ရေခဲပြင်ထဲမှာပွင့်တဲ့ပန်း _ ခွန်မြလှိုင်: မုန်တိုင်းက ပေးသော ဘာသာရေး အတွေး\nမုန်တိုင်းက ပေးသော ဘာသာရေး အတွေး\nနာဂစ် မုန်တိုင်း ၀င်အပြီး လူတွေ တော်တော်များများ တွေဝေ ကုန်ပါတယ်.. ဘာသာရေး နဲ့ သဘောတရားရေး အရပါ.. တော်တော် များများက ချတ်တင်မှာ လာပြောကြတာကို ဘ၀င် မကျလို့ “လုပ်တာ နအဖ ထိတာ ပြည်သူ မို့ ဗုဒ္ဓ ဘာသာကို မယုံချင်ဘူး”လို့ လာထိခိုက် ပြောနေလို့ ခု ပို့စ်ကို ရေးဖြစ်တာပါ။\nမြန်မာ နိုင်ငံဟာ ဗုဒ္ဓဘာသာ ထွန်းကားတဲ့ နိုင်ငံမို့ သဘာဝ ကပ်ဘေး နည်းပါးတယ်လို့ အမြဲ ဂုဏ်ယူနေကျ နိုင်ငံပါ။ ခါတိုင်းနှစ်တွေ မုန်တိုင်းလာရင် မုန်တိုင်းဟာ မြန်မာ နိုင်ငံကို အဖျားသာ ခတ်လေ့ ရှိပြီး အိန္ဒိယနဲ့ အထူး သဖြင့် ဘင်္ဂလားဒေ့ရှ် နိုင်ငံထဲ ကိုပဲ ၀င်သွားလေ့ ရှိပါတယ်။ ကျန်ခဲ့တဲ့ စက်တင်ဘာမှာ ရွှေဝါရောင် တော်လှန်ရေး မှာ သံဃာတော်တွေ နအဖရဲ့ အသတ်ခံ ရပြီး တဲ့နောက် အင်အား ကြီးလှတဲ့ နာဂစ် မုန်တိုင်း ကြီးဟာ မြန်မာနိုင်ငံကို ခါးလယ်က ဖြတ်တိုက်ပြီး တည့်တည့်ကြီး ၀င်သွားခဲ့ ပါတော့တယ်။ ဒီမှာတင် “သံဃာ ကို သတ်တာ နအဖ၊ မုန်တိုင်း ထိတာ ပြည်သူ” ဆိုတဲ့ အတွေးတွေ ၀င်ကုန် ပါတော့တယ်။\nအဂတိ တရား လေးပါး ရှိပါတယ်။ မြန်မာလို ပြောရရင် ဘက်လိုက် ရခြင်း အကြောင်း လေးပါးပေါ့။ ဆန္ဒဂတိ= ကိုယ်တိုင်က ဖြစ်စေ ချင်လို့ ဘက်လိုက်ခြင်း၊ ဘယာဂတိ= ကြောက်လို့ ဘက်လိုက်ခြင်း၊ မောဟဂတိ= တွေဝေ မိုက်မဲ သောကြောင့် ဘယ်ဟာက အမှား၊ ဘယ်ဟာက အမှန်မှန်း မသိလို့ ဘက်လိုက်ခြင်း၊ ဒေါသ ဂတိ= စိတ်ဆိုး ဒေါသထွက် ခြင်းကြောင့် ဘက်လိုက်ခြင်း ပါတဲ့။ ကျန်ခဲ့တဲ့ စက်တင်ဘာ တော်လှန်ရေးမှာ သံဃာကို နအဖက သတ်တော့ ပြည်သူ တွေက သံဃာတော် တွေကို ရွပ်ရွပ်ချွံချွံ ကာကွယ် ခဲ့ပါသလား။ သံဃာတော်တွေ ဘက်က လိုက်ခဲ့သလား။ နအဖ ဘက်က လိုက်ခဲ့သလား။ ပြည်သူတွေရဲ့ လုပ်ရပ်ဟာ သံဃာတော် တွေဘက်က လိုက်ခဲ့ရာ ရောက်သလား။ နအဖ ဘက်က လိုက်ခဲ့ရာ ရောက်သလား။\nဆိတ်ဆိတ် နေခြင်းသည် ၀န်ခံရာ ရောက်တယ် … ကိုယ်တိုင်၊ တိုက်တွန်း၊ ချီးမွမ်း၊ စိတ်တူ သည်လေးဟူ တူတူ အကျိုး ရသည် ဆိုတော့ ဆိတ်ဆိတ် နေတာဟာ စိတ်တူ သဘောတူ တာနဲ့ သွားညိ နေတာပေါ့။ ဘာလို့ ပြည်သူက ဆိတ်ဆိတ် နေခဲ့တာလဲ.. ကြောက်လို့လား။ ဒါဆို ဘယာဂတိပေါ့.. ဒါပေမယ့် ကြံ့ဖွံ့၊ စွမ်းအားရှင် နဲ့ တချို့ စစ်သားတွေက ဆန္ဒဂတိလဲ ပါပါ လိမ့်မယ်.. ခိုင်းတာ လုပ်လို့ ရာထူး တက်ရင် ငါနဲ့ ငါ့ဆွေမျိုး ကောင်းစားရေး အတွက် ဆိုပြီး တော့လေ.. ပြည်သူ တချို့ တွေက သူများ နောက်က လိုက်လိုက် တာပေါ့ ဆိုတဲ့ မောဟဂတိနဲ့ နေခဲ့ ကြတယ်။ ဒီလိုနဲ့ ဘုန်းကြီးကို သတ်တဲ့ နအဖရဲ့ လုပ်ရပ်ကို ဆိတ်ဆိတ် နေခြင်းဖြင့် စိတ်တူ နေလို့ (သို့မဟုတ်) စိတ်တူရာ ရောက်နေလို့ ဒီလို ကပ်ဘေး ထိတာလို့ ကောက်ချက် ချမိ ပါတယ်။\nဒီနေရာမှာ စိတ်မတူ ဘဲနဲ့ တော်လှန် နေလျက်နဲ့ ကပ်ဘေး ထိတာကို ထည့်ပြောချင် ပါတယ်။ ကျွန်မက ဗုဒ္ဓဘာသာဝင်မို့ သံသရာမှာ ဘ၀ အဆက်ဆက် ရှိတယ်လို့ ယုံပါတယ်။ အတိတ်ဘ၀က ၀ဋ်ကြောင်း ပါလာ လို့ ကတော့ မြတ်စွာ ဘုရား သက်တော် ထင်ရှား ရှိလျက် နဲ့တောင် မျက်ကွယ်ပြုရတဲ့ အဖြစ်တွေ ရှိပါ တယ်။ အတိတ်ဘ၀က ငှက်သတ်သမား မုဆိုးများ ခုဘ၀မှာ ရဟန်း ဖြစ်တော့ ၀ဋ်ဆပ်ချိန် ရောက်တော့ ရဟန်း တပါး က စိတ်ဖောက် လာပြီး တခြား ရဟန်း တွေကို လိုက်သတ် ပါတယ်။ အသတ် ခံမယ့် ရဟန်း များကလဲ လိုလို လားလား အသတ်ခံ ကြပြီး ဝေဒနာကို ကမဌာန်း ရှုလို့ ရဟန္တာ အဖြစ် ပရိနိဗ္ဗာန် ၀င်စံ ကြပါတယ်။ သူတို့ ၀ဋ် ကြောင်း ကြီးလို့ မြတ်စွာဘုရားက ဘယ်လိုမှ တားမရလို့ တပါးတည်း ဂန္ဓကုဋီ တိုက်ထဲမှာ တနေကုန် မျက်ကွယ်ပြု နေခဲ့ရ ဖူးပါတယ်။\nဒါဖြင့် ဘာကြောင့် သံဃာကို သတ်ဖို့ အမိန့်ပေးတဲ့ နအဖ ကိုယ်တိုင်ကျ ဘာမှ မဖြစ်သေး တာလဲ လို့ မေးစရာ ရှိလာပါတယ်။ မြတ်စွာဘုရား ကိုယ်တော်မြတ်ကြီး ကိုယ်တိုင်ကို အခါခါ သတ်ဖို့ ကြိုးစားခဲ့တဲ့ ဒေ၀ဒတ်ဟာ ချက်ချင်း မြေမမျိုပါဘူး။ ဗုဒ္ဓဘာသာ သာသနာ ဟာ အချိန်စောင့်ပါတယ်။ ပြင်ချိန်ပေး ပါတယ်။ ဒါပေမယ့် တရားလွန် လာတဲ့ အခါ သံဃာကို သင်းခွဲလို့ ပတ္ထုဇန သံဃာ့ ကံဆောင် သပိတ် မှောက်တာ ခံရပြီးတဲ့ အခါမှာ ရဟန်း၊ ရှင်၊ လူ အားလုံးက သူ့ကို ၀ိုင်းပယ် ကြဉ်ရှောင် လာတဲ့အခါ နောင်တ ရလို့ တောင်းပန်ဖို့ မြတ်စွာ ဘုရား ထံမှောက် ရောက်အောင် သွားတဲ့ အခါ တွေ့ခွင့်တောင် မရတော့ ပါဘူး။ တကမ္ဘာစာ ငရဲကျ ခံဖို့ စု ထားတဲ့ အကုသိုလ် ရိက္ခာထုပ် ပြည့်ပြီ ဖြစ်လို့ လမ်းခုလတ်တင် မြေမျိုခံရပြီး အ၀ီစိကို ကျရပါတယ်။ တကမ္ဘာ စာ ပြန်မပေါ် စတမ်း ငရဲ ကျခံ ရပါတယ်။ အဲလို ငရဲ ကျခံ နေရတုန်း အချိန်မှာ တသံသရာ လုံးက လုပ်ခဲ့တဲ့ ကုသိုလ် တွေဟာ လုံးဝ အကျိုး ပေးခွင့် မရတော့ ပါဘူး။ ငရဲက လွတ်တဲ့ အထိ စောင့်ရ ပါတော့တယ်။ ဒီတော့ လောဘတကြီး အကုသိုလ် ရိက္ခာစု နေတဲ့ သူတွေကို တသံသရာ လုံးက လုပ်လာတဲ့ ရှိစုမဲ့စု ကျန်သမျှ ကုသိုလ် ရိက္ခာတွေ ယတြာ အားကိုးနဲ့ ကုန်အောင် သုးံပါစေ… ၀ဋ်မှာ ရိက္ခာထုပ် မှားပြီး ၀ဋ်လည်တယ် ဆိုတာ မရှိပါဘူးနော်…\nနောက်တစ်ချက်က ကျွန်မတို့ မြန်မာ နိုင်ငံဟာ ဗုဒ္ဓ ဘာသာ နိုင်ငံလို့သာ ဆိုပါတယ်.. ပြည်သူ ဘယ်လောက် ရာခိုင်နှုံးက ဗုဒ္ဓ ဘာသာ စစ်ပါသလဲ။ ကိုယ့်ကိုယ်ကို ဗုဒ္ဓ ဘာသာလို့ ခံယူ ထားသူများ ကိုယ်တိုင် ဖြေကြည့်ပါ။ မနက်တိုင်း ဘုရား ပုံမှန် ရှိခိုးတာ ကောင်းပါတယ်။ ဒါပေမယ့် ဘုရား ရှိခိုး ငါးပါး သီလ ခံပြီးရင် ဘုရားစင်က မျက်နှာ ကွယ်တာနဲ့ လိမ်ပြောတာ၊ ရုံးချိန် ခိုးတာ (ရုံးနောက်ကျတာ) ၊ အစချီလို့ ဘုရားရှေ့ ကတိခံ ထားသမျှ ချိုးဖောက် ပါတယ်။ စတည်းက မတည်နိုင်ရင် ဘုရားရှေ့မှာ လက်အုပ် ချီပြီး သွားမလိမ် ပါနဲ့။ ကိုယ့် အထက် လူကြီး ဆီကို ကတိ သွားပေးပြီး သူ့ကွယ်ရာ ထင်ရာ စိုင်းမှန်း အထက်လူကြီး သိရင် ဘာလုပ်မလဲ။ သူ့ပီအေ ကရော ဘာလုပ်မလဲ။ မြတ်စွာ ဘုရားဟာ အတုမဲ့ အနှိုင်းမဲ့ ဂုဏ်သရေ ရှိ လူသား ဘုရားပါ။ မြင်သာအောင် လွန်လွန် ကျူးကျူး နှိုင်းပြ တာပါ။ ဒီလိုဆို ဂျပန်၊ တရုတ် နိုင်ငံများ ဘယ်လိုလုပ် မလဲလို့ မေးစရာ ရှိလာ ပါတယ်။ သူတို့ရဲ့ ဗုဒ္ဓဘာသာ က ဘုန်းကြီးက အရက်သောက်၊ မိန်းမယူလို့ တောင် ရတယ် လို့ ဆိုလာ ပါတယ်။ ဒါဆိုရင် ကျွန်မက သာသနာချင်း နှိုင်းပြောပါမယ်။\nမြန်မာ နိုင်ငံက ဗုဒ္ဓဘာသာဟာ ထေရ၀ါဒ သာသနာ (ဘုရား ဟောသမျှ တရားကို လုံးဝ ပြုပြင် စီရင်ခြင်း မရှိဘဲ အတိ အကျ နဂို မူလ အတိုင်း ထားပြီး ကျင့်ကြံတဲ့ သာသနာ) ပါ။ တရုတ်၊ ဂျပန်၊ ကိုရီးယားက မဟာယာန သာသနာ (ဘုရား ဟောသမျှကို နောက်ပိုင်း လူတွေက ပြင်ချင် သလို ပြင်၊ ထုတ်နှုတ် ဖြည့်စွက် စိတ်တိုင်းကျ လျှောက်လုပ် ထားတဲ့ သာသနာ) ပါ။ ဒီတော့ ဘယ်သူ့ တရားက မှန်ကန် ပြင်းထန် မလဲ။ ဆေးစစ် ကို တန် ဆေး၊ လွန်ဘေး စားရပါတယ်။ ဆေးစစ်ဟာ ပြင်းထန် ပါတယ်။ ဒီလိုပဲ တရားတော် အစစ်ဟာ တန်ခိုး သတ္တိ အာနိသင် ပြင်းထန် ပါတယ်။ မရိုသေ မလေးစားရင် ဒဏ်ပြန် ထိမှု ပြင်းထန် ပါတယ်။ ဒီတော့ ဘုရားကို လိမ် ရင်၊ တရားတော်ကို လိမ်ရင် ဆိုးဆိုးရွားရွား ဒဏ်ပြန် ထိပါတယ်။ ဒီတော့ မြန်မာ နိုင်ငံက ဗုဒ္ဓ ဘာသာ ၀င်များ ဘုရားရှိခိုးတာ ကောင်းပါတယ် ကုသိုလ် ရပါတယ်။ ဒါပေမယ့် ငါးပါးသီလ ခံပြီးမှ ချိုးဖောက်ရင် ချိုးဖောက် တာ တပြစ်၊ ခံယူ ပါမယ်လို့ လိမ်တာ တပြစ် ဖြစ်နေပါ့မယ်။\nနောက်ဆုံး အနေနဲ့ ပြောချင် တာကတော့ ဒေါက်တာစိုးထက် ကောမန့် ပေးဖူးတဲ့ အတိုင်း ထေရ၀ါဒ ဗုဒ္ဓ ဘာသာ သာသနာဟာ အကျင့် တရားကို ဦးစားပေးတဲ့ သာသနာပါ။ တရားတော်အတိုင်း ကျင့်ကြံ နေထိုင်ရင် လူမျိုး၊ ဘာသာ မရွေး အကျိုးပေးပါတယ်။ ခရစ်ယာန် ဘုရားကို ရှိခိုးနေ ပေမယ့် ဗုဒ္ဓဘာသာရဲ့ တရားတော် နဲ့ အညီ ကျင့်ကြံ နေထိုင် သလို ဖြစ်နေ ရင်ကို ကောင်းကျိုး ချမ်းသာ ရစေပါတယ်။ နမူနာ အနေနဲ့ ပြောတာပါ။ အဓိကက အကျင့် တရား ဖြစ်ပါတယ်လို့ တွေးမိသမျှ ကလေးကို ပြောရင်း နိဂုံးချုပ် ပါရစေရှင်။\nအမိမြန်မာ နိုင်ငံမှ နိုင်ငံသူ နိုင်ငံသားများ အမြင်မှန် အကျင့်မှန်ဖြင့် တရားကျင့်ရင်း ချမ်းသာ သုခ အစစ်ကို ရကြပါစေ။\nသဗ္ဗေသတ္တာ .. သတ္တ၀ါ မှန်သမျှ .. ကမ္မသကာ .. မိမိရဲ့ ကောင်းမှု မကောင်းမှု သည်သာလျှင် ကိုယ်ပိုင် ဥစ္စာ ရှိကြပါတကား…\nရေးခဲ့ဖူးသော သက်ဆိုင်ရာ ပို့စ်များ။ ။\nဘလော့မှာ ပို့စ်တရာပြည့် အမှတ်တရ (အ၀ါရောင် ကတုံး အတုံးအရုံး)\nPosted by ခွန်မြလှိုင် at 5:57 AM\ni got to read this post coz my frd mentioned to me. first of all, let me confus that i didn't read thoroughtly; i juz skimmed through the post. I got attracted to this when my frd pasted part of the post while we r chatting. she's from different religion but she's notaoneside person. she usually accepts if it's good. we usually exchanged our opinions. ok, to cut it short, both of us areabit confused with this post. sorry if i meant offence but i'm not so happy with the "the silence means supporting the gov.'s doing". and those ppl got purnished coz they stay silent while gov. is killing monks. but what about other parts of myanmar. irrawaddy delta is not the only place who stayed silent. what about those in overseas? they also stayed silent. those in myanmar had risked their lives. facing armed blood-thirsty beasts with bare hands. it'sabit unfair to comment they reaped what they sow. and i do believe that our buddhism main concept is "forgiveness" not the "punishment". pls forgive me if i offend u. i might be wrong. i'm not so knowledgeable yet. stillastudent. but pls, don't take it as those victims are paying for what they have done. pls help them. thanks you\nကနော့်အတွေးလေလဲနဲနဲလောက်ပြည်စွက်ခွင့်ပြုပါ သဘာဝကပ်ဘေုးကီးတွေနဲ့ပတ်သက်လို့ လူအတော်များများ ဆရာမုကီးပြောသလို ထင်မြင်ယူဆနေုကပါတယ် တိုက်ရိုက်အပြစ်လုပ်သူ စစ်ဘီလူးတွေကို တိုက်ရိုက်အပြစ်မသက်ရောက်တာလဲပေါ့ နိယာမအရ အာုးကီးသူနဲ့ အားသေးသူ အားသေးသူတွေ အရင်ခံရမြဲထုံစံပါ ဒါပေမဲ့ အရင်ခံရခြင်းသည် ၀ဋ်ကျွတ်ခြင်းတမျိုးမို့ နောက်မှခံရမည့်သူများက ဒီထက်ပိုဆိုးဖို့လဲရှိပါတယ် ။ နောက်တခု ကျနော်ပြောခြင်တာ သီလအပိုင်းပါ သီလဆိုတာ စာရီတ္နသီလ ၀ါရိတ္နသီလလို့ နှစ်မျိးရှိပါတယ် ။ လုပ်သင့်လုပ်ထိုက်တာ တာဝန်ဝတ်တရားတွေကို လုပ်ကိုင်ဆောင်ရွက်တာ စာရိတ်တ သီလပါ ။ မလုပ်သင့်မလုပ်ထိုက်တာကို ရှောင်ုကည်တာက ၀ါရိတ်တ သီလလို့ ကျနော်နားလည်ထားပါတယ် ။ ဒီသိလ နှစ်မျိးမှာ စာရိတ်တသီလက ပိုလို့အရေုးကီးတယ်လို့ စာပေမှာပြောထားတာုကားဖူးပါတယ် ၀တ်တံ အရိပူရေန္နိ သီလံနပရိပူရေန္နိ ပါတဲ့ ။ လုပ်ထိုက်တာ မလုပ်တဲ့သူတွေအတွက် သီလရှိတယ်လို့ကိုပြောမရပါဘူးတဲ့ ။ ဆရာမပြောသလို တာဝန်ပျက်ကွက်ခြင်း ပြည်သူတွေလုပ်သင့်တာမလုပ်ခြင်းဟာ သီလပျက်တာပါပဲ ပြည်သူတွေမှာလဲ စစ်အစိုးရနဲ့အတူတူ သီလပျက်ယွင်းနေုကတာကို သတိပြုစေခြင်ပါတယ် စာရိတ်တ သီလ ဘယ်လောက် အရေးပါတယ်ဆိုတာ ကို ဆရာမတင်ထားတဲ့ ဒူဘိုင်းပိုစ့်လေးနဲ့ နိင်းယှဉ်ူကည့်စေခြင်ပါယတ် ဒူဘိုင်ကအာဏာပိုင်တွေ ငါးပါးသီလခေါ်တဲ့ ၀ါရိတ်တ သီလမရှိုကပါဘူး ဒါပေမယ့် ခေါင်းဆောင်တယောက်ရဲ့ တာဝန်လို့ဆိုနိုင်တဲ့ ပြည်သူတွေအပေါ်တာဝန်ကျေတဲ့ စာရိတ်တ သီလရှိတာ ငြင်းမရပါဘူး ဒါေုကာင့် ဒူဘိုင်းဆိုတာ ဆရာမမြင်တဲ့အတိုင်းပါပဲ ကျနော်တို့ ခေါင်းဆောင်တွေကရော ဆက်ပြောဖို့မလိုတော့ဘူးထင်ပါတယ် တိုင်းပြည်မှာ လုပ်သင့်လုပ်ထိုက်တဲ့စာရိတ်တ သီလ ဘယ်လောက်ပျက်ယွင်းနေုကတယ်ဆိုတာ ကိုယ်တိုင်ကစလို့ ပြန်လည်သုံးသပ်ုကဖို့ လိုအပ်လာပါပြီ ကျနော်တို့လုပ်နိုင်တဲ့တာဝန်တွေ ဘယ်လောက်တောင် ပျက်ကွက်ခဲ့သလဲ ခေါင်းရှောင်ခဲ့သလဲ ခွေးလေးခုန်လို့ဖုန်မထပါဘူး နိုင်ငံရေးဆိုတာ စားဝတ်နေရေးလောက်အရေးမပါပါဘူး ဆိုတဲ့ ဆင်ခြေတွေနဲ့ ခေါင်ရှောင်ုကတာဟာ လုပ်ထိုက်တဲ့ စာရိတ်တ သီလပျက်ယွင်းနေုကတယ်ဆိုတာကို ပြည်သူအများနားလည်စေခြင်ပါတယ် ဆရာမကလောင်စွမ်းနဲ့ တင်ပြပေးဖို့လဲတောင်းပန်ပါတယ် ။ ဒီဖေါင့်နဲ့စာမရေးတတ်လို့ စာလုံးပေါင်း မမှန်တာခွင့်လွတ်ပါ။ ကိုအောင်\nThank alot. Last few year my mind is not clear about the parent and children. I also fell like you. But I can not talk. And about of buddish. Some women offer to Buddah with greety.


ဟာဝိုင်ယီ WIC | JPMA, Inc\nသင်နှင့်သင့်မိသားစုကိုဟာဝိုင်ယီ WIC အစီအစဉ်သို့ကျွန်ုပ်တို့ကြိုဆိုပါသည်။ ကျေးဇူးပြု၍ သင့်ဒေသခံ WIC ဆေးခန်းကိုမေးမြန်းပါ။ WICShopper အက်ပလီကေးရှင်းမှာအခက်အခဲရှိပါသလား။ JPMA ကိုအီးမေးလ်ပို့ပါ WICShopper@jpma.com\nသငျသညျ WIC အသစ်ဖြစ်ပါသလား အောက်ကဟာဝိုင်ယီ WIC အရှေ့တိုင်းဆန်ကဗီဒီယိုကိုကြည့်ပါ\nQ: ငါသည်ငါ့ WIC အစားအစာများအပေါငျးတို့သဝယ်ဖို့ရှိပါသလား?\nA: အဘယ်သူမျှမသင်ဖို့ပေး WIC အစားအစာများအပေါငျးတို့သဝယ်ယူရန်မလိုအပ်ပါ။\nA: အနည်းငယ်အစားထိုးအချို့သောအစားအစာများကိုအဘို့အခွင့်ပြုခဲ့ရသည်။ သင့်ရဲ့ရွေးချယ်မှုများဆွေးနွေးရန်သင့်ရဲ့ WIC ဆေးခန်းကိုဆက်သွယ်ပါနှင့်သင့်စစ်ဆေးမှုများသို့မဟုတ်အကျိုးခံစားခွင့်ကိုပြောင်းလဲရှိသည်။ အဘယ်သူမျှမအစားထိုးစတိုးဆိုင်မှာလုပ်နိုင်ပါသည်။ သင် WIC စစ်ဆေးမှုများသို့မဟုတ် eWIC ကဒ်ကိုသုံးပြီးအစာဝယ်ယူဖို့ရွေးချယ်ပါကစစ်ဆေးမှုများသို့မဟုတ်အကျိုးကျေးဇူးများစာရင်းအပေါ်ပုံနှိပ်ဘာရရမည်ဖြစ်သည်။\nA: WIC အစားအစာများကိုသာအစီအစဉ်အပေါ်ပါဝင်တစ်ဦးချင်းစီအတွက်ရည်ရွယ်နေကြသည်။ WIC စစ်ဆေးမှုများသို့မဟုတ်အကျိုးခံစားခွင့်ကိုလက်ခံရရှိသင့်အိမ်ရှိသူတို့တစ်အချို့ WIC-ပေးအပ်အစားအစာမစားဘူးဆိုရင်အဲဒီမှာတစ်ခုခွင့်ပြုအစားထိုးသို့မဟုတ်သူတို့ကိုသင့်ရဲ့စစ်ဆေးမှုများသို့မဟုတ်အကျိုးခံစားခွင့်ကနေဖယ်ရှားပစ်ခဲ့ကြပါလျှင်, သင့်ဆေးခန်းန်ထမ်းကိုမေးပါ။\nA: နို့တိုက်ခြင်းသည်သင်နှင့်သင့်ကလေးအတွက်သင်လုပ်နိုင်သောအကောင်းဆုံးအရာများအနက်မှတစ်ခုဖြစ်သည်။ မိခင်များအနေဖြင့်မိခင်နို့တိုက်ကျွေးခြင်းနှင့် ပတ်သက်၍ ထပ်ခါတလဲလဲမေးစရာမေးခွန်းများရှိတတ်သည်သို့မဟုတ်အပိုအထောက်အပံ့လိုအပ်သည်။ ရပါတယ်! WIC ကကူညီဖို့ဒီမှာပါ။ သင်၏ဒေသဆိုင်ရာ WIC ရုံး၌သင်၏မေးခွန်းများကိုဖြေဆိုရန်နှင့်သင်၏နို့တိုက်ရည်မှန်းချက်ပန်းတိုင်သို့ရောက်ရှိရန်ကူညီနိုင်သော ၀ န်ဆောင်မှုများပေးရန်နို့တိုက်သတ္တဝါအထူးကျွမ်းကျင်သူများရှိသည်။ မေးရုံသာ!\nဒီနေရာမှာအပိုဆောင်းတချို့ပါ information နှင့်အရင်းအမြစ်များ ကူညီဖို့ရန်သင့်အားပြန်အလုပ်သို့မဟုတ်ကျောင်းသို့သွားပြီးနောက်နို့တိုက်ကိုစောင့်ရှောက်။\nQ: ငါ WIC အပေါ်အော်ဂဲနစ်အစားအစာရနိုင်မလား?\nA: ဟုတ်ပါသည်၊ အော်ဂဲနစ်ရွေးချယ်စရာများရှိသည့် WIC မှထောက်ခံသည့်အစားအစာများစွာရှိသည်။ အော်ဂဲနစ်ရွေးချယ်မှုများသည်ကလေးအစားအစာများနှင့်သစ်သီးများအတွက်ဖြစ်သည်။ လတ်ဆတ်သောအေးစက်စက်နှင့်စည်သွတ်သစ်သီးများနှင့်ဟင်းသီးဟင်းရွက်များ၊ တိကျသောကုန်အမှတ်တံဆိပ်များနှင့်အမျိုးအစားများအတွက် WIC ၏အတည်ပြုထားသောအစားအစာစာရင်းကိုဖတ်ပါ။\nQ: ငါသည်ငါ့ကလေးရဲ့ WIC အကျိုးကျေးဇူးများကိုနှင့်အတူမွေးကင်းစကလေးဆန်သီးနှံမဝယ်နိုင်ပါသလား?\nA: မွေးကင်းစဆန်သီးနှံထုတ်ကုန်များတွင်တွေ့ရသောအာဆင်းနစ်ပါဝင်မှုကြောင့်နို့စို့ကလေးသီးနှံသည် WIC အစားအစာမဟုတ်ပါ။ သင်၏ WIC အကျိုးခံစားခွင့်၏တစ်စိတ်တစ်ပိုင်းအဖြစ်မွေးကင်းစကလေးများရှိပါကကလေးငယ် oatmeal၊ multigrain, ဂျုံလုံးနှင့်မုယောစပါးရွေးချယ်နိုင်သည်။ ဒီအကြောင်းပိုမိုလေ့လာရန် ဤနေရာကိုကလစ်နှိပ်ပါ.\nသင်၏ WIC ချက်လက်မှတ်များသို့မဟုတ် eWIC ကဒ်ကိုသင်နှင့်အတူစတိုးဆိုင်သို့ယူဆောင်လာရန်မမေ့ပါနှင့်!\nသင့်ရဲ့ဟာဝိုင်ယီ WIC သင်မဝယ်နိုင် WIC အစားအစာများကိုကြည့်ရှုရန် WICShopper (သို့မဟုတ်သင့်ပုံနှိပ်ဗားရှင်း) တွင်အစားအစာများစာရင်း Approved ကိုသုံးပါ။\nခွင့် - ဤပစ္စည်းများကိုဟာဝိုင်ယီ WIC အဘို့အခွင့်ပြုခဲ့တာဖြစ်ပါတယ်နှင့်သင်ဤအကြောင်းအရာအားဝယ်ယူရန်အတွက် WIC အကျိုးကျေးဇူးများကိုရှိသည်!\nA: "ငါသည်ဤမဝယ်နိုင်!"သင်ဝယ်ယူရန်ကြိုးစားနေတစ်အစားအစာကို item အဆိုပါမှတ်ပုံတင်မှာငြင်းပယ်သောအခါသင်သည် WIC ပြောပြပေးနိုင်ပါတယ်။ သင်အသုံးပြုတဲ့အခါ, "ငါသည်ဤမဝယ်နိုင်!" အဆိုပါ WICShopper app ထဲမှာကျနော်တို့ပြည်နယ် WIC ရုံးမှာအသိပေးစာအရပါလိမ့်မယ်။ ငါတို့သည်သင်တို့အကြောင်းကျွန်တော်တို့ကိုပြောပြနှင့်သင်ဖို့ခွင့်ပြုအစားအစာများရရှိနိုင်စေရန်စတိုးဆိုင်များနှင့်အတူအလုပ်လုပ်ရန်ပစ္စည်းများအားလုံးပြန်လည်သုံးသပ်ရန်!\nကျန်းမာသန်စွမ်းသောအစားအစာများကိုဝယ်ခြင်းငှါစစ်ဆေးမှုများကိုရယူပါ။ ငါ WIC ငါလိုအပ်သမျှအစားအသောက်မပေးပါဘူးငါသိ၏။\nWIC ၀ န်ထမ်းများနှင့်စတိုးဆိုင် ၀ န်ထမ်းများမှမျှတစွာလေးစားမှု။ အကယ်၍ ကျွန်ုပ်အားမျှတစွာဆက်ဆံခြင်းမရှိပါက WIC ကြီးကြပ်ရေးမှူးနှင့်စကားပြောနိုင်သည်။ ကျွန်ုပ်၏ရထိုက်ခွင့်နှင့်ပတ်သက်သောဆုံးဖြတ်ချက်များကိုသဘောမတူပါကကျွန်ုပ်သည် WIC ညွှန်ကြားရေးမှူးသို့မဟုတ်ပြည်နယ် WIC ရုံးသို့ညီလာခံတစ်ခုသို့မဟုတ်ကြားနာမှုတစ်ခုအတွက်တောင်းဆိုနိုင်သည်။\nprivacy ။ WIC ရဲ့ privacy ကိုမူဝါဒကဤပုံစံ၏နောက်ကျောတွင်တွေ့သည်။\nMedicaid ကို, Food Stamps (SNAP), ဒါမှမဟုတ်မိသားစုအလုပ်အကိုင်အစီအစဉ် (TANF) ၌ငါ့ပါဝင်မှု။ ငါ WIC အဘို့အကြှနျုပျကိုရထိုက်ခွင့်ကိုဖန်ဆင်းသော program တစ်ခုပါဝင် Stop လျှင် WIC သိစေပါလိမ့်မယ်။\nငါ့လိပ်စာ။ ကျွန်ုပ်၏လိပ်စာသို့မဟုတ်ဆက်သွယ်ရန်အချက်အလက်အပြောင်းအလဲများကိုသတင်းပို့ပါလိမ့်မည်။ ပြည်နယ်မှထွက်သွားလျှင်ကျွန်ုပ်သည်အသိအမှတ်ပြုလက်မှတ်အတည်ပြုခြင်း (VOC) တောင်းခံနိုင်သည်။ ၎င်းသည်ပြည်နယ်အသစ်တွင် WIC ကိုပိုမိုလွယ်ကူစေရန်ဖြစ်သည်။\nသာသည်အဘယ်သူ၏နာမသစစ်ဆေးမှုများပေါ်မှာလူတစ်ဦးအဘို့အကြှနျုပျ၏ WIC အစားအစာများကိုသုံးပါ။\nကျွန်ုပ်၏ WIC အစားအစာများသို့မဟုတ်ချက်လက်မှတ်များကိုရောင်းရန်၊ ပေးရန်သို့မဟုတ်ရောင်းရန်ဘယ်တော့မျှမပေးပါနှင့်။ ၎င်းတွင်၎င်းတို့အားအွန်လိုင်းတွင်တင်ခြင်းသို့မဟုတ်စတိုးဆိုင်သို့ပြန်ခြင်းတို့ပါ ၀ င်သည်။ ကျွန်ုပ်ရောင်းချရန်သို့မဟုတ်ရောင်းချရန်ကမ်းလှမ်းသည့်မည်သည့်အစားအစာကိုမဆိုကျွန်ုပ်ရရှိသော WIC အစားအစာနှင့် WIC အစားအစာဖြစ်သည်ဟုယူမှတ်လိမ့်မည်။ အစားအစာအတွက်အစီအစဉ်ကိုပြန်လည်ပေးဆပ်ရန်ကျွန်ုပ်အားတောင်းဆိုလိမ့်မည်။\nတစ်ခုချင်းစီကိုတစ်လတစ်ဦးတည်းသာ WIC ဆေးခန်းကနေစစ်ဆေးမှုများကိုရယူပါ။ ငါကို dual ပါဝင်မှုတရားမဝင်ကြောင်းနားလည်ပါသည်။\nငါ၏အချိန်း Keep သို့မဟုတ်ပြန်လည်သတ်မှတ်ပေးရန်ဆေးခန်းကိုခေါ်ပါ။ ကျွန်မတတန်းအတွက်နှစ်လအဘို့အကြှနျုပျ၏စစ်ဆေးမှုများကောက်ကြဘူးလျှင်ငါအစီအစဉ်ကိုချွတ်ယူနိုင်ပါတယ်နားလည်ပါတယ်။\nငါဆေးခန်းကိုသွားသည့်အခါငါ့ကိုမနဲ့ငါ့ WIC ID ကို packet ကိုယူခဲ့သို့မဟုတ်စတိုးဆိုင်မှာ WIC စစ်ဆေးမှုများဖြုန်းနေကြတယ်။\n, ဆုံးရှုံးခဲ့ရခိုးယူသို့မဟုတ်ဖျက်ဆီးခံရခံရမှသူတို့ကိုစောင့်ရှောက်ခြင်း, ငွေသားများကဲ့သို့ငါ၏အ WIC စစ်ဆေးမှုများကာကွယ်ပါ။\nကြှနျတေျာ့စစ်ဆေးမှုများပျောက်ဆုံးခြင်းသို့မဟုတ်ခိုးယူခံရလျှင် WIC န်ထမ်းကိုပြောပြပါ။ ဆုံးရှုံးသွားသောအဖြစ်ငါအစီရင်ခံစစ်ဆေးမှုများကိုမသုံးပါလိမ့်မယ်။\nBuy, ငါ၏စစ်ဆေးမှုများနှင့်ဟာဝိုင်ယီ WIC စာရင်းဝင်သာအစားအစာများကိုအစားအစာစာအုပ်ငယ် Authorized ။\nယင်းဟာဝိုင်ယီ WIC အတွက်စည်းမျဉ်းများနှင့်အညွှန်ကြားချက်ကိုလိုက်နာပါအစားအစာများစာအုပ်ငယ် Authorized ။\nကျွန်မဖတ်ပြီးပါပြီသို့မဟုတ် (ရှေ့အပေါ်ပုံနှိပ်), ငါ၏အခွင့်အရေးနှင့်တာဝန်ဝတ္တရားများပြောသည်ခဲ့တာ။ ငါသည်ဤတာဝန်များကိုနောက်သို့မလိုက်ကြပါလျှင်ကျွန်မအကြိုးခံစားခှငျ့အတှကျအပြန်ဆပ်ဖို့တောင်းစေခြင်းငှါသို့မဟုတ်ငါဖြစ်စေငါ၏သားသမီးတို့သည် WIC အစီအစဉ်ကိုချွတ်ယူစေခြင်းငှါငါသိ၏။\nဤသည်မှာလက်မှတ်ဖက်ဒရယ်ရန်ပုံငွေ၏အသုံးပြုမှုနှင့်အတူလုပ်လျက်ရှိသည်။ ငါပေးပြီသတင်းအချက်အလက်များငါ့ပညာအတတ်ကိုအကောင်းဆုံးမှမှန်ကန်သောကြောင်းသက်သေခံပြီးဖြစ်သည်။ Program ကိုဝန်ထမ်းငါဆေးခန်းမှပေးပြီအချက်အလက်အားလုံးကိုစစ်ဆေးနိုင်ပါသည်။ ငါ့ကိုအစားအစာ၏တန်ဖိုးများအတွက်ပြည်နယ်အေဂျင်စီဆပ်ဖို့ရှိခြင်းဖြစ်ပေါ်စေမည်: ငါမဆိုသစ္စာကိုဖျက် (မိစ္ဆာသို့မဟုတ်အထင်မြင်မှားစေသောကြေညာချက်အောင်သို့မဟုတ်အဓိပ္ပါယ်ကောက်လွဲမှားအောင်, ဖုံးကွယ်ခြင်းသို့မဟုတ်အခွန်ရှောင်အချက်အလက်များဥပမာ) အစားအစာအကျိုးကျေးဇူးများကိုလက်ခံရရှိရန်ကဆိုပါတယ်သို့မဟုတ်ရည်ရွယ်ချက်ရှိရှိပြုမိကြောင်းပြောဆိုချက်ကိုသင်သိရ လျြောငါ့အားပေးသော, နှင့်ပြည်နယ်အောက်မှာအရပ်ဖက်သို့မဟုတ်ပြစ်မှုဆိုင်ရာတရားစွဲဆိုမှုနှင့်ဖက်ဒရယ်ဥပဒေငါ့ကိုလက်အောက်ခံလိမ့်မည်။\nငါ proxy ကိုသတ်မှတ်ရွေးချယ်ကြလျှင်, သူ / သူမကောက်နှင့်ငါ့အဘို့အကြှနျုပျ၏ WIC စစ်ဆေးမှုများရွေးနှုတ်တော်မူနိုင်ပါတယ်။ အကြှနျုပျ၏ proxy ကိုလည်းဖွင့်အတိုင်းလိုက်နာလည်ပတ်မှုကသူတို့ရဲ့အမြင့်နှင့်အလေးချိန် check လုပ်ထားရှိသည်ဖို့လိုအပ်လျှင်ဆေးခန်းမှ / ကလေးများငါ့ကလေးငါဆောင်ခဲ့မည်နှင့် / သို့မဟုတ်အနိမ့်သံအဘို့အပြအသွေးတော်ပေမည်။ ငါသည်ငါ့ proxy ၏လုပ်ရပ်များအတွက်တာဝန်ရှိဖြစ်ကြောင်းကိုနားလည်ပါသည်။ သူတို့ကိုငါအားပေးပြီးမှမဆိုသတင်းအချက်အလက်သို့မဟုတ်အကြောင်းကြားစာများအဘို့အကြှနျုပျ၏ proxy ကိုမမေးရပေမည်။ ငါက, ထောက်ခံချက်, ဒါမှမဟုတ်ငါသတ်မှတ်ထားကြသည့်အပိုဆောင်းထောက်ခံချက်, အသိအမှတ်ပြုလက်မှတ်ချိန်းမှာလက်ရှိဖြစ်ရမည်နားလည်ပါသည်။\nWIC privacy ကိုရန်သင့်ညာဘက်လေးစားပါသည်။ တစ်ဦး WIC ပါဝင်သူအဖြစ်, သင်သတိပေးချက်စာသားမက်ဆေ့ခ်ျ, ဖုန်းခေါ်ဆိုမှုများ, စာလုံး, အခုတော့ရွာသားတွေ, ဒါမှမဟုတ်အီးမေးလ်များကိုလက်ခံရရှိလိမ့်မည်။ သင်တို့သည်ဤသတိပေးချက်များလက်ခံရရှိဖို့မတောင်းဆိုပါလိမ့်မည်။\nအဆိုပါ WIC အစီအစဉ်တွင်သင့်ရဲ့ပါဝင်မှုနှင့်ပတ်သက်ပြီးသတင်းအချက်အလက်များ WIC အစီအစဉ်အတွက်အရည်အချင်းပြည့်မီပုဂ္ဂိုလ်များအစေခံသောအခြားကျန်းမာရေးနှင့်အာဟာရအစီအစဉ်များနှင့်အတူ Non-WIC ရည်ရွယ်ချက်များအတွက် shared နိုင်ပါသည်။ ကနျြးမာရေး၏ဟာဝိုင်ယီဦးစီးဌာန၏အမှုဆောင်ညွှန်ကြားရေးမှူးသင်သည်သူတို့၏န်ဆောင်မှုများအတွက်အရည်အချင်းပြည့်မှီလျှင်ကြည့်ဖို့သေချာသောအစီအစဉ်များမှလျှို့ဝှက် WIC အချက်အလက်များ၏ထုတ်ဖော်နှင့်အသုံးပြုမှုလုပ်ပိုင်ခွင့်မူပြီ အဝေးရောက်လုပ်ဆောင်သွားရန်; သငျသညျပြီးသားပါဝင်ကြသည်အစီအစဉ်များနှင့်အတူလိုအပ်ကျန်းမာရေးသတင်းအချက်အလက်မျှဝေဖို့, အစီအစဉ်များအကြားအုပ်ချုပ်ရေးလုပ်ထုံးလုပ်နည်းများချောမွေ့ရန်, နှင့်အစီရင်ခံစာများနှင့်လေ့လာမှုများမှတဆင့်ဟာဝိုင်ယီမိသားစုများ၏အလုံးစုံကျန်းမာရေးအကဲဖြတ်ရန်ကူညီဖို့ရန်။ သင်တို့သည်ဤအစီအစဉ်များအကြောင်းပိုမိုသတင်းအချက်အလက်များအတွက် WIC န်ထမ်းကိုမေးလိမ့်မည်။


ပြေးခြင်းကြောင့် ထိခိုက်ဒဏ်ရာ ရတဲ့အခါ - Hello Sayarwon\nပြေးခြင်းကြောင့် ထိခိုက်ဒဏ်ရာ ရတဲ့အခါ\nအပြေးလေ့ကျင့်ခြင်းဟာ သင့်ကျန်းမာရေးအတွက် အကျိုးကျေးဇူးများစွာ ဖြစ်ထွန်းစေပါတယ်။ ပြေးခြင်းဟာ စိုးရိမ်ပူပင်မှုတွေကို လျော့ကျစေပြီး စိတ်အာရုံစူးစိုက်နိုင်စွမ်းကိုလည်း တိုးတက်ကောင်းမွန်စေပါတယ်။ အပြေးလေ့ကျင့်ခြင်းကို နေ့စဉ်ပုံမှန် ကိုယ်လက်လှုပ်ရှားမှုတစ်ခုအဖြစ် အလွယ်တကူ ပြုလုပ်နိုင်ပေမယ့် လိုတာထက်ပိုပြီး အားစိုက်မိမယ်ဆိုရင်တော့ ထိခိုက်ဒဏ်ရာ ရနိုင်ချေ အလွန်များသလို ပြန်ကောင်းလာဖို့ အချိန်ယူရမှာ ဖြစ်ပါတယ်။\nသင့်မိသားစုဝင်တစ်ယောက်ယောက် အပြေးလေ့ကျင့်ရာကနေ ထိခိုက်ဒဏ်ရာရခဲ့မယ်ဆိုရင် သူဟာ နာကျင်မှု၊ မိမိကိုယ်ကိုယ် အားမလိုအားမရဖြစ်မှုတွေနဲ့ ရင်ဆိုင်ရမှာဖြစ်တဲ့အတွက် သင့်ရဲ့ အနီးကပ် ပြုစုစောင့်ရှောက်မှုကို အထူးလိုအပ်ပါတယ်။ ဒီလိုအခြေအနေမျိုးမှာ လူနာကို ဘယ်လိုပြုစုစောင့်ရှောက်ရမယ်ဆိုတာ ဒီဆောင်းပါးမှာ ဖော်ပြပေးလိုက်ပါတယ်။\nထိခိုက်ဒဏ်ရာ ရထားသူကို အနားပေးခြင်းဟာ ပထမဆုံးနဲ့ အရေးအကြီးဆုံး လုပ်ရမယ့် ကုသမှုဖြစ်ပါတယ်။ အထူးသဖြင့် လူနာရဲ့ဒူးကို တတ်နိုင်သမျှ အနားပေးပါ။ အနာတရဖြစ်ထားတဲ့ နေရာများကို ဂရုတစိုက် ဖုံးအုပ်ကာကွယ်ထားပါ။ ဒူးအောက်မှာ ခေါင်းအုံးခပ်သေးသေးတစ်လုံး ထားပေးခြင်းက လူနာကို ပိုပြီးသက်သောင့်သက်သာ ရှိစေပါတယ်။ ဒဏ်ရာကို ဝန်ပိစေမယ့် လှုပ်ရှားမှုများ မပြုလုပ်မိအောင် သတိထားပါ။\nရေခဲကပ်ခြင်းက နာကျင်မှုနဲ့ ရောင်ရမ်းခြင်းတို့ကို သက်သာစေပါတယ်။ ရေခဲကို ပဝါ သို့မဟုတ် တဘက်နှင့်ထုပ်ပြီး ထိခိုက်ဒဏ်ရာရထားတဲ့ နေရာများပေါ် တစ်ကြိမ်လျှင် နာရီဝက်နှုန်းဖြင့် နှစ်နာရီဲခြား၊ သုံးနာရီခြားတစ်ခါ ပုံမှန်ကပ်ပေးပါ။ ထိခိုက်ဒဏ်ရာ ရရှိပြီး ပထမ ၄၈နာရီမှ ၇၂နာရီအထိ ဒါမှမဟုတ် အရောင်ကျသွားတဲ့အထိ ရေခဲကပ်ပေးပါ။ ရေနွေးဖြင့်ရေချိုးခြင်း၊ ရေနွေးစိမ်ခြင်း၊ ရေနွေးအိပ်ကပ်ခြင်း၊ အရက်သောက်ခြင်း စတာတွေက ရောင်ရမ်းခြင်းကို ပိုမိုဆိုးရွားစေတဲ့အတွက် ရှောင်ကြဉ်သင့်ပါတယ်။\nဒဏ်ရာရထားတဲ့နေရာပေါ် ဖိပေးခြင်းဟာ ရောင်ရမ်းခြင်းကို သက်သာစေမယ့် နည်းလမ်းတစ်ခု ဖြစ်ပါတယ်။ ကြပ်စည်းခြင်း၊ ပတ်တီးစည်းခြင်း၊ ဒူးစွပ်ကဲ့သို့ အစွပ်စွပ်ခြင်း စတာတွေဟာလည်း ခြေထောက်လှုပ်ရှားမှုကို ထိန်းချုပ်ပေးသလို နောက်ထပ် ထိခိုက်ဒဏ်ရာမရအောင်လည်း ကာကွယ်ပေးပါတယ်။ ဒဏ်ရာပေါ် ဖိပေးနိုင်တဲ့ ကိရိယာတွေကို ဆေးဆိုင်များမှာ ဝယ်ယူရရှိနိုင်ပါတယ်။ ဒါပေမယ့် ဒဏ်ရာကို တင်းတင်းကျပ်ကျပ် ကြပ်စည်းခြင်းဟာ လူနာကို နေရခက်စေတဲ့အပြင် သွေးလှည့်ပတ်မှုကို အနှောင့်အယှက်ဖြစ်စေနိုင်တယ် ဆိုတာကိုတော့ သတိပြုသင့်ပါတယ်။ လူနာ ညအိပ်ရာမဝင်ခင် စည်းထားသမျှကို ဖယ်ရှားဖို့ မမေ့ပါနဲ့။\nလူနာအိပ်ချိန်၊ အနားယူချိန်တွေမှာ ဒဏ်ရာရထားတဲ့နေရာအောက် ခေါင်းအုံးများခုပေးပြီး ဒဏ်ရာကို နှလုံးတည်နေရာရဲ့ အထက်မှာရှိနေအောင် မြှောက်ထားပေးခြင်းအားဖြင့် ၎င်းနေရာမှာ စုနေတဲ့အရည်တွေကို ဒဏ်ရာနဲ့ဝေးရာသို့ စီးဆင်းစေပြီး ရောင်ရမ်းခြင်းကို သက်သာစေပါတယ်။\nဒဏ်ရာအခြေအနေကို ဆရာဝန်ထံ သွားရောက်စစ်ဆေးပါ\nတခါတရံမှာ သင့်အနေနဲ့ ဘယ်လိုအခြေအနေမျိုးက ဆေးကုသမှုခံယူဖို့ လိုအပ်တယ်ဆိုတာ အလွယ်တကူ မသိနိုင်တာမျိုး ဖြစ်တတ်ပါတယ်။ အသေးစားနဲ့ အလတ်စား ထိခိုက်ဒဏ်ရာတွေကို အိမ်မှာတင် ပျောက်ကင်းအောင် ကုသနိုင်ပေမယ့် အကြီးစားထိခိုက်ဒဏ်ရာတွေ ရလာခဲ့ရင်တော့ ဆေးရုံဆေးခန်းမှာ ကုသမှုခံယူဖို့ လိုအပ်မှာ ဖြစ်ပါတယ်။ ဆရာဝန်ထံ သွားရောက်ပြသသင့်တဲ့ လက္ခဏာတွေကတော့\nပြင်းထန်သည့် နာကျင်မှုဝေဒနာနှင့် ရောင်ရမ်းခြင်း\nဒဏ်ရာရထားသည့်နေရာအပြင် အခြားနေရာများကပါ နာကျင်ခြင်း\nဒဏ်ရာကို အထိမခံလောက်အောင် နာကျင်ခြင်း\nဒဏ်ရာရထားသည့်နေရာတွင် ဆိုးဆိုးရွားရွား ရောင်ရမ်းခြင်း\nဒဏ်ရာရထားသည့် အစိတ်အပိုင်းကို လှုပ်ရှားရန် ခက်ခဲခြင်း\nဒဏ်ရာရထားသည့်နေရာတဝိုက် ထုံကျင်ခြင်း၊ အားနည်းခြင်း\nနာကျင်မှုဝေဒနာ သက်သာလာတာနဲ့အမျှ ဒဏ်ရာရထားတဲ့နေရာက ကြွက်သားနဲ့ အဆစ်တွေကို အပြည့်အဝလှုပ်ရှားနိုင်တဲ့ထိ ဖြည်းဖြည်းချင်း ဆန့်ထုတ်လေ့ကျင့်ပေးဖို့ အရေးကြီးပါတယ်။ ဆန့်ထုတ်လေ့ကျင့်ခန်းကို တစ်နေ့လျှင် အကြိမ်များစွာ ပြုလုပ်နိုင်ပြီး ဒီလိုလုပ်ပေးခြင်းအားဖြင့် ဒဏ်ရာသက်သာမှုကို ပိုမိုမြန်ဆန်စေသလို ကြွက်သားနဲ့အဆစ်များ တောင့်တင်းမသွားအောင် ကာကွယ်နိုင်မှာ ဖြစ်ပါတယ်။\nလုံးလုံးလျားလျား အနားယူခြင်းဟာ အမြဲတစေ ကောင်းမွန်တဲ့ ရွေးချယ်မှုတော့ မဟုတ်ပါဘူး။ ရရှိထားတဲ့ ထိခိုက်ဒဏ်ရာတွေကနေ နလံထူဖို့ ပြေးခြင်းအစား အခြား စိတ်ချရတဲ့ ကိုယ်လက်လှုပ်ရှားမှုတွေ ပြုလုပ်နိုင်ပါတယ်။ ဘယ်လိုလေ့ကျင့်ခန်းတွေက ကိုယ်နဲ့သင့်တော်မလဲ ဆိုတာကိုတော့ ဆရာဝန်နဲ့ ဆွေးနွေးတိုင်ပင်သင့်ပါတယ်။ စက်ဘီးစီးခြင်း၊ ရေကူးခြင်းတို့ဟာ သင့်တင့်မျှတတဲ့ ကိုယ်လက်လှုပ်ရှားမှု ပါဝင်တဲ့အပြင် ထိခိုက်ဒဏ်ရာနည်းပါးတဲ့ လေ့ကျင့်ခန်းတွေ ဖြစ်ပါတယ်။\nအပြေးလေ့ကျင့်မှုကို ဖြည်းဖြည်းချင်း ပြန်လည်စတင်ပါ\nအပြေးလေ့ကျင့်နေကျ လူတစ်ယောက်ဟာ အခြားကိုယ်လက်လှုပ်ရှားမှုတွေ လုပ်နေပေမယ့်လည်း ပြေးရာမှာ အဓိကအသုံးပြုရတဲ့ ကြွက်သားတွေကိုတော့ အရင်ကလောက် လေ့ကျင့်နိုင်မှာ မဟုတ်ပါဘူး။ ဒါကြောင့် ဒဏ်ရာသက်သာလာတဲ့အခါ အပြေးလေ့ကျင့်မှုကို ဖြည်းဖြည်းချင်း ပြန်လည်စတင်ခြင်းအားဖြင့် နောက်တစ်ကြိမ် ဒဏ်ရာထပ်မရအောင် ကာကွယ်သင့်ပါတယ်။ မိမိပြေးနေကျ ခရီးအကွာအဝေးရဲ့ တစ်ဝက်လောက်ကို စတင်လေ့ကျင့်ပြီး ရက်သတ္တပတ် နှစ်ပတ်မှ လေးပတ်အတွင်း နဂိုခရီးအကွာအဝေးရောက်တဲ့အထိ တဖြည်းဖြည်း တိုးသွားသင့်ပါတယ်။ ဒါမှမဟုတ် ပြေးတလှည့်၊ လမ်းလျှောက်တလှည့် လေ့ကျင့်ရင်း နောက်ပိုင်းမှာ ပြေးတဲ့အချိန်အတိုင်းအတာကို ဖြည်းဖြည်းချင်း တိုးသွားနိုင်ပါတယ်။\nအပြေးလေ့ကျင့်နေကျ လူတစ်ယောက်အနေနဲ့ ဒဏ်ရာကြောင့် အနားယူနေရတဲ့ အချိန်အတွင်း စိတ်ပျက်လက်ပျက်ဖြစ်ပြီး စိတ်ဖိစီးမှုဒဏ်ကို အလွယ်တကူ ခံရတတ်ပါတယ်။ ဒီလိုအချိန်မှာ လူနာနဲ့ အနီးကပ်နေပြီး စိတ်ရှည်သည်းခံဖို့ အားပေးသင့်ပါတယ်။ ဒဏ်ရာပြန်ကောင်းလာဖို့ အချိန်ယူရမယ်ဆိုတာကို လူနာသဘောပေါက်အောင် ရှင်းပြပါ။ အကောင်းမြင်စိတ်ရှိသူဟာ ပိုပြီးလျင်လျင်မြန်မြန် နေကောင်းလာနိုင်ပါတယ်။\nအပြေးလေ့ကျင့်ခြင်းကြောင့် ရလာတဲ့ ထိခိုက်ဒဏ်ရာတွေ လုံးဝသက်သာပျောက်ကင်းဖို့ လိုအပ်တဲ့အချိန်ပမာဏဟာ အကြောင်းရင်းအမျိုးမျိုးအပေါ် မူတည်ပေမယ့် ဒီအခြေအနေမှာ စိတ်ရှည်သည်းခံပြီး နည်းလမ်းရှာဖွေ ဖြေရှင်းမယ်ဆိုရင် လူနာအတွက် အကျိုးရှိမှာ ဖြစ်ပါတယ်။ လူနာကို လိုတာထပ်ပိုပြီး အားမစိုက်မိဖို့ အမြဲအားပေးပါ။ အခုပြောခဲ့တဲ့ အကြံပြုချက်တွေအတိုင်း လူနာကို ဂရုတစိုက် ပြုစုပေးမယ်ဆိုရင် အချိန်အနည်းငယ်အတွင်း ပြန်ကောင်းလာမှာ အသေအချာပါပဲ။\nKnee Problems and Injuries – Home Treatment. http://www.webmd.com/pain-management/knee-pain/knee-problems-and-injuries-home-treatment. Accessed August 25, 2016.\n7 Reasons Your Injury Is Not Getting Any Better. http://breakingmuscle.com/mobility-recovery/7-reasons-your-injury-is-not-getting-any-better. Accessed August 25, 2016\n3. The Key to Overcoming Running Injuries. http://www.active.com/running/articles/the-key-to-overcoming-running-injuries. Accessed August 25, 2016.


အစိမ်းရောင်လွင်ပြင်: ဘာသာပြန် ခံစားမှု ၀တ္ထုများ\nShowing posts with label ဘာသာပြန် ခံစားမှု ၀တ္ထုများ. Show all posts\nPosted by ချော(အစိမ်းရောင်လွင်ပြင်) at Tuesday, November 22, 2011 Tuesday, November 22, 2011 Labels: ဘာသာပြန် ခံစားမှု ၀တ္ထုများ\nထမင်းစားခန်းမှာ ညစာပြင်ဆင်နေတဲ့ ကေသီကိုကြည့်ပြီး ကျွန်တော့်ရဲ့ စိတ်အစဉ်က ဟိုးလွန်ခဲ့တဲ့ ၁၀နှစ်တာကာလရဲ့ တစ်ခုသော နေ့လေးတစ်နေ့ကို ပြန်တွေးတော သတိရလိုက်မိပါတယ်.. အဲဒီနေ့က ကျွန်တော်တို့ နှစ်ယောက်ရဲ့ မင်္ဂလာဦးနေ့။\nကျွန်တော်နဲ့ ကေသီကို သယ်ဆောင်လာတဲ့ မင်္ဂလာကားဟာ ကျွန်တော်တို့ ၂ယောက်နေထိုင်မဲ့ တစ်ထပ် တိုက်ပုလေးရှေ့မှာ ရပ်လိုက်တယ် ဆိုရင်ဘဲ ကျွန်တော်ဟာ ကေသီကို မြတ်နိုး ယုယခြင်း၊ ချစ်ခင်ကြင်နာခြင်း စသည် တို့နဲ့အတူ ကျွန်တော့် လက်တွေနဲ့ ပွေ့ချီပြီး ခြံဝင်း ရှေ့ကနေ အိမ်ထဲကို ၀င်လာခဲ့ပါတယ်။ အဲဒီ အချိန် တုန်းက ကေသီရဲ့ မျက်နှာဟာ ကြည်နူးတဲ့ အလှဆုံး အပြုံးလေးနဲ့အတူ ရှက်သွေးတွေဖြာလို့ သိပ်ကို ချစ်စရာကောင်းနေခဲ့တယ်။ ကျွန်တော်ဟာလည်း ကမ္ဘာမှာ အပျော်ဆုံး သတို့သားတစ်ယောက် ဖြစ်ခဲ့တာပါဘဲ။\nအဲဒီနေ့တွေဟာ ကျွန်တော်တို့အတွက် မမေ့နိုင်အောင် ပျော်ဖို့ကောင်းတဲ့ ကြည်နူးဖွယ် ရက်စွဲတွေ ဖြစ်ခဲ့ပါတယ်.. ကျွန်တော်တို့ အိမ်ထောင်ရေးဟာလည်း သန့်စင်ကြည်လင်နေတဲ့ ရေခွက်ထဲက ရေလိုပါဘဲ.. ကြည်ကြည် လင်လင်နဲ့ စိတ်ချမ်းသာဖို့ သိပ်ကောင်းပြီး တစ်ယောက်ကိုတစ်ယောက် ကြင်ကြင်နာနာနဲ့ ချစ်ချစ်ခင်ခင် ရှိခဲ့ကြပါတယ်။ သူငယ်ချင်းတွေကြားမှာ အားကျစရာ အိမ်ထောင်လေးတစ်ခုကို ကျွန်တော်တို့ တည်ဆောက်နိုင်ခဲ့ ကြတယ်။ အိမ်ထောင်သက် ၂နှစ်လောက်အကြာ သားတစ်ယောက် ရလာပြီးနောက်မှာတော့ ကျွန်တော့် စီးပွားရေး လုပ်ငန်းတွေ အောင်မြင်လာခဲ့တယ်။ ပိုင်ဆိုင်မှုတွေ တဖြေးဖြေး တိုးပွားလာသလို အလုပ်တွေလဲ များလာတယ်.. ကေသီကလည်း ရုံးတစ်ရုံးမှာ ဝန်ထမ်းဆိုတော့ မနက်တိုင်း အလုပ်သွားတာ ညနေမှ ပြန်ရောက်နိုင်တယ်။ ကျွန်တော်တို့ ၂ယောက်လုံး အိမ်ကနေ အတူတူထွက်ဖြစ်ကြပေမဲ့ အလုပ်ရှိရာအရပ်က တစ်ယောက် တစ်လမ်းစီမို့ ကေသီက ဘတ်စ်ကား စောင့်စီးပြီး ကျွန်တော်ကတော့ ကိုယ့်ကားနဲ့ကိုယ် ကုမ္ပဏီကို ထွက်သွားတတ်ပါတယ်။\nကျွန်တော်တို့ သားလေးကိုတော့ သူ့ပညာရေးအတွက် ဘော်ဒါတစ်ခုမှာ ကျောင်းအိပ်ကျောင်းစား သွားထား ထားတဲ့အတွက် အိမ်မှာ မရှိပါဘူး.. ညနေဆို ကေသီက အိမ်ပြန်ရောက်တာ ပုံမှန်အချိန်ဖြစ်ပေမဲ့ အလုပ်များလွန်းတဲ့ ကျွန်တော့်အတွက်က ပုံမှန်အချိန်တိုင်း အိမ်ပြန်နိုင်ဖို့ မလွယ်တော့ဘူး။ လုပ်ငန်း အောင်မြင်လာတာနဲ့အမျှ အိမ်အတွက် အချိန်မပေးနိုင်တော့ဘဲ စီးပွားရေး မိတ်ဆွေတွေနဲ့ ဒင်နာသွားစားရတာတွေ၊ ဧည့်ခံ့ပွဲသွားရတာတွေနဲ့ တဖြေးဖြေး အိမ်ပြန်ချိန်ဟာ နောက်ကျကျလာတယ်.. ကေသီနဲ့ ကျွန်တော်တို့ မျက်နှာချင်းဆိုင် ဆုံတွေ့ချိန် နည်းလာတယ်.. ဒီလိုနဲ့ အိမ်ထောင်သက်တမ်း ကြာလာလေ ကျွန်တော်တို့ ၂ယောက်ကြားထဲက နွေးထွေးတဲ့ ချစ်ခြင်းမေတ္တာနဲ့ ဂရုစိုက် ကြင်နာမှုတွေဟာ ဒီရေကျသလို တစ်ဖြေးဖြေး ကျဆင်းလာတယ်.။ အားကျစရာဖြစ်ခဲ့တဲ့ ကျွန်တော်တို့ ၂ယောက်ရဲ့ ချစ်ခြင်းဟာ အေးစက် လာခဲ့တော့တယ်.. အိမ်ပြန်ချိန် နောက်ကျတတ်တဲ့ ကျွန်တော့်ကို ကေသီက ထူးထူးခြားခြား ဘာမှမေးလေ့မရှိဘဲ ဘာသိဘာသာ နေလေ့ရှိတယ်။ ကေသီက ကျွန်တော့်ကို ယုံကြည်လွန်းတာဘဲလား။ ဥပက္ခာ ပြုထားတာဘဲလား သွေးအေးလွန်းတာဘဲလား ကျွန်တော် သေချာ မခန့်မှန်းနိုင်ခဲ့ဘူး။ ကေသီ ကျွန်တော့်ကို မချစ်တော့ဘူး ထင်ပါတယ်။\nဒီလိုနဲ့ ကျွန်တော်တို့၂ယောက်ရဲ့ အချစ်တွေ အေးခဲသွားချိန်မှာ ကျွန်တော့်ဘ၀ထဲကို ဂျူလီ ဝင်ရောက်လာခဲ့တယ်.. ဂျူလီဟာ တည်ငြိမ်နေတဲ့ ကျွန်တော့်ရဲ့ အိမ်ထောင်သည်ဘ၀ကို ယိမ်းယိုင်သွားဖို့ အစပျိုးလာပါတော့တယ်... ချစ်စရာကောင်းပြီး ငယ်ရွယ်ချောမောတဲ့ ဂျူလီဟာ ကုမ္ပဏီမှာ အလုပ်လုပ်ရင်း ကျွန်တော်နဲ့ သံယောဇဉ်ကြိုး သွယ်မိခဲ့ကြတာပါ။ ကေသီနဲ့ဆို အေးစက်ပြီးရင်ခုန်ဖို့ မေ့လျော့နေခဲ့တဲ့ ကျွန်တော့် နှလုံးသားဟာ ဂျူလီရဲ့ အချစ်ကြောင့် တစ်ဖန်ပြန်လည်ပြီး ရင်ခုန်တတ်ခဲ့ပါပြီ.. အချစ်ဆိုတာကို ပြန်ပြီး ခံစားတတ်လာပါတယ်။ ဂျူလီကလည်း သိပ်ကို ကြင်နာတတ်သလို၊ အယုအယကလဲ သိပ်ကောင်းပါတယ်။ စကားကိုလဲ ချိုအီနေအောင် ပြောတတ်တော့ ကျွန်တော့် စိတ်အာရုံ အားလုံး ဂျူလီ့အပေါ် ပုံကျသွားခဲ့တာပါဘဲ။\nတစ်ရက်မှာ တိုက်ခန်းက ၀ရံတာလေးမှာ ထွက်ရပ်ပြီး ကျွန်တော် အတွေးနက်နေတုန်း ဂျူလီက ကျွန်တော့်ရဲ့ အနောက်ကနေ သိုင်းဖက်လိုက်ပါတယ်.. ဒီတိုက်ခန်းဟာ ဂျူလီအတွက် ကျွန်တော် ၀ယ်ထားပေးတဲ့တိုက်ခန်းပါ။ ဂျူလီက “ကိုက အရမ်းချောတာဘဲ.. မိန်းခလေးတစ်ယောက်ရဲ့ နှလုံးသားကို ကောင်းကောင်းကြီး ဆွဲဆောင်ထားနိုင်စွမ်း ရှိတဲ့သူဘဲနော်.. ဒါကြောင့်လဲ ဂျူလီက ကို့ကို သိပ်ချစ်မိတာပေါ့” လို့ တိုးတိုးလေးနဲ့ ကပ်ချွဲပြီးပြောလိုက်တော့ သူ့ရဲ့ စကားလုံးတွေက ကျွန်တော့်ဇနီး ကေသီကို ရုတ်တရက် အမှတ်ရသွားစေခဲ့ပါတယ်.. ကေသီနဲ့ကျွန်တော် အိမ်ထောင်ဦးကာလတုန်းကလည်း ကေသီက ကျွန်တော့်ကို “ မောင်ဟာ မိန်းခလေးတွေအတွက် အတော့်ကို ဆွဲဆောင်အားကောင်းတဲ့သူ.. ကေသီတော့ စိတ်မချ ဖြစ်နေရ ဦးတော့မယ်” လို့ ပြောခဲ့ဖူးပါတယ်.. ဒီစကားကို ပြန်သတိရမိတော့ ကေသီကို သစ္စာဖောက် မိတာ နောင်တရမိ သလို ဖြစ်သွားရပါတယ်.. ဒါပေမဲ့ အေးစက်နေတဲ့ ကျွန်တော်တို့ရဲ့ အိမ်ထောင်ရေးဟာ ပြန် လည်ပြီး နွေးထွေး လာဖို့လဲ မျှော်လင့်ချက် မရှိတော့ပါဘူး… ကျွန်တော် ကိုယ်တိုင်လည်း ငယ်ရွယ်လှပပြီး တီတီတာတာ ပြောတတ်တဲ့ ဂျူလီကို ချစ်နေမိပြီပဲလေ။\nကျွန်တော် ဂျူလီနဲ့ မျက်နှာခြင်းဆိုင် ရပ်လိုက်ပြီး “ဂျူလီ.. တိုက်ခန်းအတွက် လိုအပ်တဲ့ ပရိဘောဂတွေ သွားဝယ်မယ်ဆို သွားလေ။ ကိုယ် အလုပ်ရှိသေးလို့ ကုမ္ပဏီကို ပြန်သွားလိုက်ဦးမယ်..” ကျွန်တော့် စကားကို ကြားတော့ ဂျူလီရဲ့ မျက်နှာ ညှိုးသွားပါတယ်။ ပရိဘောဂဆိုင်ကို ကျွန်တော်တို့၂ယောက် အတူ သွားကြမယ်လို့ သူ့ကို ကတိပေးထားခဲ့တာကြောင့် ၂ယောက် အတူတူ သွားလိမ့်မယ်လို့ ဂျူလီက မျှော်လင့်ထားတာပါ။ မကြာခင်မှာ ကေသီ့ကို ကျွန်တော်နဲ့ ဂျူလီအကြောင်း ဖွင့်ပြောပြီး တရားဝင် ကွာရှင်းမယ်.. ပြီးရင် ဂျူလီနဲ့ အတူတူ နေကြမယ် ဆိုပြီး ကျွန်တော်တို့ စီစဉ်ထားခဲ့ကြပေမဲ့ ခက်နေတာက တကယ်တမ်း ကျွန်တော် ကေသီကို ကွာရှင်းစကား စပြောဖို့ ဆိုတာ ခက်ခဲလွန်းလှပါတယ်.. ဘယ်လောက်ဘဲ တတ်နိုင်သလောက် ညင်ညင် သာသာ ဖြစ်အောင် ပြောပြော ကေသီအတွက်တော့ အပြင်းအထန် နာကျင်ခံစားရမှာပါဘဲ.. ကျွန်တော်တို့ ၂ယောက်ရဲ့ ကြားမှာ ဟိုးအရင် အိမ်ထောင်ဦး ဘ၀ကလို ရင်ခုန်လှိုက်မောစွာနဲ့ ပူနွေးတဲ့ အချစ်မျိုး မရှိကြတော့ တာက လွဲလို့ ကေသီဟာ ကျွန်တော့်အတွက် သိပ်ကို ကောင်းတဲ့ ဇနီးတစ်ယောက်ပါ။\nကျွန်တော်ကြိုက်တတ်တဲ့ မနက်စာကို ကျွန်တော်မထခင် သူတစ်ယောက်တည်း စောစောထပြီး အမြဲတမ်း ပြင်ဆင်ထားတတ်သလို ညနေလဲ ရုံးကနေလဲ အချိန်မှန် ပြန်ရောက်ပြီး ဘယ်လောက်တောင် အလုပ် ပင်ပန်းသည်ဖြစ်စေ မနားနိုင်ဘဲ ကျွန်တော်တို့ ၂ယောက်အတွက် ညစာကို ကျွန်တော်စားသည်ဖြစ်စေ၊ မစားဖြစ်သည်ဖြစ်စေ ပြင်ဆင်ချက်ပြုတ်ပါတယ်.. ကျွန်တော်ကတော့ စောစောပြန်ရောက်တဲ့ နေ့မှာတောင် သူ့ကို ကူဖော်မရဘဲ တီဗီရှေ့မှာထိုင်၊ တီဗီကြည့်ရင်း ကေသီချက်ပြုတ်ပြီးချိန်ထိ စောင့်နေတတ်ပါတယ်.. စားသောက်ပြီးတော့မှ တီဗီဆက်ကြည့်ရင်ကြည့်၊ မကြည့်ရင်လဲ ကွန်ပျူတာရှေ့မှာ အလုပ်များသလိုလိုနဲ့ ထိုင်နေပြီး ဂျူလီ့မျက်နှာလေးကို မှန်းဆကာ သူ့အကြောင်းလေးတွေ တွေးရင်း သူ့ကို သတိရနေ တတ်ပါတယ်။ ဘယ်လိုဘဲဖြစ်ဖြစ် ကွာရှင်းစကားပြောဖို့တော့ ကျွန်တော့်နှုတ်က ထွက်ဖို့ ခက်ခဲလွန်းတာတော့ အမှန်ပါ။\nဒီကြားထဲမှာ ကျွန်တော် ကေသီကို နောက်သလိုလိုနဲ့ စကား စကြည့်ခဲ့ဖူးပါတယ်.. “ကေသီ တကယ်လို့များ ကေသီ့ကို မောင်က ကွာရှင်းခွင့်တောင်းမယ်ဆိုရင် ကေသီဘာလုပ်မလဲ ”လို့ ရယ်မော ရင်းနဲ့ သွေးတိုးစမ်းရင်း လှမ်းပြောလိုက်ပါတယ်။ ကေသီက ကျွန်တော့ကို အချိန်တော်တော်လေး ကြာအောင် စိုက်ပြီး ကြည့်နေခဲ့ပါတယ်။ စကားတစ်ခွန်းမှတော့ ပြန်မပြောပါဘူး.. ဒါပေမဲ့ သူ့စိတ်ထဲမှာ ဒီစကား ဟာ နောက်ပြောင်တဲ့ စကား ဖြစ်လိမ့်မယ်လို့ဘဲ ယုံကြည်ပုံ ရပါတယ်.. ဒါနဲ့တောင် ကေသီ့ မျက်ဝန်းလေးတွေမှာ မျက်ရည်စတွေနဲ့ လက်ခနဲ ဖြစ်သွားပြီး မှုန်မှိုင်းသွားပါတယ်.. စကားတစ်ခွန်းမှတောင် ခွန်းတုံ့ မပြန်နိုင်ပါဘူး.. ကျွန်တော် ကွာရှင်းမဲ့ ကိစ္စကို အတည်သာပြောမယ်ဆိုရင် ကေသီ ဘယ်လောက်များ ခံစားရမှာပါလဲ။ ကေသီ ဘယ်လိုများ တုံ့ပြန်မယ် ဆိုတာ ကျွန်တော် မှန်းဆလို့တောင် မရပါဘူး။\nတစ်ရက်မှာ ကေသီဟာ သူတို့ရုံးကိစ္စတစ်ခုနဲ့ အပြင်ထွက်လာရင်း ကျွန်တော့်ကုမ္ပဏီကို ရောက်လာပါတယ်.. ကံကောင်းတာက အဲဒီအချိန်မှာ ဂျူလီက အပြင်ထွက်သွားချိန် ဖြစ်နေပါတယ်.. ဒါပေမဲ့ ကေသီဟာ ကျွန်တော့် ဝန်ထမ်းတွေရဲ့ မျက်နှာပေါ်က စာနာသနားတဲ့ ဂရုဏာအရိပ်အယောင်တွေ၊ ဖွင့်ဟမပြောပေမဲ့ တစ်စုံတစ်ရာ ဖုံးကွယ်ထားပုံရတဲ့ မျက်ဝန်းတွေဆီကနေ သင်္ကာမကင်းဖြစ်စရာ အရိပ်အယောင်တစ်ခုခုကို ရှာတွေ့သွားပုံ ရခဲ့ပါတယ်.. သူဟာ ၀န်ထမ်းတွေကို ညင်ညင်သာသာလေး ပြုံးပြပြီး စကားပြောနေခဲ့ပေမဲ့လို့ သူ့မျက်ဝန်းတွေ မှာတော့ နာကျင်တဲ့ ခါးသီးမှုတစ်မျိုးကို ကျွန်တော်တွေ့လိုက်ပါတယ်.. ကျွန်တော် ကိုယ်တိုင်လည်း နာကျင်နေပုံရတဲ့ ကေသီမျက်ဝန်းတွေကိုကြည့်ပြီး ၀မ်းနည်းလာမိပါတယ်.. ကေသီကို ကျွန်တော်မချစ်တော့ပေမဲ့ ရက်စက်နိုင်တဲ့စိတ်လည်း ကျွန်တော့်မှာ မရှိပါဘူး။ ကေသီဟာ ပြန်ခါနီးကျတော့ ကျွန်တော့်ကို ကြည့်သွားတဲ့ အကြည့်တွေထဲမှာ အဓိပ္ပါယ်တစ်ချို့ ပါဝင်တဲ့ အကြည့်တွေနဲ့ ကြည့်သွားခဲ့ပါတယ်.. နာကျင်ရိပ် တစ်ချို့နဲ့အတူ တောင်းပန်ရိပ်လေးတွေ စွက်နေခဲ့တယ်လို့ ကျွန်တော်စိတ်ထဲ ခံစားနားလည်မိလိုက်ပါတယ်။\nဒီလိုနဲ့ ကွာရှင်းပြတ်စဲဖို့ ခုချိန်ထိ ပြတ်ပြတ်သားသား မလုပ်သေးဘဲ အချိန်ဆွဲနေတဲ့ ကျွန်တော့်ကို ဂျူလီကလည်း တစ်ချိန်လုံး ဖိအားတွေ ပေးလာနေပါပြီ။ ဒီတစ်ပတ်ထဲမှာဘဲ ကေသီကို ဖွင့်ပြောဖို့ ဂျူလီက ရာဇသံပေးပါတယ်.. ကျွန်တော်လည်း ပြတ်သားဖို့ အချိန်တန်ပြီလို့ ဆုံးဖြတ်ပြီး ဒီတစ်ပတ်မှာ ပြောပါမယ်လို့ ဂျူလီကို ကတိပေးလိုက် ပါတော့တယ်.. ဖွင့်ပြောဖို့ ဆုံးဖြတ်ထားတဲ့ တစ်ရက်မှာတော့ ကေသီပြင်ဆင်ကျွေးမွေးတဲ့ ညနေစာကို စားသောက်ပြီးချိန်မှာ ကျွန်တော် သူ့လက်ကို အသာဆုပ်ကိုင်လိုက်ပြီး “ကေသီ မင်းကို မောင်ပြောစရာရှိတယ်..” လို့ စကားစ လိုက်ပါတယ်... ဒီအခါ ပန်းကန်သိမ်းဖို့ ပြင်နေတဲ့ ကေသီဟာ ထမင်းစားပွဲက ထိုင်ခုံမှာ ပြန်ထိုင်ချလိုက်ပြီး ကျွန်တော့်ကို ဘာမှ မမေး ၊ စကားလည်း တစ်ခွန်းမှ မဆိုဘဲ သူရှေ့က စားပွဲခင်းကိုသာ စိုက်ကြည့်နေပါတယ်.. သူ့မျက်ဝန်းတွေထဲက နာကျင်ရိပ်တွေကို ကျွန်တော် တွေ့မြင်လိုက်ရပြန်ပါပြီ။ ကျွန်တော် ဘာပြောမယ်ဆိုတာ ကေသီ ရိပ်များ ရိပ်မိနေမလား… စဉ်းစားရင်း ကျွန်တော်ပါးစပ်က ကွာရှင်းဖို့ကိစ္စကို ပြောထွက်ဖို့ ချက်ခြင်းဘဲ ဝန်လေး သွားရပြန်ပါပြီ.. ဒါပေမဲ့ ကျွန်တော် တွေဝေနေလို့ မဖြစ်တော့ဘူး ပြောကိုပြောမှ ဖြစ်တော့မယ်.. ဂျူလီကလဲ ကျွန်တော်နဲ့ အမြဲတမ်း အတူတူနေချင်လှပြီ.. ခုလိုတစ်ခါတစ်လေမှ တွေ့ရတဲ့ ဘ၀ကို သူမကျေနပ်နိုင်တော့ဘူး.. ကျွန်တော် ကေသီကို တရားဝင်ကွာရှင်းပြီး ဂျူလီနဲ့ဘဲ ဘ၀အသစ်ကို စတော့မယ်.. ဒီလိုတွေးမိလိုက်ပြီး အားပြန်တင်းရင်း ကေသီ့ကို ကျွန်တော် ပြောချလိုက်ပါတယ်။\nကျွန်တော့်စကားကို ကြားတဲ့ ကေသီဟာ ထူးထူးခြားခြား တုန်လှုပ်ဟန်၊ အံ့သြဟန်လဲ မပြဘူး.. ဒါပေမဲ့ သူ့မျက်ဝန်းကနေတော့ မျက်ရည်တွေ စီးကျလာခဲ့ပါတယ်.. ပြီးတော့ ကြေကွဲ ဆို့နင့်နေတဲ့ အသံနဲ့ “အကြောင်းပြ ချက်က ဘာကြောင့်လဲမောင် .. မောင့်အပေါ် ဘာတွေများ တာဝန်မကျေလို့လဲ.. ကေသီ့ဘက်က မယားဝတ္တရား ပျက်ကွက်တာ ဘာများ ရှိခဲ့လို့လဲ… ” မမျှော်လင့်ဘဲ ကြားလိုက်ရတဲ့ ကေသီ့မေးခွန်းတွေကို ပြန်ဖြေဖို့ ကျွန်တော် ဆွံ့အသွားပါတယ်.. ကျွန်တော်ထင်တာက ကျွန်တော့် စကားကို ကြားရင် ကေသီဟာ အော်ကြီးဟစ်ကျယ် ရန်တွေ့မယ်၊ ငိုယိုပြီး ကျွန်တော့်ကို ထုရိုက်မယ်၊ တွေ့ရာနဲ့ ကောက်ပေါက်မယ်လို့ မျှော်လင့်ထားခဲ့တာပါ။ ဒီလိုမေးခွန်းမျိုးနဲ့ ရင်ဆိုင်ရမယ်လို့ တွေးထင်မထားခဲ့တာကြောင့် ကေသီကို ဘာပြန်ပြောရမှန်း မသိ ဖြစ်ခဲ့ရပါတယ်.. ကျွန်တော့်မျက်နှာကို မျက်ရည်တွေကြားကနေ အကြာကြီး စိုက်ကြည့်နေခဲ့ပြီး ကျွန်တော့် အဖြေကို ကေသီက စောင့်ဆိုင်းနေခဲ့တယ်။\nကျွန်တော့်ဆီက ဘာစကားသံမှ ထွက်မလာတဲ့အဆုံး “ကောင်းပြီလေ.. ကွာရှင်းဖို့ကို မောင့်ဘက်က တကယ် လိုလားနေတယ် ဆိုမှတော့ မောင့်စိတ်တိုင်းကျသာ ဆုံးဖြတ်ပါ…” လို့ ပြောပြီး နာနာကျင်ကျင် ရှိုက်သံတွေ၊ မျက်ရည်တွေနဲ့ ကေသီ ထမင်းစားခန်းထဲကနေ ပြေးထွက်သွားခဲ့ပါတယ်။ အဲဒီညက ကျွန်တော်တို့ ၂ယောက်ရဲ့ အိပ်ခန်းထဲကို ကေသီရောက်မလာပါဘူး။ အခန်းပိုတစ်ခုမှာ သူ့တစ်ယောက်တည်း သွားအိပ်ပုံ ရပါတယ်။ သေချာတာက ကေသီဟာ တစ်ညလုံး ငိုကြွေးနေမှာ သေချာပါတယ်။ အကြောင်းပြချက် မပေးပေမဲ့ ကေသီ နားလည်မယ်နိုင်မယ်လို့ ကျွန်တော် ထင်ပါတယ်။ ကေသီနဲ့ပတ်သက်ရင် အေးစက်နေတဲ့ ကျွန်တော့်ရဲ့ ခံစားချက်တွေကို သူမြင်တွေ့နိုင်မှာပါ။ ခုချိန်မှာတော့ ကျွန်တော့ အသည်းနှလုံးက ဂျူလီအတွက်သာ ဖြစ်နေပါပြီ။ ဂျူလီဟာ ကျွန်တော့်ရင်ခုန်သံ မြန်အောင်ပြုစားနိုင်တဲ့ နတ်သမီးတစ်ပါးပါ။ ဂျူလီနဲ့ဆို ကျွန်တော် သိပ်ကိုပျော်မယ်ဆိုတာ ငြင်းစရာ မလိုပါဘူး။\nနောက်ရက်ကစပြီး ကျွန်တော်ဟာ ကေသီနဲ့ ကွာရှင်းပြတ်စဲဖို့ကိစ္စကို စ ပြင်ဆင်ပါတယ်. ကွာရှင်းစာချုပ်တစ်စောင် အကြမ်းရေးပြီး ကေသီ့ကို ကျွန်တော် ပြလိုက်တယ်.. အဲဒီစာချုပ်ထဲမှာ အခုလက်ရှိ ကျွန်တော်နဲ့ ကေသီနေတဲ့ အိမ်ရယ်၊ ကျွန်တော်စီးနေတဲ့ကားရယ်၊ ကျွန်တော့် ကုမ္ပဏီရဲ့ ပိုင်ဆိုင်မှု ၃၀% ရယ်ကို ကေသီ့ကို ပိုင်ဆိုင်ခွင့်ပေးကြောင်း ထည့်ရေးထားတာပါ။ ကျွန်တော်ပြတဲ့ စာချုပ်အကြမ်းကို ကေသီက ဖြတ်ခနဲ တစ်ချက်သာ ကြည့်ပါတယ်။ ပြီးနောက်တော့ တစ်စစီ ဆွဲဆုတ်လိုက်ပြီး ကျွန်တော့်ရှေ့မှာ ရှုံးပွဲချ ငိုကြွေးပါတော့ တယ်။ ကြေကြေကွဲကွဲ ငိုကြွေးနေတဲ့ ကေသီကိုကြည့်ပြီး ကျွန်တော့ရင်ထဲမှာလဲ တစ်ဆစ်ဆစ်နဲ့ နာကျင်နေသလို ခံစားမိပါတယ်။ ဒါပေမဲ့ တစ်ခုခု နှစ်သိမ့်ဖို့ ကျွန်တော် မကြိုးစားချင်တော့ပါဘူး။ စိတ်ရှိလက်ရှိ ငိုကြွေးလိုက်တာက သူ့ရင်ထဲမှာ ခံစားနေတာတွေ နည်းနည်းတော့ ဖြစ်ဖြစ် သက်သာသွားလိမ့်မယ်လို့ ကျွန်တော် ထင်ပါတယ်.. ခုလိုဆိုတော့ ဂျူလီအတွက်ကြောင့် ၁၀နှစ်ကျော်ကြာအောင် ပေါင်းသင်းခဲ့တဲ့ မိန်းမတစ်ယောက်နဲ့ သူစိမ်းပြင်ပြင် ဖြစ်ရတော့မှာကို တွေးမိတော့လည်း ကျွန်တော့်စိတ်ထဲမှာ ဝမ်းနည်းမိပြီး တစ်စုံတစ်ရာကို ဆုံးရှုံးသလိုမျိုး ခံစားရတာတော့ အမှန်ပါ။ ကွာရှင်းဖို့ စီစဉ်နေရပေမဲ့ ကိုယ့်ကိုယ်ကို အပြစ်တစ်ခုခု ကျူးလွန်နေမိတယ်လို့ခံစားနေမိပါတယ်။ ဒါပေမဲ့ ကျွန်တော် နောက်ဆုတ်လို့လဲ မဖြစ်တော့ပါဘူး။ ကေသီ့အပေါ် မတရားမှန်း သိပေမဲ့ ဂျူလီရဲ့ အချစ်ကိုလည်း ကျွန်တော် မလွန်ဆန်နိုင်ဘူး။ ဂျူလီနဲ့နေဖို့ ဆုံးဖြတ်ချက် ချပြီးသား ဖြစ်နေခဲ့ပြီပဲလေ။\nအဲဒီညမှာ ကေသီဟာ စာရေးစားပွဲပေါ်မှာ ထိုင်ပြီး တစ်စုံတစ်ခုကို ရေးနေတာ တွေ့ရပါတယ်.. ညတစ်ရေးနိုးလို့ ရေထသောက်ချိန်ထိလဲ အဲဒီစားပွဲမှာ သူရှိနေတုန်းပါ။ ကျွန်တော် ပြန်အိပ်ပျော်သွားပြီးလို့ မိုးလင်းတော့ မနက်စာ စားချိန်မှာ ကေသီဟာ သူကိုယ်တိုင်ရေးထားတဲ့ ကွာရှင်းစာချုပ် အကြမ်းတစ်စောင်ကို လာပြပါတယ်.. သူ့စာချုပ်ထဲမှာ ကျွန်တော်နဲ့ ကွာရှင်းပြတ်စဲတဲ့အတွက် ဘယ်လိုရပိုင်ခွင့်မျိုးကိုမှ သူယူမှာ မဟုတ်တဲ့အကြောင်း၊ ဒါပေမဲ့ ကျွန်တော်နဲ့ မကွာရှင်းခင် တစ်လတိတိ အချိန်ပေးပြီး သူနဲ့အတူတူ ယခင်ကအတိုင်း ပုံမှန်အနေအထားမျိုး အတတ်နိုင်ဆုံး နေပေးဖို့ တောင်းဆိုထားပါတယ်။ သူ့အကြောင်းပြချက်က ကျွန်တော်တို့ ၂ယောက်ရဲ့ သားလေးဟာ နောက်၃ရက်လောက်ဆို နွေရာသီ ကျောင်းတစ်လပိတ်တာမို့ အဆောင်ကနေ အိမ်ကိုပြန်လာတော့မှာ ဖြစ်ပါတယ်။ ကွာရှင်းတဲ့ကိစ္စကို သားရှေ့မှာ မဖြစ်စေချင်တာကြောင့် သားရှိနေတဲ့ ဒီတစ်လ အချိန်အတွင်းမှာ ကျွန်တော်တို့၂ယောက် ဘာမှ မဖြစ်သလို ပုံမှန်အတိုင်း နေပြချင်တယ် လို့ ကေသီက တောင်းဆို ပါတယ်။ ကျိုးကြောင်း ဆီလျော်တဲ့ ကေသီရဲ့ တောင်းဆိုချက်ကို ကျွန်တော်လဲ လျောလျောရှူရှူ လက်ခံလိုက် ပါတယ်။\nကေသီက ကျွန်တော့်ကို “မောင်… ကေသီတို့ ၂ယောက်ရဲ့ မင်္ဂလာဦးရက်တုန်းက ကေသီ ဒီအိမ်ထဲကို ဘယ်လိုရောက်လာတယ်ဆိုတာ မောင်မှတ်မိသေးလား” လို့တိုးဖွ ညင်သာတဲ့ အသံလေးနဲ့ မေးလိုက် တဲ့ ကေသီရဲ့ လေသံနဲ့ မေးခွန်းက ကျွန်တော်တို့ ၂ယောက်ရဲ့ မင်္ဂလာဦးရက်ကို ပြန်အမှတ်ရ သွားစေခဲ့ ပါတယ်.. “မောင်.. မှတ်မိပါတယ်” လို့ ခေါင်းညိတ်ပြီး ပြန်ပြောလိုက်တော့ ကေသီက ဆက်ပြီးပြောပါတယ်.. “အဲဒီနေ့တုန်းက မောင်က ကေသီ့ကို ပွေ့ချီပြီး ကားပေါ်ကနေ အိမ်ထဲ ခေါ်လာခဲ့တာလေ။ ခုထိ ကေသီမှတ်မိနေပါတယ်။ မောင့်ကို ကေသီတစ်ခု တောင်းဆိုချင်တာက မောင်နဲ့ မကွာရှင်းခင် အတူတူနေခွင့်ရတဲ့ ဒီတစ်လအတွင်းမှာ မောင်ရော ကေသီရော အလုပ်ကို သွားကြတဲ့ မနက်တိုင်း အိမ်ခန်းထဲကနေ ခြံဝင်းထိ မောင်က ကေသီ့ကို ပွေ့ချီသွားပေးပါ။ သားလေး ပြန်ရောက်တဲ့ နေ့ကစလို့ ကေသီတို့ လမ်းခွဲကြမဲ့ နောက် တစ်လတိတိကို နေ့တိုင်း မပျက်မကွက် လုပ်ပေးပါလို့ တောင်းဆိုချင်ပါတယ်.. ဒါလေးကို မောင် လိုက်လျောပေးနိုင်မလားဟင်” ကေသီရဲ့ တောင်းဆိုစကားကို ကြားရတော့ ကျွန်တော် တွေဝေ တုံ့ဆိုင်းနေခြင်း မရှိဘဲ လိုက်လျောဖို့ သဘောတူလိုက်ပါတယ်.. ရက်ရက်စက်စက် ချန်ထားခြင်းခံရမဲ့ ကေသီအတွက် ဒီလောက်တော့ လိုက်လျောဖို့ သင့်ပါတယ်လို့ ကျွန်တော် တွေးလိုက်မိပါတယ်။ ကေသီဟာ မင်္ဂလာဦး ကာလတုန်းက ပျော်ရွှင်ခဲ့ရတဲ့ အဖြစ်တွေကို ပြန်သတိရပြီး အခု ကျွန်တော်တို့ ၂ယောက်ရဲ့ အိမ်ထောင်ရေးကို ပျော်ရွှင်စရာ အမှတ်တရတွေနဲ့သာ အဆုံးသတ်ချင်ပုံရပါတယ်..\nကျွန်တော်က ကေသီရဲ့ တောင်းဆိုချက် အကြောင်းကို ဂျူလီ့ကို ပြောပြပြီး တစ်လလောက် စောင့်ပေး ဖို့ ပြောလိုက်တော့ ဂျူလီက မျက်နှာကို တစ်ချက်မဲ့လိုက်ပြီး အားရပါးရ ရယ်မောပါတယ်… ပြီးတော့ “ဒါ သက်သက် ညစ်တာ… ကို့မိန်းမက ဘာတွေ ပရိယာယ်ဆင်ဦးမလို့လဲ မသိဘူး.. အို.. သူဘာဘဲ လုပ်လုပ်လေ နောက်ဆုံးတော့ ကွာရှင်းတာကိုဘဲ သူခံရမှာပါ။ ရပါတယ် တစ်လလောက် ထပ်စောင့်ရလဲ ဂျူလီစောင့်ပါမယ်” လို့ သူ့ကိုယ်သူ ယုံကြည်စွာနဲ့ အခိုင်အမာ ပြောလိုက်ပါတယ်.. ဂျူလီရဲ့ စကားက ကျွန်တော့်စိတ်ကို ကသိ ကအောက် ဖြစ်စေပြီး ကေသီအတွက်လည်း စိတ်မကောင်းဖြစ်မိပါတယ်.. တကယ် တမ်းတော့ ကျွန်တော် ကွာရှင်းချင်တယ် ဆိုပေမဲ့ ကေသီ့မှာ ဘာမှ အပြစ်မရှိရှာပါဘူး… ဂျူလီကို ချစ်မိတဲ့ အကြောင်း တစ်ခုတည်းနဲ့ ကေသီကို ကျွန်တော် ထားခဲ့ရမှာပါ။\nအရင်ကတည်းက ကေသီနဲ့ ကျွန်တော်ဟာ မင်္ဂလာဦး ကာလတွေတုန်းကလို ယုယုယယနဲ့ သည်းသည်းလှုပ် ဖြစ်မနေတော့ဘဲ အေးစက်စက် ဖြစ်နေခဲ့တာ ကြာပြီဆိုပေမဲလို့ စိမ်းစိမ်းကားကား ဖြစ်တာမျိုး မရှိခဲ့ဘဲ ကြပေမဲ့ ကွာရှင်းဖို့ကိစ္စ ဖွင့်ပြော လိုက်တဲ့နေ့ကစလို့ ကေသီနဲ့ ကျွန်တော့်အကြားမှာ အရိပ်မဲကြီး တစ်ခု ခြားသွားခဲ့သလို ခံစားလိုက်ရပါတယ်။ ကေသီရဲ့ မျက်နှာပေါ်မှာလည်း အပြုံးတစ်စကိုမှ မတွေ့ ရတော့ဘဲ ၀မ်းနည်းကြေကွဲနေတဲ့ မျက်နှာကိုသာ တွေ့ရတော့တယ်။ တစ်ယောက်နဲ့ တစ်ယောက် စကားပြောဖို့ ကိုလည်း ရှောင်လွှဲနေခဲ့ကြတော့ တကယ့်ကို တစိမ်းပြင်ပြင် ဖြစ်သွားကြသလိုပါဘဲ။\nသားပြန်ရောက်လာတဲ့ ပထမဆုံးနေ့ ရုံးသွားချိန်မှာ ကျွန်တော်တို့ ၂ယောက် သဘောတူထားတဲ့ အတိုင်း ကေသီကို အခန်းထဲကနေ အိမ်ရှေ့ခြံဝင်း တံခါးပေါက်ထိ ကျွန်တော် ပွေ့ချီလာတော့ ၂ယောက်လုံးက နူးညံ့ ပျော့ပြောင်း မနေခဲ့ဘဲ တောင့် တောင့်ကြီးတွေ ဖြစ်နေခဲ့ကြတယ်။ တစ်ယောက်နဲ့တစ်ယောက် ခုလို ကြင်ကြင်နာနာ၊ ယုယုယယ မနေဖြစ်ခဲ့တာ ကြာခဲ့ပြီဆိုတော့ နွေးနွေးထွေးထွေးတောင် မနေတတ်တော့ သလိုပါဘဲ။ ဘာမှ မသိရှာတဲ့ သားလေးကတော့ “ဟေး… ဖေဖေက မေမေ့ကို ပွေ့ထားတယ်ကွ” လို့ အော်ဟစ်ပြီး ဝမ်းသာအားရ လက်ခုပ်လေး တီးရှာပါတယ်။ သားရဲ့ အသံက ကျွန်တော့် အသည်းနှလုံးကို ဖျစ်ညှစ်လိုက်သလို ခံစားလိုက်ရပါတယ်။ အိမ်ရှေ့ခြံဝင်းထဲရောက်ချိန်မှာ “ကွာရှင်းမဲ့ကိစ္စ သားလေး မသိပါစေနဲ့ဦးနာ်” လို့ ကေသီက တိုးတိုးလေး ပြောလိုက်တော့ သူ့ကိုပွေ့ချီထားရက်နဲ့ ကျွန်တော် ခေါင်းညိတ်ပြလိုက်ပြီး “စိတ်ချပါကွာ” လို့ ပြောလိုက်ပေမဲ့ စိတ်ထဲမှာတော့ မသက်မသာ ခံစားနေရတာ အမှန်ပါဘဲ.. ခြံရှေ့ရောက်တော့ ကေသီကို ချပေးလိုက်ပြီး ကားပေါ် မောင်းတက်ခဲ့လိုက်ပါတယ်.. ကေသီကတော့ ခပ်နှေးနှေး ခြေလျမ်းတွေနဲ့ ဘတ်စ်ကားဂိတ်ကို ထွက်ခွာသွားပါတယ်။\nနောက်နေ့တွေမှာတော့ ပထမဆုံးနေ့ကလို ခပ်တောင့်တောင့် ဖြစ်မနေကြတော့ဘဲ ကေသီ့ကို ပွေ့ချီရတာ သက်တောင့်သက်သာ ရှိလာတယ်.. ကေသီကလည်း ကျွန်တော်ရဲ့ လည်ပင်းကို ပြန်ပြီး သိုင်းဖက်လာ တတ်တယ်.. ကေသီရဲ့ အင်္ကျီမှာ ဆွတ်ထားတဲ့ ရေမွှေးနံ့လေးကိုတောင် ကျွန်တော့ နှာဝမှာ အတိုင်းသား ရှုရှိုက်နေရတယ်.. အဲဒီရေမွှေးနံ့ကို ရလိုက်တော့မှ ကေသီ့ကို ရေမွှေးပုလင်း မ၀ယ်ပေးဖြစ်တာ ဘယ်နှနှစ် ရှိသွားပြီလဲ ဆိုတာကို ပြန်စဉ်းစားတော့ ဘယ်လောက် ကြာသွားပြီဆိုတာ မှတ်ကိုမမှတ်မိတော့.. ဟိုအရင်တုန်း ကတော့ ကေသီ ကြိုက်တတ်တဲ့ ရေမွှေးပုလင်းတွေတိုင်း ကျွန်တော် ၀ယ်ပေးခဲ့တာချည်းပါဘဲ.. တစ်အိမ်ထဲ နေကြပေမဲ့လို့ ကေသီနဲ့ ပတ်သက်တဲ့ အကြောင်းတွေ ကျွန်တော် သတိမထားဖြစ်တာ ကြာခဲ့ပြီဆိုတာ ကိုယ့်ကိုယ်ကို သိလိုက်ရတယ်။ သက်ပြင်းကိုဖွဖွ ချလိုက်မိတော့ ကေသီက ကျွန်တော့် မျက်နှာကို မော့ကြည့်လာတယ်.. ကျွန်တော်လဲ ကေသီ့မျက်နှာကို ပြန်ငုံ့ကြည့်မိ လိုက်ပြန်တယ်.. ဒီတော့မှ သတိထား လိုက်မိတာက ကေသီဟာ လွန်ခဲ့တဲ့ ၁၀နှစ် ကျွန်တော်တို့ မင်္ဂလာဦးချိန်တွေတုန်းကလို ငယ်ရွယ်နုပျိုတဲ့ မိန်းခလေးတစ်ယောက် မဟုတ်တော့ပါဘဲလား။ ကေသီရဲ့ မျက်နှာနဲ့ မျက်လုံးထောင့်တွေမှာ အရေးအကြောင်း တစ်ချို့ ထင်စပြုနေခဲ့ပြီ။ လှပတဲ့ ကေသီ့မျက်နှာဟာ နုပျိုသစ်လွင်ပြီး တက်ကြွတဲ့ အလှမျိုး မဟုတ်တော့ပေမဲ့ ရင့်ကျက်ခြင်းနဲ့အတူ ကျက်သရေရှိတဲ့ အမျိုးသမီးတစ်ဦးရဲ့ အလှကို ထပ်ဆောင်းထားခဲ့ပြီ။\nနောက် တစ်တစ်ပတ်လောက်အကြာမှာ ကေသီကို ကျွန်တော်ပွေ့ချီလိုက်တော့ ကေသီက “ညတုန်းက မိုးရွာထားတာ ခြံထဲက ကျောက်ပြားက ချောနေတယ်.. သတိထားနော်” လို့ တိုးတိုးလေး သတိပေး စကားကို ပြောလာတယ်။ ကျွန်တော့် ရင်ထဲမှာ နွေးကနဲ ခံစားလိုက်ရပြီး ကြည်နူး စိတ်ကလေး နဲ့ ကေသီ့ကို ပြုံးလိုက်တော့ ကေသီက မျက်နှာနီပြီး ခေါင်းကို ငုံ့သွားခဲ့ တယ်။ ကေသီ့ကို ပွေ့ထားရတဲ့ ကျွန်တော့်ရဲ့ ခံစားချက်ဟာ ပထမနေ့တုန်းကလို တာဝန်အရ လုပ်ရတာမျိုး မဟုတ်တော့ဘဲ တကယ့်ကို စိတ်ပါ လက်ပါ ဖြစ်လာတယ်။ဒါပေမဲ့ ဒီအကြောင်းတွေကို ဂျူလီကို ကျွန်တော်လုံးဝ မပြောမိဘူး။ ဂျူလီရဲ့ “ဘာတွေထူးခြားသေးလဲ” ဆိုတဲ့ အမေးကို ဘာမှ “မထူးခြားပါဘူးကွာ” ဆိုပြီး ခပ်ပေါ့ပေါ့ အဖြေကိုသာ ပေးဖြစ်ခဲ့တယ်။\nရက် ၂၀လောက်ကြာတော့ မနက် ရုံးသွားကြဖို့ အဝတ်လဲနေတဲ့ ကေသီ့ကို ပွေ့ချီဖို့စောင့်ရင်း ကျွန်တော်က “ကေသီ မင်းကို ပွေ့ရတာ အရင်ကထက်စာရင် ပိုပြီးပေါ့သွားသလိုဘဲ။ မောင်က ပိုပြီး အားရှိလာလို့ ဖြစ်မယ် ထင်တယ်နော်” လို့ နောက်ပြီး ပြောလိုက်ပါတယ်။ အဲဒီချိန်မှာ ကေသီက အ၀တ်တွေ တစ်စုံပြီးတစ်စုံ ရွေးနေရင်း သူနဲ့တော်တဲ့ အင်္ကျီကို ရှာမတွေ့ဖြစ်နေဟန်နဲ့ သက်ပြင်းချလိုက်ပြီး “အင်္ကျီတွေလဲ တစ်နေ့တစ်နေ့ ပိုကြီးကြီးလာတယ်ထင်တယ်.. ကျွန်မနဲ့ တော်တဲ့အင်္ကျီ ရှာမရတော့ဘူး.”. လို့ ညီးတွားလိုက်တော့ ကျွန်တော်က ပြုံးလိုက်မိပါတယ်.. ဒါပေမဲ့ ကေသီ့ကို သေချာကြည့်လိုက်တော့မှ ကျွန်တော် သဘောပေါက် လိုက်မိပါတော့တယ်။ ကေသီဟာ တော်တော့်ကို ပိန်သွားခဲ့ပါတယ်။ တကယ်တမ်းတော့ ကျွန်တော်က ပိုပြီး အားကောင်း သန်မာလာလို့ မဟုတ်ဘဲ ကေသီကသာ ကျွန်တော်ပွေ့ကာစ အရင် နေ့တွေထက်စာရင် အများကြီး ပိန်သွားတာမို့ သူ့ဝတ်စုံတွေက သူနဲ့ မတော်တော့ဘဲ ကြီးနေခဲ့တာပါ။ ကေသီဟာ ဘာမှ မဖြစ်သလို ဟန်ဆောင်ထားပေမဲ့ တကယ်တမ်းတော့ ကျွန်တော်နဲ့ ကွာရှင်းဖို့ ကိစ္စအတွက် သူ့နှလုံးသားမှာ အင်မတန် ပြင်းပြင်းထန်ထန် ထိုးနှက်ခံစားရပုံ ပေါ်ပါတယ်။\nပိန်သွားတဲ့ ကေသီ့ခန္ဓ္ဓာကိုယ် သွယ်လျလျကိုကြည့်ပြီး ကေသီ ဘယ်လောက်များ စိတ်ဆင်းရဲနေခဲ့ပါလိမ့် လို့ တွေးမိကာ ကျွန်တော့်ရင်ထဲမှာ ၀မ်းနည်းခြင်းတွေ တစ်လှိုက်လှိုက် တက်လာပါတယ်။ ကျွန်တော် ကေသီ့ခေါင်းကလေးကို ကြင်နာစိတ်ကလေးနဲ့ လှမ်းကိုင်လိုက်ဖို့ လက်ရွယ်လိုက်တုန်းမှာ သားလေးက အခန်းထဲကို ရုတ်တရက် ရောက်လာပြီး “ဖေဖေ.... မေ့မေ့ကိုပွေ့ချီပြီး အလုပ်သွားဖို့ အချိန်ရောက်ပြီလေ” လို့ သတိပေးစကား ပြောလာပါတယ်။ သားလေးကြည့်ရတာ သူ့အဖေဟာ အမေဖြစ်သူကို ပွေ့ပြီး အလုပ်သွားတာကို အမြဲတမ်းတွေ့နေရမဲ့ မြင်ကွင်းလို့ ထင်မှတ်ထားပုံရပါတယ်.. ကေသီက သားလေးအနားကို တိုးကပ်သွားပြီး တင်းတင်း ကြပ်ကြပ် ပွေ့ဖက်ထားလိုက်ပါတယ်။ ကျွန်တော် ဒီမြင်ကွင်းကို ကြည့်ဖို့ အင်အားမရှိတော့တာကြောင့် မျက်နှာလွဲပစ်လိုက် မိပါတော့တယ်.. နောက်ဆုံး အချိန်နားနီးလာမှ ဆုံးဖြတ်ပြီးသား ကျွန်တော့် စိတ်တွေ ပြန်ပြောင်းလဲသွားမှာကိုလဲ စိုးထိတ်နေမိပါတယ်။ ခနကြာတော့ ကေသီ့ကိုယ်လေးကို ကျွန်တော် ပွေ့ချီ လိုက်ပြီး အိပ်ခန်းကနေ ခြံဝင်းတံခါးထိ လျှောက်လာတဲ့အချိန်မှာ ခါတိုင်းလိုဘဲ ကေသီက ကျွန်တော့် လည်ပင်းကို သိုင်းဖက်ထားပါတယ်.. ကျွန်တော့်စိတ်ထဲမှာ ကျွန်တော်တို့ မင်္ဂလာဦးနေ့ ကို ပြန်သတိရနေ မိပေမဲ့ ကေသီရဲ့ ခန္ဓ္ဓာကိုယ်ကတော့ မင်္ဂလာဦး အချိန်တွေ တုန်းကထက် ပိုပြီး ပါးလျား ပေါ့ပါး သွားခဲ့ပြီ။ ဒီအဖြစ်က ကျွန်တော်ကို ထိထိခိုက်ခိုက် ကြေကွဲ ဝမ်းနည်းစေပါတယ်..\nဒီနေ့ဟာ ကျွန်တော်တို့ ၂ယောက်ရဲ့ အိမ်ထောင်ရေး နောက်ဆုံးနေ့ပါဘဲ… ကျောင်းတွေ ပြန်ဖွင့်ပြီမို့ ညနေဆိုရင် သားလေးဟာ သူနေတဲ့ အဆောင်ကို ပြန်ရတော့မယ်.. ကျွန်တော်တို့ ၂ယောက်အတွက် နောက်ဆုံးနေ့မှန်း သိနေတော့ ကေသီ့ကို ပွေ့ချီထားတဲ့ ကျွန်တော့် လက်တွေဟာ ခွန်အားမဲ့နေ သလို ဖြစ်နေပြီး ခြေထောက်တွေ ကလည်း ခြေတစ်လှမ်း လှမ်းဖို့တောင် အနိုင်နိုင် ဖြစ်နေခဲ့မိတယ်။ ကျွန်တော့်လည်ပင်းကို သိုင်းဖက် ထား တဲ့ ကေသီရဲ့ လက်ဖျားလေးတွေ ဟာလည်း အေးစက်နေတာပါဘဲ။ တစ်ညလုံး ငိုကြွေးထားပုံရတဲ့ ကေသီရဲ့ မျက်ဝန်း တွေဟာလည်း နီရဲလို့ နေခဲ့တယ်။ သူ့ကိုပွေ့ချီလာတဲ့ လမ်း တစ်လျှောက်မှာ ကေသီ ကျွန်တော့်ကို “ကေသီ စိတ်ထဲမှာ ကေသီတို့ ၂ယောက်လုံး မင်္ဂလာဦးနေ့ တုန်းကလိုဘဲ အသက်ကြီးတဲ့ အချိန်ထိ ကေသီ့ကို မောင့် လက်တွေနဲ့ အမြဲတမ်းပွေ့ချီလိမ့်မယ်လို့ ထင်ထားခဲ့မိတယ်” လို့ ကြေကြေကွဲကွဲ တုန်ရီ ဆို့နင့်တဲ့ အသံနဲ့ ပြောလိုက်ပါတယ်။ ကေသီဟာ ကုန်လွန်သွားခဲ့တဲ့ ကျွန်တော်တို့ နှစ်ယောက်ရဲ့ ရွှေရောင်နေ့ရက်လေးတွေကို နှမြော တမ်းတစွာနဲ့ လွမ်းဆွတ်နေမှာ သေချာပါတယ်။ ကျွန်တော် ကေသီ့ကို တင်းတင်း ကြပ်ကြပ် ပွေ့ဖက်လိုက်ပြီး “ကေသီ ရယ် မောင်တို့ ၂ယောက်လုံးဟာ ခုလို အချစ်တွေ တဖြေးဖြေး လျော့ပါး လာတာကို သတိမမူမိ ခဲ့ကြဘူး။ စောစောကသာ သတိထားမိခဲ့ကြရင် သိပ်ကောင်းမှာဘဲ” လို့ပြောလိုက်မိပါတယ်။ ခြံရှေ့မှာ ကေသီရဲ့ ကိုယ်လေးကို ချလိုက်ပြီး ကားတံခါး ကိုတောင် သေချာ မပိတ်နိုင်တော့ဘဲ ကားကို အလောတကြီး မောင်းထွက် လာခဲ့ မိပါတော့တယ်။\nဘယ်လိုဘဲဖြစ်ဖြစ် ကျွန်တော် ကြန့်ကြာလို့ မဖြစ်ဘူး။ ဒီတစ်ခါတော့ ဆုံးဖြတ်ချက်တွေ နှောင့်နှေးနေတာမျိုး မဖြစ်ချင်တော့ဘူး။ ကျွန်တော့်စိတ်တွေ ထပ်ပြီး ယိမ်းယိုင်သွားတာမျိုးလည်း အဖြစ်မခံနိုင်တော့ပါဘူး။ အမြန်မောင်းလာတဲ့ ကားကို ဂျူလီရဲ့ တိုက်ခန်းအောက်မှာ အသံမြည်အောင် ထိုးရပ်လိုက်ပြီး တိုက်ခန်း လှေကားထစ်တွေပေါ်ကို ကမူးရှူးထိုး အပြေးကလေး တက်လာခဲ့မိပါတယ်။ အခန်းရှေ့ရောက်လို့ တံခါးကိုခေါက်လိုက်တဲ့အခါ ပြုံးချိုတဲ့ မျက်နှာလေးနဲ့ တံခါး လာဖွင့်ပေးတဲ့ ဂျူလီကို တွေ့ရ ပါတယ်။ ရောက်ရောက်ချင်း အခန်းထဲကို လှမ်းမဝင်နိုင်ဘဲ ဂျူလီ့ကို အလောတကြီး ပြောချလိုက်မိတာက “ဂျူလီ ကိုယ်ပြောတာ သေချာနားထောင်ပါ။ ကေသီနဲ့ ကွာရှင်းဖို့ကိစ္စ မဖြစ်နိုင်တော့ဘူး.” ကျွန်တော့်  စကားကို ကြားလိုက်တဲ့ ဂျူလီဟာ အံ့သြသွားတဲ့ မျက်နှာနဲ့ “ဟင်.. ကို ဘာတွေပြောနေ တာလဲ..နောက်နေတာလား။ ကြည့်စမ်းပါဦး မျက်နှာလဲမကောင်းဘူး.. ကို ဖျားနေတာလား” လို့ ပြောပြောဆိုဆို ကျွန်တော့် နှဖူးကို သူ့လက်ကလေးနဲ့ လာစမ်းလိုက် ပါတယ်။\nကျွန်တော်က သူ့လက်ကို ဖယ်လိုက်ရင်း “ကိုယ်နောက်နေတာ မဟုတ်ဘူးဂျူလီ.. တကယ် ပြောနေတာ။ ဆောရီးပါ ဂျူလီ။ မင်းအတွက် ကိုယ်ဝမ်းနည်းပါတယ် ဆိုတာကလွဲလို့ တစ်ခြားလဲ ကိုယ် မပြောတတ်တော့ဘူး။ ကေသီနဲ့ ကွာရှင်းဖို့ဆိုတာ ကိုယ် တကယ်ကို မလုပ်နိုင်တော့ဘူး။ ကိုယ်နဲ့ ကေသီတို့ရဲ့ အိမ်ထောင်သည်ဘ၀ဟာ ပျင်းရိငြီးငွေ့စရာ ကောင်းခဲ့တာတော့ အမှန်ပါ။ အိမ်ထောင်သည် ဘ၀မှာ ဆက်လက်ရှိရမဲ့ အကြင်နာတွေ၊ ကရုဏာတွေ၊ ဂရုစိုက်နွေးထွေးမှုတွေကို ကိုယ်တို့ မေ့လျော့ခဲ့ကြတယ်။ တကယ်တမ်းတော့ တစ်ယောက်ရဲ့ ရင်ထဲမှာ တစ်ယောက်က မရှိကြတော့လို့ မဟုတ်ကြပါဘူး.။ ဒါကို ကိုယ်တို့၂ယောက် ခွဲရတော့မယ်ဆိုမှ နားလည်လာတယ်.. တန်ဖိုးထားရမှန်း သိလာတယ်။ ကိုယ် ကေသီကို မထားခဲ့နိုင်တော့ဘူး။ ကိုယ် အသက်ကြီးတဲ့အထိ ကေသီဟာ ကိုယ့်ဘေးနားမှာ ရှိရမဲ့သူဘဲ ဆိုတာ ကိုယ် ခွဲခြား နားလည်သွားပြီ။ ဒါကြောင့် မင်းအတွက် ၀မ်းနည်းပါတယ် လို့ဘဲ ကိုယ်ပြောပါရစေ ဂျူလီ။ ကိုယ့်ကို ခွင့်မလွှတ်ပါနဲ့”\nကျွန်တော့်ရဲ့ စကားဆုံးသွားတော့မှ ကျွန်တော် အလေးအနက် ပြောနေတယ်ဆိုတာ ဂျူလီဟာ သိသွားပုံရပါတယ်။ အိပ်ရာက ရုတ်တရက်နိုးလာတဲ့သူလို ယောင်ယောင်ကန်းကန်း ကျွန်တော့်ကို ကြည့်နေရာကနေ သူရဲ့ လက်တစ်ဖက်ဟာ လေထဲကို မြောက်တက်သွားတာ ကျွန်တော် မြင်လိုက်ပါတယ်။ ဂျူလီဘာလုပ်တော့မယ်ဆိုတာ ကျွန်တော် သိလိုက်ပါတယ်။ ဒါပေမဲ့ ရှောင်လွဲဖို့ မကြိုး စားတော့ပါဘူး။ ကျွန်တော့် အပြစ်အတွက် ဒီလောက်တော့ ထိုက်တန်ပါတယ်။ မရှောင်ဘဲ ငြိမ်နေတဲ့ ကျွန်တော့်ရဲ့ ပါးပြင်ပေါ် ဂျူလီရဲ့ လက်ဝါးက အရှိန်ပြင်းပြင်း ကျလာ ပါတယ်။ ကျွန်တော့်မျက်နှာ လည်ထွက်သွားပြီး အနောက်ဘက်ကို ယိုင်သွားခဲ့ပြီး ဂျူလီက အခန်းထဲ ကို ပြန်ဝင်လိုက်ကာ တံခါးကို ဝုန်းခနဲ မြည်အောင် ဆောင့်ပိတ် လိုက်ပါတော့တယ်။ တံခါးရဲ့ ဟိုတစ်ဖက် မှာတော့ ရှိုက်ကြီး တငင် ငိုကြွေးလိုက်တဲ့ အသံကို ကြားလိုက်ရပါတယ်။ ကျွန်တော်လဲ ဂျူလီရဲ့ ငိုသံတွေကို လစ်လျူရှု ကြောခိုင်း လိုက်ပြီး အောက်ထပ်ကို ပြန်ဆင်းလို့ ကားပေါ်တက်ကာ ကုမ္ပဏီကို ဦးတည် မောင်းထွက်ခဲ့ ပါတော့တယ်။\nကားမောင်းလာရင်း လမ်းမှာတွေ့တဲ့ ပန်းဆိုင်တစ်ဆိုင်မှာ ကားကိုရပ်လိုက်ပြီး ကေသီ ကြိုက်တတ်တဲ့ နှင်းဆီ အဖြူ ဆွတ်ဆွတ်လေးတွေနဲ့ ပန်းစည်းလှလှလေး တစ်စည်းကို ညနေ ရုံးဆင်းချိန်မှာ လာယူမဲ့ အကြောင်းပြောပြီး အော်ဒါ မှာလိုက်ပါတယ်။ ဆိုင် ဝန်ထမ်းကောင်မလေးက ပန်းစည်းပေါ်ချိတ်မဲ့ ကဒ်ပြားမှာ ဘယ်လို ရေးချင်ပါသလဲလို့ လှမ်းမေးပြီး ကျွန်တော့်ကို စာရွက်အကြမ်းတစ်ရွက် လှမ်းပေးလိုက်ပါတယ်.. ကျွန်တော်က တစ်ချက်ပြုံးလိုက်ပြီး စာရွက်ပေါ် ချရေးလိုက်တာက “ မောင်တို့ ၂ယောက်လုံး အိုမင်းလာတဲ့အချိန်ထိ မောင် မင်းကို ပွေ့ချီသွားမှာပါ.” ဆိုတဲ့ စာသားလေးပါ။ ညနေရုံးဆင်းပြီး အိမ်ပြန်ရောက်လို့ ဒီပန်းစည်းလေးကို သူ့လက်ထဲ ထည့်လိုက်တဲ့အခါ ပန်းစည်းပေါ်က စာသားလေးကို ဖတ်လိုက်ရရင် ကေသီ ဘယ်လောက်များ ပျော်ရွှင်သွားမှာ ပါလိမ့်။ တွေးလိုက်မိ တာနဲ့တင် ကြည်နူးမှုလှိုင်းတွေ တစ်လိမ့်လိမ့် တက်လာပြီး ကျွန်တော့် ရင်ခုန်သံတွေကလည်း မင်္ဂလာဦး နေ့တုန်း ကလို မြန်ဆန် နွေးထွေး လာပါတော့တယ်။\n@@@@@@ ပြီးပါပြီ @@@@@@@\nချစ်သူတိုင်း နားလည်စာနာခြင်း၊ နွေးထွေးယုယခြင်း၊ ချစ်ခင်ကြင်နာခြင်းတို့ဖြင့် တွဲလက် ခိုင်ခိုင် မြဲနိုင်ကြ ပါစေရှင်။\nThe Divorce ( Unknown Author) ကို နှစ်ခြိုက်မိသဖြင့် ဘာသာပြန် ခံစားရေးဖွဲ့ပါသည်။ အခြားသူများ ဘာသာပြန်ထားပြီးခဲ့ပါက တိုက်ဆိုင်မှုအတွက် ခွင့်လွှတ်ဖို့ ကြိုတင် တောင်းပန်ပါတယ်ရှင်။ ဒီဝတ္ထုလေး ဖတ်ပြီးချိန်မှာ နက်နက်ရှိုင်းရှိုင်း ခံစားမိသောကြောင့် စာဖတ်သူများကိုလည်း ဒီဝတ္ထုကနေ တစ်စုံတစ်ရာ ရစေလိုသောစိတ်ဖြင့် ပြန်လည် ဝေမျှ ခံစားနိုင်ရန် ကြိုးစားပြီး ဘာသာပြန်ဖြစ်ပါတယ်.။\n(ဒီပိုစ့်ဟာ အခုရေးတဲ့ အသစ်မဟုတ်ဘဲ လွန်ခဲ့တဲ့ တစ်နှစ်ကျော်က ရေးခဲ့ပြီး ဘလောဂ့်ပေါ် တင်ခဲ့တဲ့ ဘာသာပြန် ဝတ္ထုလေးပါ။ ခင်မင်ရသော ညီမငယ် တစ်ယောက်ရဲ့ တောင်းဆို ချက်ကြောင့် ပြန် တင်ပေးခြင်း ဖြစ် ပါတယ်ရှင်.. )\nPosted by ချော(အစိမ်းရောင်လွင်ပြင်) at Wednesday, September 28, 2011 Wednesday, September 28, 2011 Labels: ဘာသာပြန် ခံစားမှု ၀တ္ထုများ\nသူမ ရောက်လာတာ့မည့်အချိန် နီးကပ်လာပြီဖြစ်သောကြောင့် ရေတပ်ဗိုလ်လေး John Blanchard သည် ခုံတန်းလေးပေါ်ကနေ ထလိုက်ကာ သူ၏ ယူနီဖောင်းကို သပ်သပ်ရပ်ရပ်ဖြစ်အောင် ဆွဲဆန့်လိုက်ပြီး Grand Central Station ရှိရာကို ဦးတည်ကာ လာနေကြတဲ့ ခပ်လှမ်းလှမ်းက လူစုများဆီ လှမ်းကြည့်နေမိသည်။ သူ့မျက်နှာပေါ်မှာတော့ ရင်ခုန် စိတ်လှုပ်ရှားခြင်း၊ မျှော်လင့်ခြင်းတို့က အထင်းသား ပေါ်လွင်လို့ နေမှာကို သူကိုယ်တိုင် သိရှိနားလည်နေသည်။ သူမျှော်နေတာက နှင်းဆီပန်းကလေးတစ်ပွင့်အား ရင်ဘတ်မှာ ထိုးလာမည့် မိန်းခလေးတစ်ယောက်ကို ဖြစ်လေသည်။ အရှင်းဆုံးဆိုရလျှင် နှလုံးသားချင်း ရင်းနှီးစွာ နားလည်မှုကိုယ်စီ ရရှိထားခဲ့ပြီးသော်လည်း မျက်နှာခြင်း တစ်ခါမှ မဆုံဖူးသေးသော မိန်းခလေးတစ်ယောက်ကို သူ စောင့်မျှော်နေခြင်းသာပါ…\nထိုမိန်းခလေးသည် ဘယ်ကဲ့သို့မျက်နှာမျိုး၊ ဘယ်လိုအသွင်သဏ္ဍာန်မျိုး ရှိလေမည်လဲ သူမခန့်မှန်းနိုင်ပါ. သို့သော် သေချာတာက သူတို့နှစ်ဦးသား တစ်ယောက်အသည်းနှလုံး တစ်ယောက် ထွင်းဖောက်မြင်နိုင်ခဲ့ကြပြီး လူမမြင်ဖူးကြဘဲ တွယ်တာနေကြသူနှစ်ဦးလည်း ဖြစ်နေလေသည်။ သူတို့နှစ်ယောက် ယခုကဲ့သို့ လူချင်းမမြင်ဖူးကြဘဲ ရင်းနှီးတွယ်တာသွားခဲ့ကြသည်မှာ လွန်ခဲ့သော တစ်နှစ်ကျော်ကာလက ဖလော်ရီဒါရှိ စာကြည့်တိုက်တစ်ခုသို့ John Blanchard ရောက်ရှိခဲ့သည်မှ အစပြုခဲ့သည်ဟု ဆိုရပါမည်။\nစာကြည့်တိုက်အတွင်း စာအုပ်များ ရှာဖွေရန်ရောက်ရှိနေခဲ့သော သူသည် စာအုပ်စင်ပေါ်က စာအုပ်လေးတစ်အုပ်ကို လှမ်းယူလိုက်ပြီး စာမျက်နှာများကို လှန်လှော ကြည့်လိုက်မိသည်တွင် စာမျက်နှာများပေါ်ရှိ တစုံတရာက သူ့ကို စိတ်ဝင်စားသွားစေခဲ့သည်။ ထို တစုံတရာမှာ စာအုပ်အတွင်းရှိ စာများမဟုတ်သလို၊ စာအုပ်ထဲက အကြောင်းအရာများလည်း မဟုတ်ခဲ့ပါ။ စာအုပ်တွင်းရှိ စာမျက်နှာများ၏ ဘေးလိုင်း အနားတွင် ခဲတံဖြင့် ဖွဖွလေး ရေးခြစ် မှတ်သားထားခဲ့သော လှလှပပ လက်ရေးကလေးများက သူ့စိတ်အာရုံတစ်ခုလုံးကို ဆွဲညို့လို့ သွားခဲ့လေသည်။ လက်ရေးကိုကြည့်သည်နှင့် နူးညံ့သိမ်မွေ့သော မိန်းခလေးတစ်ယောက်၏ လက်ရေးဖြစ်လိမ့်မည်ဟုလည်း သူ့စိတ်ထဲတွင်လည်း သေချာလို့နေခဲ့သည်။\nစာအုပ်ရှေ့မျက်နှာစာကို သူရှာဖွေကြည့်မိတော့ ထိုစာအုပ်ကို ပိုင်ဆိုင်ခဲ့သူ၏ နံမည်နှင့် လိပ်စာကို ရေးထိုးထားသည်ကို တွေ့လိုက်ရသည်။ စာအုပ်ပေါ်တွင် မိန်းခလေးနံမည် Hollis Maynell ဟုရေးထားပြီး ရက်စွဲနှင့် သူမ နေထိုင်ဟန်ရှိသည့် နယူးယောက်မြို့ရှိ လိပ်စာတစ်ခုကို တွေ့ရလေသည်။ ထို့နောက်တွင် John Blanchard သည် ထိုလိပ်စာရှင် Hollis Maynell ထံ သူ့အကြောင်းသူ မိတ်ဆက်ထားသည့် စာတစ်စောင်ကို ရေးပို့လိုက်ပြီး စာထဲတွင် သူ့အားခင်မင်ပါရန်နှင့် သူ၏ ခင်မင်မှုအား လက်ခံအသိအမှတ် ပြုသည်ဆိုပါက စာပြန်ရန် တောင်းဆိုထားခဲ့သည်။ သို့သော် ဒုတိယကမ္ဘာစစ်ဖြစ်ပွားနေသော အချိန်ဖြစ်သောကြောင့် ထိုစာကို စာတိုက်ကနေ ထည့်လိုက်ပြီး နောက်တစ်နေ့တွင် သူတာဝန်ကျသော သင်္ဘောနှင့်အတူ အမေရိကန်နိုင်ငံမှ မဟာမိတ်တပ်များ ထိုးစစ်ဆင်နွဲနေရာ ဥရောပစစ်မျက်နှာသို့ ထွက်ခွာလာခဲ့ရသည်။\nစစ်မြေပြင်တွင် ကြာခဲ့သည့် တစ်နှစ်နှင့် တစ်လအတွင်း လိပ်စာပါ ထိုမိန်းခလေးနှင့် အပြန်ပြန် အလှန်လှန် စာချင်း ဆက်သွယ်ရင်းနှီးရာမှ တစ်စောင်ထက်တစ်စောင် သံယောဇဉ်ပိုတိုးလာခဲ့သလို၊ တစ်ယောက်အကြောင်း တစ်ယောက်လည်း ပိုသိလာခဲ့ကြသည်။ စာတစ်စောင်ချင်းစီသည် နှလုံးသားမှ သံယောဇဉ် အချစ်ပန်းများ ဖူးပွင့်ရှင်သန်လာစေသည့် မြေသြဇာပမာ ဖြစ်လာကာ လူချင်း မမြင်ဖူးကြသေးသော်လည်း တစ်ရက်ပြီးတစ်ရက် ကြာလာသည်နှင့်အမျှ သူတို့နှစ်ဦးသား ရင်ထဲတွင် နက်နက်ရှိုင်းရှိုင်း သံယောဇဉ် ငြိတွယ်မိခဲ့ကြတော့သည်။\nစာချင်းခင်မင်ရင်းနှီးလာပြီး အချိန်အတော်ကြာလာသည့်တစ်နေ့ John Blanchard က စာထည့်လျှင် မိန်းခလေး၏ ဓာတ်ပုံလေး တစ်ပုံပါ ထည့်ပေးပါရန် သူမအား တောင်းဆိုခဲ့သော်လည်း မိန်းခလေးက ပို့ပေးရန် ငြင်းဆိုခဲ့သည်။ John Blanchard သည် သူမအား နှလုံးသားဖြင့် တကယ်နှစ်သက် ချစ်ခင်မြတ်နိုးသည်ဆိုပါက သူမ မည်သည့် ပုံသဏ္ဍာန်ဖြစ်နေပါစေ ချစ်နိုင်ရမည်ဟု သူမက တုံ့ပြန်သဖြင့် John Blanchard သည် နောက်တစ်ကြိမ် ဓာတ်ပုံမတောင်းဖြစ်တော့ပေ။\nဥရောပတွင် တစ်နှစ်ကျော်ကြာပြီးနောက် အမေရိကသို့ John Blanchard ပြန်လာရချိန်တွင် သူတို့နှစ်ယောက်၏ ပထမဦးဆုံး ဆုံတွေ့ကြမည့် နေရာကို နယူးယောက်မြို့ Grand Central Station ကြီးရှေ့တွင် ညနေ ၇နာရီတိတိတွင် ဆုံကြမည်ဟု ချိန်းဆိုထားကြသည်။ သူတို့နှစ်ယောက် ဆုံတွေ့ချိန်တွင် သူမအား John Blanchard က အလွယ်တကူ သိရှိနိုင်ရန် သူမ၏ ကုတ်အင်္ကျီရင်ဘတ်ပေါ်တွင် အနီရောင်နှင်းဆီတစ်ပွင့်ကို ထိုးစိုက်လာခဲ့မည်ဟု မိန်းခလေး၏ စာထဲတွင် ရေးထားခဲ့သေးသည်။\nထို့ကြောင့်လည်း John Blanchard တစ်ယောက် Grand Central Station ရှေ့က ခုံတန်းပေါ်တွင် ထိုင်ကာ ၇နာရီထိုးမည့်အချိန်ကို စိတ်လှုပ်ရှားစွာနှင့် စောင့်မျှော်နေခဲ့ခြင်း ဖြစ်သည်။ သူ ချစ်ခင်တွယ်တာနေမိသော မိန်းခလေးသည် ဘယ်ကဲ့သို့ မျက်နှာမျိုးကို ပိုင်ဆိုင်ထားမည်နည်၊ ဘယ်ကဲ့သို့သော ပုံစံမျိုးလေး ရှိမည်နည်းဟု တစ်နှစ်ကျော်ကျော် သူမှန်းဆကြည့်ခဲ့ဖူးသည်။ ယခုအချိန်တွင် သူမှန်းဆကြည့်ခဲ့သော မျက်နှာပိုင်ရှင်လေးကို မျက်ဝါးထင်ထင် တွေ့မြင်ရပေတော့မည်။ ယခု ညနေ ၇နာရီထိုးပြီဖြစ်၍ တစ်ကြိမ်တစ်ခါမျှပင် မမြင်ဖူးသေးသည့် သူချစ်ရသော သူမ လာမည့်လမ်းကို မှန်းမျှော်ကြည့်ရင်း ခြေဖျား လက်ဖျားများပင် အေးစက်လာသည်ကို ခံစားမိလေသည်။\nထိုအချိန်လေးမှာပင် အရပ်ရှည်ရှည် သွယ်လျလျ မိန်းမပျိုလေးတစ်ဦး ခပ်လှမ်းလှမ်းမှ လျှောက်လှမ်းလာသည်ကို သူတွေ့လိုက်ရသည်။ သူမ၏ ရွှေဝါရောင်ဆံနွယ်လေးများက နားရွက်နားဆီမှ အခွေခွေ အလိပ်လိပ်လေးဖြင့် ကျောပြင်ပေါ် လှပစွာ ဝဲဖြာကျနေခဲ့ပြီး သူမ၏ မျက်ဝန်းလေးများကတော့ ပန်းပွင့်လေးများ ပမာ ပြာလွင်တောက်ပလို့နေသည်။ သူမ၏ နှုတ်ခမ်းလေးများမှာ နီရဲစိုထွေးနေပြီး မေးစေ့သွယ်သွယ်လေးနှင့် ချိုရွှင်နေသော ဖြူစင်ဝင်းပနေသည့် မျက်နှာလေးက လန်းဆန်းတောက်ပသော အသရေတစ်မျိုးဖြင့် တင့်တယ်လို့နေသည်။ သူမ ဝတ်ဆင်လာသော အစိမ်းဖျော့ဖျော့ ဝတ်စုံလေးက နွေဦးရာသီနတ်သမီးလေး သက်ရှိထင်ရှား ကိုယ်ထင်ပြသလား ထင်မှတ်ရအောင် လင်းပ ဝင်းဖြာလို့နေသည်။ လှလိုက်သည့်ဖြစ်ခြင်း...\nရုတ်တရက် သူမ၏ အလှရေယဉ်ကြောမှာ မှင်သက်မိအောင် မျှောပါသွားခဲ့ပြီးမှ သတိပြန်ဝင်လာကာ အပြေးအလွှား သွားရောက်ကာ သူမရှေ့တွင် ရပ်လိုက်မိတော့သည်။ သူ၏ သတိလက်လွတ်မှုက မိန်းခလေး၏ အင်္ကျီပေါ်တွင် အနီရောင်နှင်းဆီတစ်ပွင့် ရှိနေသည်၊ မရှိနေသည်ကိုပင် ကြည့်ဖို့ကိုပင် သူ လုံးလုံး မေ့လျော့သွားခဲ့မိအောင် မိန်းခလေး၏ အလှက သူ့ကို ဖမ်းစားနိုင်စွမ်း လွန်းခဲ့သည်။ သူမရှေ့တွင် သူရပ်လိုက်မိသောတခဏ မိန်းခလေး၏ မျက်ဝန်းများပေါ်တွင် ခပ်ပါးပါး အပြုံးရိပ်ရိပ်လေးတစ်ခုကို သူမြင်လိုက်ရသည်.. ထို့နောက်တော့ သူမသည် နှုတ်ခမ်းလေး ခပ်ကော့ကော့လေးဖြစ်အောင် လှလှပပလေး ပြုံးလိုက်ပြီးနောက် "ကျွန်မကို လမ်းဖယ်ပေးပါ.. ရေတပ်ဗိုလ်ကလေး၊ ကျွန်မ ရှင့်ကို မသိဘူး ထင်ပါတယ်နော် " ဟု ညင်သာသိမ်မွေ့သော အသံလေးဖြင့် သူ့အား ပြောလိုက်လေတော့သည်။ သို့သော်လည်း သူ့ကိုယ်သူ ထိန်းချုပ်နိုင်ခြင်းကင်းမဲ့စွာ သတိလက်လွတ်ဖြင့် ထို မိန်းခလေးအနားသို့ နောက်ထပ် ခြေတစ်လှမ်းလှမ်းကာ ပိုမိုနီးကပ်အောင် တိုးသွားမိသောအချိန်တွင် သူ့မြင်ကွင်းထဲသို့ နှင်းဆီပန်း အနီရောင်တစ်ပွင့်ကို ရင်ဘတ်ပေါ်တွင် ထိုးစိုက်ထားသော အမျိုးသမီးတစ်ဦးက မိန်းခလေး၏ အနောက်နားတွင် ကပ်လျှပ် ပေါ်ထွက်လို့လာသည်။\nအိုး.. သူ့ရှေ့က အစိမ်းနုရောင်ဝတ်စုံနှင့် မိန်းခလေးသည် သူတွေ့ချင်နေသော Hollis Maynell မဟုတ်ပါဘဲလား။ သူမလေး၏ ရင်ဘတ်ပေါ်တွင် မည်သည့်နှင်းဆီပန်းမှ ရှိမနေခဲ့ပါ။ ထိုခဏမှာပင် သူ့ရင်ထဲတွင် အဖိုးတန်ဆုံးသော တစုံတရာ ဆုံးရှုံးသွားသလို ဝမ်းနည်းကြေကွဲစွာ ခံစားမိရလေတော့သည်။ နှင်းဆီပန်းလေး ထိုးထားကာ နောက်မှရောက်လာသော အမျိုးသမီးကသာလျှင် Hollis Maynell ဖြစ်လေသည်။ သို့သော် ထိုအမျိုးသမီသည် သူ ထင်မှတ်ထားခဲ့သလို ငယ်ငယ်ရွယ်ရွယ် လှလှပပ မိန်းမချောလေးတစ်ယောက် မဟုတ်ခဲ့ပါ။ အသက် လေးဆယ်ကျော်အရွယ် ခပ်ဝဝ အမျိုးသမီးတစ်ဦး ဖြစ်နေလေသည်။ ခေါင်းပေါ်တွင် အသက်ကြီးကြီး အမျိုးသမီးများကြိုက်တတ်သည့် ဦးထုပ်ကို ဆောင်းထားပြီး ဦးထုပ်အောက်တွင် ငွေရောင်ဆံပင်များကို ထွက်ပေါ်နေသည်ကို မြင်တွေ့နေရသည်။ အမျိုးသမီး ဝတ်ဆင်ထားသော စကပ်အောက်မှ ခြေသလုံး တုတ်တုတ်များကိုပင် အထင်းသား တွေ့မြင်နေရလေသည်။ ထိုအချိန်တွင် သူ့ရှေ့တွင် အစောကရှိခဲ့သော အစိမ်းရောင်ဝတ်စုံပိုင်ရှင် မိန်းခလေးမှာ ခပ်ဝေးဝေးသို့ပင် ရောက်ရှိသွားခဲ့လေပြီ။\nထိုတဒင်္ဂလေးတွင် သူ့ခန္ဓာကိုယ်အား နှစ်ကိုယ်ခွဲကာ တစ်ကိုယ်အား အစိမ်းရောင်ဝတ်စုံနှင့် မိန်းခလေးနောက်သို့ လိုက်သွားချင်မိပြီး နောက်တစ်ကိုယ်မှာ ယခု သူ့ရှေ့တွင် ရောက်နေသည့် သူနှင့် စာချင်းအဆက်အသွယ်ဖြင့် သံယောဇဉ်ဖြစ်ခဲ့ရသည့် အမျိုးသမီးအား နှုတ်ဆက်စကား ဆိုရမည့် အသိစိတ်တို့ဖြင့် ဝေခွဲမရ ဖြစ်နေလေမိသည်။ အနီရောင်နှင်းဆီပွင့်ကို ထိုးစိုက်ထားသော အမျိုးသမီးသည် ခပ်ဝဝဖြစ်သော်လည်း နွေးထွေးကြင်နာတတ်မည့် မိခင်တစ်ယောက်၏ မျက်နှာသွင်ပြင်မျိုးရှိပြီး ခဲသားရောင်မျက်ဝန်းများကလည်း အကြင်နာတရားဖြင့် တောက်ပနေခဲ့သည်။ ဖြူဖျော့သော်လည်း သိမ်မွေ့ဟန်ရှိသည့် မျက်နှာပြင်ကတော့ ရင့်ကျက်ခြင်းများဖြင့် တည်ငြိမ်နေလေသည်။ သူသည် လက်ထဲတွင် ဆုပ်ကိုင်ထားသော Hollis Maynell ၏ လက်ရေးများရှိနေသည့် အပြာရောင် သားရေဖုံး စာအုပ်လေးကို ထုတ်လိုက်ကာ သူတို့နှစ်ယောက် တွေ့ဆုံခြင်း၏ သက်သေအဖြစ် အမျိုးသမီးလက်ထဲသို့ ထည့်ပေးလိုက်လေသည်။\nမိခင်အရွယ် ထိုအမျိုးသမီးသည် သူ့အတွက် ချစ်သူတစ်ယောက် မဖြစ်လာနိုင်သော်ငြားလည်း အဖိုးတန် မိတ်ဆွေကောင်းအဖြစ် သို့မဟုတ် ချစ်သူအဖြစ်ထက် ပိုမိုအဓိပ္ပါယ်ရှိသော ခင်မင်တွယ်တာခြင်းမျိုးနှင့် ဆက်လက် ခင်မင်နိုင်ကြသေးသည်ဟု သူက ယူဆမိပါသည်။ ထို့နောက်တော့ သတိအနေအထားဖြစ်အောင် ကိုယ်ခန္ဓအား ပြင်ရပ်လိုက်ပြီး ထိုအမျိုးသမီးကို အလေးပြုလိုက်ကာ သူ့ရင်ထဲက တစ်နှစ်ကျော် ခံစားခဲ့ရသော သံယောဇဉ်၊ တွယ်တာချစ်ခင်ခြင်းများ၊ ပျက်ပြယ်သွားသော မျှော်လင့်ချက်တို့ကြောင့် နာကျင်ကြေကွဲခြင်းများ တို့ဖြင့် ဆို့နင့် မွန်းကျပ်နေသော်လည်း တည်ကြည်လေးနက်သော ယောက်ျားကောင်းပီသစွာဖြင့် ထိုအမျိုးသမီးအား စကားပြောရန် အားထုတ်ရပါတော့သည်။\n"ကျွန်တော်က ရေတပ်အရာရှိ John Blanchard ပါ။ ခင်ဗျားက Hollis Maynell ဖြစ်မယ်ထင်ပါရဲ့နော်။ ခုလို တွေ့ဆုံရတာ သိပ်ဝမ်းသာပါတယ်ခင်ဗျာ။ ခင်ဗျားကို ကျွန်တော် ညစာ လိုက်ကျွေးပါရစေ ခင်ဗျာ"\nသူ့စကားအဆုံးတွင် အမျိုးသမီး၏ မျက်နှာပြင်သည် ပြည့်ဝ သဘောကောင်းသော အပြုံးစဖြင့် တောက်ပလာလေသည်။ ထို့နောက် "မင်းတို့ချင်း ဘယ်လိုကိစ္စရှိတယ်ဆိုတာ အန်တီမသိပါဘူးကွယ်။ ဒါပေမဲ့ မိန်းခလေးတစ်ယောက်က အန်တီရဲ့ ကုတ်အင်္ကျီပေါ်မှာ ဒီနှင်းဆီပန်းကလေး ထိုးပေးဖို့ တောင်းဆိုခဲ့ပါတယ်။ ပြီးတော့ သူက ပြောပါသေးတယ်။ တကယ်လို့ သားကသာ အန်တီ့ကို ညစာ ဖိတ်ကျွေးဖို့ ကမ်းလှမ်းခဲ့တယ် ဆိုခဲ့ရင် ဒီလမ်းရဲ့ တစ်ဖက်က စားသောက်ဆိုင်ကြီးတစ်ခုမှာ အဲဒီမိန်းခလေးက သားကို စောင့်နေတဲ့အကြောင်းကိုပါ အသိပေး ပြောပြဖို့လည်း မှာလိုက်ပါတယ်။ ပြီးတော့လည်း သူက ဒါဟာ သားလေးကို စမ်းသပ်တဲ့ နည်း တစ်ခုလည်း ဖြစ်တယ်လို့ ပြောပါသေးတယ်။ အဲဒီမိန်းခလေးကတော့ ခုနတင် ဒီရှေ့နားကနေ သွားလိုက်တဲ့ အစိမ်းရောင်ဝတ်စုံနဲ့ မိန်းခလေးပါ။ ကဲသားရေ. ဒီနှင်းဆီ အနီရောင်လေးကို ယူပြီး မိန်းခလေးဆီ အမြန်ဆုံး သွားပေတော့ကွယ်"\nအမျိုးသမီး လှမ်းပေးလိုက်သော အနီရောင်နှင်းဆီလေးကို သူ တယုတယ ကိုင်ဆောင်ကာ အစိမ်းရောင်ဝတ်စုံနှင့် မိန်းခလေး စောင့်နေမည့် စားသောက်ဆိုင်ရှိရာဆီသို့ ခြေလှမ်းများကို ဦးတည်လိုက်လေသည်။ ထိုခဏခြင်းမှာပင် မှောင်ရီသန်းကာစ ညခင်းချိန်ခါသည်ပင် ကြည်နူးပျော်ရွှင်ခြင်းတို့ကြောင့် လှလှပပလေး လင်းလက်ဝင်းဖြာ လဲ့ရီနေသည်ဟု ထင်မိလေတော့သည်။\nA Test of Love (Author Unknown) ကို ဘာသာပြန်ပါသည်။


…… ရဟန္တာတဲ့ …… | Myanmar Gazette News Media Forum Network\nHome » Copy/Paste » …… ရဟန္တာတဲ့ ……\n…… ရဟန္တာတဲ့ ……\nPosted by မိုးခ်မ္းေျမ႕ on Jul 16, 2012 in Copy/Paste | 21 comments\n“ ရဟန္တာသေလို့မီးရှို့ရင် ဓါတ်တော်ကျသတဲ့ ” ဆိုသော စကားကို လွန်ခဲ့သော (၂ဝ)လောက် ကတည်းက ကြားဖူးထားသည်။ ထိုသို့လည်း ယုံကြည်လေသည်။ သိုပေမယ့် ကိုယ်ကိုယ်တိုင်က ငြိမ်းချမ်းရာဖြစ်တဲ့ တရားစစ်ကို ရှာဖွေတော့မယ်လို့ ဆုံးဖြတ်ပြီး တရားရိပ်သာတွေဝင်…နှစ်နဲ့ချီပြီး တရားတွေအားထုတ်၊ နီးစပ်ရာစာပေ တွေကိုလည်းလေ့လာ…မိခဲ့ပြန်တော့ တရားရခြင်းကို ပေတံတစ်ခုအနေနဲ့..အဆင့် သတ်မှတ်ထားတာကို်…ဤကဲ့သို့တွေ့ရသည်။\nကျန်တဲ့အဆင့်တွေကိုတော့ထားပါ။ ရဟန္တာဆိုတဲ့စံကို တိုင်းတာတဲ့နေရာမှာ တစ်ချို့က ရဟန္တာဆိုတာ…ဖြစ်ပြီဆိုရင် သုတ်အိတ်(အမျိုးသားများနှင့်သာဆိုင်)ပြုတ်ကျသွားရော တဲ့။ ဘာ့ကြောင့်လဲဆိုရင် ကိလေသာမရှိတော့တာကြောင့်တဲ့။ တစ်ချို့ကျတော့လည်း ရဟန္တာဆိုတာ သေလို့မီးရှို့ရင် ဓါတ်တော်တွေကျသတဲ့။ (အလုံးကလေးများ၊ အချောင်း ကလေးများကို ဆိုလိုသည်) တစ်ချို့ကလည်း ရဟန္တာဆိုတာ မိန်းကလေးတွေမရစ ကောင်းဘူးတဲ့……စသည်ဖြင့် အမျိုးမျိုးပြောကြနေတာပါပဲ…။\nအဲဒီထဲကမှ…. ရဟန္တာဆိုတာဖြစ်ပြီဆိုရင် သုတ်အိတ်ပြုတ်ကျသွားရောဆိုတဲ့ အယူအဆထင်မြင်ချက်ကို တောင်တန်းသာသနာပြု ဦးဥတ္တမသာရ ဆရာတော်ကြီးက ဤသို့ငြင်းပယ်လိုက်တယ်။ “ သုတ်အိတ်ပြုတ်ကျသွားတယ်ဆိုတာကတော့ မဖြစ်နိုင် ဘူး၊ လူ(ယောက်ကျား)ဆိုတဲ့မျိုးက သုတ်အိတ်မရှိတော့ရင် (၆)လထက်ပိုပြီး အသက် ရှင်လို့မရဘူး …” တဲ့…။\nတစ်ချို့ကလည်း ဓါတ်တော် (အလုံးကလေးများ၊ အချောင်း ကလေးများကို ဆိုလို သည်) ဆိုတဲ့အချက်ကို ရဟန္တာနဲ့ယူဆထားတော့… ကိုယ်ယုံကြည်ရတဲ့ဆရာတော် ဆိုရင်..မီးရှို့လိုက်ရင် ဓါတ်တော်မကျမှာဆိုးလို့….မီးမရှို့ခင်ကတည်းက အုန်းရေတွေ ဆောင်ထားပြီး ဖျန်းရတာတို့၊ ထင်းချောင်း၊ သနပ်ခါးချောင်းတွေကို ထောပတ်ဆီနဲ့ လောင်းထားရတာတို့တွေလုပ်ကြတာတွေလည်း တွေ့နေရတတ်တယ်။\nရဟန္တာသေလိုမီးရှို့ရင်ဓါတ်တော်ကျတယ်ဆိုတဲ့ အယူအဆဟာလည်း မိုးကုတ်ဆရာ တော်ကြီးတို့ရဲ့ဟောပြောချက်၊ ကိုယ်ထင်ရာကိုယ်ပြောသွားတဲ့ ရဟန္တာနဲ့ပုဂ္ဂိုလ်ထူးများ စာအုပ်ကိုရေးသားသူ ဓမ္မာစရိယ ဦးဌေးလှိုင်ရဲ့ထင်မြင်ချက်၊ မြန်မာတွေအထွဋ်အမြတ် ထားပြီးယုံကြည်နေတဲ့ မိလိန္ဒပညှာဝတ္ထု…ရဲ့ ညွှန်ပြချက်တွေဖြစ်နေတော့ တကယ်ပဲ ဟုတ်တော့မလိုလိုပေါ့။ ဘုရားကိုယ်တိုင်က အဲ့သလိုပြောသွားခဲ့သလား….. (သိရင် ပြောပေးကြပါ)\nတကယ်တမ်း ရဟန္တာဆိုတာရဲ့ စံပေတံကို ထင်မြင်ချက်နဲ့ လျောက်ပြောနေရုံနဲ့ မပြီးပါဘူးလို့နားလည်ပါတယ်။ လက်တွေ့ဘဝထဲ အသုံးမတဲ့အဖြစ်တွေဖြစ်နေရင် ပယ်ပစ်ရမှာမဟုတ်ပါလား။\nအင်္ဂလိမာလကြီးကိုကြည့်ရင်…..မီးရှို့တာလည်းမပါဘူး..။ ဓါတ်တော်လည်း မလိုပါဘူး။ ပန်းချီပုံတွေထဲမှာတော့ လက်သုံးတော်ဓါးကိုချပြီး…ဘုရားရှေ့မှာ ဒူးတုတ်၊ ပြီးတော့ ဘုရားကတရားဟော….ပြီးတော့ရဟန္တာဖြစ်သွားရောတဲ့.. ဘာကြာလိုက်လို့လဲ…..။\nပြောချင်တာကတော့ မဖြစ်နိုင်တဲ့စံပေတံတွေကို ယုံကြည်နေရင်တော့ ဒီတစ်သက် ရဟန္တာဆိုတာ လုံးဝကို ရှားပါးသွားနိုင်ပါကြောင်း………..\nView all posts by မိုးခ်မ္းေျမ႕ →\n“ရဟန္တာဆိုတာ…ဖြစ်ပြီဆိုရင် သုတ်အိတ်(အမျိုးသားများနှင့်သာဆိုင်)ပြုတ်ကျသွားရော တဲ့။ ဘာ့ကြောင့်လဲဆိုရင် ကိလေသာမရှိတော့တာကြောင့်တဲ့။ ”\nအဲ့ဒါကြီးတော့ မဖြစ်နိုင်ဘူးထင်ပါတယ်။ ကိလေသာ ဆိုတာ အဲ့တစ်ခုထဲတင်တော့ မကလောက်ဘူးထင်တာ ပဲ။\nအဲ့ဒါတွေနဲ့ ယှဉ်ကြည့်ရမယ်နဲ့တူတယ်။ အနဲဆုံးတော့ ရဟန္တာမဟုတ်တောင် သီလစင်ကျယ်တဲ့သူ လို့တော့ ပြောလို့ရမှာပေါ့။ (မှန်မလားတော့ သိဘူး ဝင်ပွားကြည့်တာ)\nပထမဆုံး အနေနဲ့ ပြောချင်တာကတော့ မိုးချမ်းမြေ့ ပြောတဲ့ …\n“ရဟန္တာသေလိုမီးရှို့ရင်ဓါတ်တော်ကျတယ်ဆိုတဲ့ အယူအဆဟာလည်း မိုးကုတ်ဆရာ တော်ကြီးတို့ရဲ့ဟောပြောချက်၊ ကိုယ်ထင်ရာကိုယ်ပြောသွားတဲ့ ရဟန္တာနဲ့ပုဂ္ဂိုလ်ထူးများ စာအုပ်ကိုရေးသားသူ ဓမ္မာစရိယ ဦးဌေးလှိုင်ရဲ့ထင်မြင်ချက်၊ မြန်မာတွေအထွဋ်အမြတ် ထားပြီးယုံကြည်နေတဲ့ မိလိန္ဒပညှာဝတ္ထု…ရဲ့ ညွှန်ပြချက်တွေဖြစ်နေတော့ တကယ်ပဲ ဟုတ်တော့မလိုလိုပေါ့။ ဘုရားကိုယ်တိုင်က အဲ့သလိုပြောသွားခဲ့သလား….. (သိရင် ပြောပေးကြပါ)”\nဆိုတဲ့ စကားကို ပါပဲ ….။\nဒီစကားဟာ အခြားသူတွေကို ဝေဖန်တိုက်ခိုက်တဲ့ စကားမျိုး ဖြစ်နေပါတယ်။\nအဲ့ဒီစကားထဲမှာ မိုးကုတ်ဆရာတော်ကြီး တို့ရဲ့ လို့ သုံးထားတာ ထောက်ရင် ဆရာတော် အများအပြားကို ရည်ညွှန်း တိုက်ခိုက်ထားပါတယ်။\nပြီးတော့ ဓမ္မာစရိယ ဦးဋ္ဌေးလှိုင်ကို …\nနောက်တော့ မြန်မာတွေ အထွဋ်အမြတ်ထားတဲ့ လို့ ဆိုထားတော့ မိလိန္ဒပညှာကို ဖတ်ကြမှတ်ကြတဲ့ မြန်မာလူမျိုးတွေကို တိုက်ခိုက်ထားပါတယ် ……… ။\nကျနော့် အထင်ပြောရရင် ဒီစာတွေအရ မိုးချမ်းမြေ့ဟာ ဘတ်စ်ကားတစ်စီးပေါ်မှာ ကိုယ့်ထက် အသက်အရွယ် ကြီးရင့်တဲ့ လူတွေကို တွန်းတိုက်ပြီး ထိုင်ခုံ လုထိုင်ဖို့ ကြိုးစားနေသူလို့ ထင်မိပါတယ်။\nကျနော့်အနေနဲ့ မိုးကုတ်ဆရာတော်ကြီးရဲ့ တရားတွေကို တစ်ပုဒ်မက နာကြားခဲ့ဖူးပါတယ်။ ပြီးတော့ ကျန်တဲ့ ဆရာတော်တွေရဲ့ တရားတွေကိုလည်း အခါအားလျော်စွာ နာကြားခဲ့ဖူးပါတယ်။ ဦးဋ္ဌေးလှိုင်ရဲ့ စာအုပ်တွေကိုလည်း ဖတ်ဖူးပါတယ်။ မိလိန္ဒပညှာကိုလည်း ဖတ်ခဲ့ဖူးပါတယ်။ ဒါပေမယ့်လို့လည်း ရဟန္တာတိုင်း ဓါတ်တော်ကျတယ်လို့ တစ်ထစ်ချ ဟောထားတာ ရေးထားတာကို မတွေ့ရပါဘူး။\nဓါတ်တော်ကျတယ်ဆိုတာနဲ့ ပတ်သက်ပြီးတော့လည်း မြန်စွာဘုရား အပါအဝင် ရဟန္တာတွေဟာ အဓိဋ္ဌာန်မှသာ ဓါတ်တော်ကျတယ်လို့လည်း မှတ်သားခဲ့ဖူးပါတယ်။ ဒါကြောင့် အဓိဋ္ဌာန်မှသာ ဓါတ်တော် ကျမှာလို့ နားလည်ထားပါတယ်။ ဂေါတမ မြတ်ဘုရားရဲ့ ညီတော်ဖြစ်တဲ့ ရှင်အာနန္ဒာ ပရိနိဗ္ဗာန် ပြုကာနီးမှာ နှစ်ပြည်ထောင်အတွက် ကိုယ်နှစ်ပိုင်းကို ဓါတ်တော်အဖြစ် ထားရစ်ခဲ့တယ်လို့ မှတ်သားဖူးပါတယ်။ ဒါကြောင့်လည်း ရဟန္တာတွေရဲ့ ဓါတ်တော်ဟာ အလုံး၊ အချောင်းတင် မဟုတ်ကြောင်း မှတ်သားခဲ့ဖူးပါတယ်။ ဒါကတော့ ကျနော် သိသလောက် ဓါတ်တော် အကြောင်းပါပဲ။\nမဟာရာဇာ အံစာတုံး ခင်ဗျ…..\nကျုပ်တို့တွေအားလုံးရဲ့ ရင်ထဲမှာသတ်မှတ်ထားတဲ့ ရဟန္တာတို့ရဲ့ စံနှုန်းထားတွေကို လိုသလိုဖွင့်ခဲ့ကြတဲ့ ပညာရှင်ကြီးတွေကိုပဲဆိုလိုတာပါ။ ပြီးတော့ သူတို့ကိုယ်တိုင်လည်း ရဟန်းကိစ္စပြီးပြီလားလို့မေးရင်….တစ်ပါးမှ ဖြေသွားကြသူမရှိဘူး….။\nဒါကြောင့် ……..ဘယ်လိုစံနဲ့တိုင်းကြသလဲဆိုတာကို သိချင်တာပါ။\nဆရာတော်ကြီးတွေကိုလည်း စော်ကားလိုစိတ်မရှိပါဘူး…။ ကျုပ်ကိုယ်တိုင်းလည်း မိုးကုတ်ဆရာတော်ကြီးရဲ့တရားတွေကို နာဖူးပါတယ်။\nခုဟာက….ဆရာတော်ကြီးတွေက တော်တော်…တပည့်တွေက ပိုကဲပြီး….\nကိုယ်ယုံကြည်ရတဲ့ဆရာတော် ဆိုရင်..မီးရှို့လိုက်ရင် ဓါတ်တော်မကျမှာဆိုးလို့…. မီးမရှို့ခင်ကတည်းက အုန်းရေတွေ ဆောင်ထားပြီး ဖျန်းရတာတို့၊ ထင်းချောင်း၊ သနပ်ခါးချောင်းတွေကို ထောပတ်ဆီနဲ့ လောင်းထားရတာတို့တွေလုပ်ကြတာတွေလည်း\nမိုးချမ်းမြေ့ ခင်ဗျာ ..\nသောတာပန် စံနှုန်းကိုပဲ အရင်ဆုံး တိုင်းကြည့်ပါဦးလို့ အကြံပေးချင်ပါတယ် …\nအနာထပိဏ် သူဌေးကြီးနဲ့ သူ့သမီး ရဲ့ ဇာတ်ကြောင်းကို ကြည့်ရင်\nသောတာပန်၊ သကဒါဂမ် တို့ရဲ့ စံနှုန်းကိုတောင် တိုင်းတာဖို့ တော်တော်ခက်တယ်ဆိုတာကို တွေ့ရပါတယ် ..\nအရိယာနယ်ထဲ ရောက်သွားတဲ့ သောတာပန်ပုဂ္ဂိုလ် အနာထပိဏ်သူဌေးကြီးတောင်\nသူ့သမီးကို သကဒါဂမ်ဖြစ်မှန်း မသိဘူးဆိုတော့ ကျနော်တို့လို ပုထုဇဉ်တွေ အနေနဲ့ဆိုတာ တကယ် မလွယ်ပါဘူး …\nအတော် ပါးစပ် စည်းမရှိ၊ လက်စည်း မရှိတဲ့လူတွေ..\nဒင်းတို ့ကြောင့် ခက်ပါရဲ့..\nဒါဆိုရင်တော့ရဟန္တာဆိုတာ ကုန်းကုန်းသာသာ လောက်ပဲဆိုတဲ့သဘောပေါ့… အော် လူဒွေလူဒွေ….\nထိုင်နေ အကောင်းသား၊ ထ မှ ကျိုးမှန်းသိ ဖြစ်နေမှာမို့…၊\nအတည်ဘောက်နဲ့ပြောရရင်ဒေါ့ ( ရဟန္တာ ) ဆိုတာကိုပြောတော့မယ်ဆိုရင်\n( နိဗ္ဗာန် ) ဆိုတာကို ပြောတဲ့သဘောလေးရှိတယ်လို့ ဆိုခြင်ပါတယ် ( ဆင်ခြင်နိုင်ကြဘို့ပါ )\n( ရဟန္တာ ) ဆိုတာ ( ( နိဗ္ဗာန် ) ကို ( မျက်မှောင့်ပြုသူ) ) လို့ အလွယ်နားလည်နိုင်ရပါမယ်\nယနေ့ ငြင်းခုန်နေကြတဲ့ ( နိဗ္ဗာန် ) ရဲ့ သဘောမှာ ကျုပ်သတိထားမိသေလောက်\n( နိဗ္ဗာန် ) ကိုရောက်ရင် ဘယ်ခွေးမှ လူထင်စရာမလိုဘူး\n( ( နိဗ္ဗာန် ) ဆိုတာ ( ရသ ) တစ်မျိုး ) လို့ မူတည်းပြီးပြောနေတာကို တွေ့ရှိနေရပါတယ်\nခင်ဗျားတို့ကို ကျုပ်အနေနှင့် ပြင်းပြင်းထန်ထန် သတိပေးခြင်တာကတော့\n( နိဗ္ဗာန် ) ဆိုတာ\nထီပေါက်ပြီးချမ်းသာမှတော့ ဘယ်ခွေးမှ လူထင်စရာ မလိုဘူး ဆိုတဲ့ သဘောမဟုတ်ဘူး ဆိုတာလေး\n( အမှန်တော့ လူပြိန်းနားလည်အောင်ပြောရရင်တော့ ဘာမှ အလိုမရှိမှတော့ ဘယ်ခွေးကို လူထင်စရာလိုဦးမှာလည်း )\n( အာသဝေါကုန်ခမ်းခြင်း ) သဘောပါ\n( နိဗ္ဗာန် ) ဆိုတာ ရဿ မဟုတ်ပါ\n( နိဗ္ဗာန် ) ဆိုတာ ခံစားစရာမဟုတ်ပါ\nအသဗျာလေးနည်းနည်း ရွှင်နေတယ် ပြောခြင်တာက နည်းနည်းကောင်းနေတယ်\nသေရင် ဘယ်သွားမလဲ သိလား\nဒီတော့ လူအတိုင်းဘဲ နေတယ်\nသူများတွေ ပြောတာ ဟောတာ နားထောင်တာ ကျင့်ကြံတာ အားလုံးရင်ထဲမျာထား\nဘာသာတရားအရေး ယုံကြည်မှုနဲ့ ကျင့်ကြံမှုက တန်းညှိပြီး တပုံစံထဲ လုပ်ယူလို့မရဘူး\nနှစ်၅ဝလောကအချိန်ယူ အသိပညာရှင်၊အတတ်ပညာရှင် အယောက်၁၀၀ဝလောက် လေ့လာကျမ်းပြုပြီး ပြန်လည်သုံးသပ်မှုထက် မပိုတဲ့အဆင့်ကို ခင်ဗျားက စာလုံးရေ ၁၀၀ဝ မပြည့်တပြည့်နဲ့ အလကားရတဲ့ စာမျက်နှာပေါ်မှာ တထိုင်တည်း အဖြေမထွက်ချင်နဲ့\nဒီအတွေးမျိုး ရှိနေရင်တော့ ဆယ်ဘဝ သေတောင် အဖြေမရဘူး။\nခင်ဗျားစာက ဒေါသသင့်စေတဲ့ စာတော့ မဟုတ်ဘူး ဒါပေမဲ့ ခုခင်ဗျား စာရေးခဲ့တဲ့ ကီးဘုတ် အကြောင်းကိုတောင် မသိသေးရင်\nခေါင်းစဉ်တပ် ရေးတင်ထားတဲ့ အကြောင်းအရာကြီးကို သိဖို့မပြောနဲ့ ထိုင်တွေးနေရင်တောင် …. အင်း မလွယ်ဘူး ကိုယ့်လူ….\nဒီနေ့ည ညစာ သေချာ စားပါ\nမနက်ဖြန် အိမ်သာ စောစောတက်လိုက်ခြင်းဟာ…. ဝမ်းချုပ်ပြီး ဝမ်းနှတ်ဆေးစားနေရသူထက် မြင့်မြတ်တဲ့ ကျင့်စဉ်လို့ မှတ်လိုက်ပါ\nနောက်က မကိုက်ဘဲ ရှေ့တဲ့တဲ့က ကိုက်သွားသည်\nကျွန်တော်လေ့လာမိရသလောက်တော့ ရဟန္တာတိုင်းဓါတ်တော်မကျပါ။ ဓါတ်တော်ကျတိုင်းလည်း ရဟန္တာမဖြစ်ပါဘူး။ တစ်ခါတစ်လေမှာ ဘုရားအလောင်းတွေ(ရဟန္တာမဟုတ်သေး) လည်းဓါတ်တော်ကျနိုင်ပါတယ်။ ပြီးတော့ဘုရားအလောင်းတွေဟာလည်း စေတီတည်ထိုက်တဲ့ပုဂ္ဂိုလ်တွေဖြစ်ပါတယ်။\nကျွန်တော်ငယ်ငယ်ကဆို အရပ်ထဲမှာ ဈာန်ကြွတဲ့ဘုန်းကြီးမြင်ရင်ဘဲဖြစ်ဖြစ် ပျံလွန်တော်မူပြီးအလောင်းမပုပ်သိုးရင်ဘဲဖြစ်ဖြစ် ရဟန္တာလို့လွယ်လွယ် ထင်လိုက်ကြပါတယ်။ ဈာန်အကျင့်က သမထပါ။ ဝိပသနာမကူးရင် ဒါမမဟုတ် အရတ္တဖိုလ်ရတဲ့အထိ အားမထုတ်ရင် ရဟန္တာမဟုတ်သေးပါ။\nရဟန္တာတပါးရှိရင်.. လူ့လောက,က.. အင်မတန်အကျိုးများတယ် ဆိုကြတယ်..\nစကားအတင်းစပ်ပြောရရင်.. လူ့ခန္ဓာက ကြွင်းတဲ့.. အရိုးစ..ပြာတွေနဲ့.. ကျန်ရစ်သူတွေ…. အမှတ်တရဖြစ်အောင်.. ခဲတန်လုပ်လို့ရတယ်..\nCremation diamonds made from ashes. Cremation jewelry diamonds created from the ashes of your loved one. Cremation urn … A true memorial toaunique life. Embrace your … Cremation Scattering Ashes Service Professionals · Scattering …\nလွန်လေပြီးတဲ့ ဆရာတော်ကြီးတွေ အချို့ရဲ့ ဓာတ်တော်တွေ နဲ့\nသဂျီးမင်းတရားကြီးရဲ့ အရိုးတွေကို ဆိုခဲ့ပြီးသလို\n( လူ့ခန္ဓာက ကြွင်းတဲ့.. အရိုးစ..ပြာတွေနဲ့.. ကျန်ရစ်သူတွေ….\nဆိုတာတဲ့နည်းနဲ့ လုပ်ထားတဲ့ သဂျီးဓာတ်တော်တွေ\nအင်မတန် စွန့်လွှတ်သက်သေပြုပြထိုက်တဲ့ ကိစ္စဖြစ်တဲ့အတွက်\nလူမှာ ကိလေသာ အပြည့်ရှိနေတာ… ပုထုဇဉ်။\nကိလေသာ ဆိုတာ သုတ်အိပ်ကို ပြောတာမဟုတ်ဘူး… ကိလေသာဆိုတာ စိတ်ရဲ့အညစ်အကြေး…စိတ်ကို ညစ်နွမ်းစေတဲ့ လောဘ ဒေါသ..ကိလေသာ ၁၀=ပါးပြထားတယ်။ စိတ်ရဲ့အညစ်အကြေးမှန်သမျှ ကိလေသာ လို့ပြောလဲ ရမယ်ထင်တယ်။\nနိဗ္ဗာန်ဆိုတာ သမုဒယသစ္စာကြောင့်ဖြစ်တဲ့ ဒုက္ခသစ္စာချုပ်ငြိမ်းသွားတာ…….\nအရှင်းဆုံးထပ်ပြောရရင်.. လူမှာ ကိလေသာကြောင့်ဖြစ်တဲ့.. ဒုက္ခချုပ်ငြိမ်းသွားတာ….\nမြန်မာပြည်မှာ တရားစစ်တာ ကိုးရီးယား၊ဂျာပန်စသည့် မဟာယာန နိုင်ငံမှာ စစ်တဲ့ တရားနဲ့မတူဘူး..\nတရားစစ်ပြီဆိုရင်… မြန်မာပြည်က ရိပ်သာတွေလို မဟုတ်ဘူး…တရားထိုင်စဉ်က ယောဂီရဲ့ အတွေ့ အကြုံကို လျှောက်ခိုင်းတာ မဟုတ်ဘူး..လျှောက်ရင် သူများပြောသံကြားနဲ့ ကမ္မဋ္ဌာန်းဆရာကို\n– သူတို့က ဘယ်လို လုပ်လဲဆိုတော့…တရားစစ်တဲ့အခန်းထဲကို အလွန်ချောမောလှပတဲ့ ၁၇/၁၈ နှစ်\nအရွှယ် အပျိုမယ်လှလှ လေးတွေကို အခန်းထဲမှာထားတာ…\nတရားအားထုတ်တဲ့ ယောဂီတွေ တရားလာစစ်ပြီဆိုရင်..အဲဒီမိန်းမရဲ့ ကိုယ်ကာယ အလှအကိုကြည့်\nခိုင်းတာ..တချို့ဆိုအဖြေ မပေါ်လို့…အင်္ကျီတွေကိုတောင် ချွတ်ခိုင်းတာ..\nဖမ်းကိုင်လိုက်တာ…ကိုင်လိုက်လို့ တောင်းတင်းနေရင် ရဟန္တာ မဟုတ်သေးဘူး… တရားမရသေးဘူးလို့\nတအားတင်းရင် ပုထုဇဉ်..နည်းနည်းပျော့ရင် ..သောတာပန်…ဒီထက်နည်းနည်းပျော့ရင် သကဒါကမ်\nစသည် လုံးလုံး ပျော့ရင် စိတ်မရှိတော့ရင် ရဟန္တာ ဆိုပြီးလုပ်ကြမလားဘဲ?..\nတချို့များ ရဟန္တာ မဖြစ်မှာစိုးလို့ စိတ်မလာတော့တဲ့ ဆေးတမျိုးကိုသောက်လာကြပြီး..ရဟန္တာ လို့လုပ်တာ…\n– နောက်..ဓါတ်တော်ကျတာ လည်းသိပ်အထူးအဆန်းကြီး မဟုတ်ဘူး..\nလူတွေကို မီးင်္သဂြိုလ်အပြီး ပြာမဖြစ်ခင်မှာ…\nအုန်းရည်နဲ့ အရိုးက ပျော်ကျလာတဲ့ အရည်ကို အုန်းရည်နဲ့ လောင်းချလိုက်ရင်..ဓါတ်တော်လိုမျိုး အလုံး အလုံးတွေ ဖြစ်လာတယ်လို့ ဓါတုဗေဒ ပညာရှင်တွေပြောကြတာဘဲ?..လုပ်စားချင်တဲ့ လူတွေ အတွက်ပါနော…ဟဲ..ဟဲ..\n– နောက် ဓါတော်ကျတယ်ဆိုတာ\nYou said bone become dattaw or something like that because of coconut water.\nhow about eye, heart, and brain. they remain even bone become ask.\nForayahandar, they know their self. they don’t need any proof of other persons.\nBut insultingayahandar is grate danger for that person.\nသေ တာကိုဘဲစာရေးတဲ့အခါ ဒီလိုရေးကြတာတွေ့ရပါတယ်။\nရဟန္တာတွေဆိုရင် – ပရိနိဗ္ဗာန်ပြုတယ်၊\nဘုန်းကြီး၊ရဟန်းတော်တွေဆိုရင် – ပျံလွန်တော်မူတယ်၊\nလူ၊ပုဂ္ဂိုလ်ဆိုရင် – ကွယ်လွန်တယ်၊ ကွယ်လွန်အနိစ္စရောက်တယ် ၊ ဆုံးပါးတယ် လို့ရေးပါတယ်။\nရဟန္တာသေလို့ – လို့ရေးတာမျိုး ယခုပိုစ့်၌ဖတ်ရကြောင်းပါ။\nဘယ်လိုလူကိုဆရာတင်ပြီး ဘယ်လိုအမှတ်တွေမှားလို့ ဘယ်အရပ်ကို သွားကြမလဲ…\nဒီလိုလူတွေ ဒီလိုအတွေးနဲ့..ခင်ဗျားတို့တွေ့ချင်တဲ့ ရဟန ္တာ ဆိုတဲ့ ပုဂ္ဂိုလ်မျိုး ဆုံနိုင်မယ်မထင်…။\nဆိုင်ရာဆိုင်ရာတွေးပြီး မှီရာ အလုပ်လုပ်ကြပါဗျာ..။\nမဝေဖန်သင့် မကြံစီသင့်တာတွေ မကြံစီကြပါနဲ့..။\n““အဲဒီထဲကမှ…. ရဟန္တာဆိုတာဖြစ်ပြီဆိုရင် သုတ်အိတ်ပြုတ်ကျသွားရောဆိုတဲ့\nအယူအဆထင်မြင်ချက်ကို တောင်တန်းသာသနာပြု ဦးဥတ္တမသာရ ဆရာတော်ကြီးက\nဤသို့ငြင်းပယ်လိုက်တယ်။ “ သုတ်အိတ်ပြုတ်ကျသွားတယ်ဆိုတာကတော့ မဖြစ်နိုင်\nဘူး၊ လူ(ယောက်ကျား)ဆိုတဲ့မျိုးက သုတ်အိတ်မရှိတော့ရင် (၆)လထက်ပိုပြီး အသက်\nရှင်လို့မရဘူး …” တဲ့…။””\nအပေါ်မှာ ပြာကနေစိန်လုပ်ပေးတယ်ကျုပ်ရှာတွေ့ရေးထားပေးတယ်.. ဓာတုဗေဒအခြေခံလေးထည့်ကြည့်ကြပါ..။\n.. ပြာက ကာဗွန်…ကာဗွန်ကို ဖိအားနဲ့အပူပေးရင်..စိန်ဖြစ်ပါတယ်..\nဆိုတော့.. ရှေးခေတ် သိပ္ပံမထွန်းကား သချ်ာမတတ်သူတွေစာ..စကား..ခေတ်နဲ့ညှိ..စစ်ကြ.. နားထောင်ကြဖို့လိုကြောင်း…\nရဟန္တာက သိရအင်မတန်လွယ်ပါတယ်..။ သူဟောတဲ့တ၈ရား နားထောင်လိုက်တာနဲ့ သိနိုင်ရ(ရ)မှာပါ..။ သူများတော့ မသိ..\n..ကျုပ်တော့ သိမှာ အသေအချာ..\n်ရဟန္တာဆိုတာရဲ့ အခြေအနေမျိုးနဲ့ သတ်မှတ်ချက်တွေဟာ နိုင်ငံတကာနဲ့ယှဉ်ပြီး ဗုဒ္ဓဘာသာရဲ့ အခန်းကဏ္ဍတွေ ကျဆင်းနေတာတွေကို တွေ့ရတာကြောင့် သိသောသူများပြောစေခြင်းငှာသာ တင်ပြခြင်းဖြစ်တယ်။ ဘယ်သူ့ကိုမှ မထိခိုက်စေချင်ပါဘူး။ ဒါပေမယ့် မြန်မာနိုင်ငံမှာရှိနေတဲ့ ဗုဒ္ဓဘာသာဆိုတာ ထေရဝါဒဖြစ်ပြီး…ထေရဝါဒက ရဟန္တာလို့သတ်မှတ်ထားတဲ့ စံ မျိုးကို မဟာယာနထဲက ဘုန်းကြီးတွေ၊ သီလရှင်တွေ၊ လည်း ဖြစ်နေကြတာကြောင့် (မီးရှို့လို့ဓါတ်တွေကြွင်း တာကို ဆိုလိုသည်) အဲဒီမဟာယာန ဘုန်းကြီးတွေ၊ သီလရှင်တွေကိုလည်း ရဟန္တာလို့သတ်မှတ်လို့ ရနိုင်၊ မရနိုင် ပြောကြတော့ ထေရဝါဒဗုဒ္ဓဘာသာရဟန်းတွေရဲ့ ပြောချက်ကို လက်ခံသွားခဲ့ပုံမရပါဘူး။\nအဲဒါကိုကြည့်ခြင်းအားဖြင့်…..ဗုဒ္ဓရဲ့ ရဟန္တာအဖြစ်သတ်မှတ်ပုံစံနဲ့ လွဲနေမည်ဟု ခံယူမိတာကတစ်ကြောင်း ကိုယ့်ရဲ့ ဘာသာအယူထဲက တရားရသူတစ်ယောက်ရဲ့ စံနမူနာဟာ ပြသဖို့၊ ဖေါ်ထုတ်ဖို့ ခက်ခဲနေပြီးဆိုရင် ဘယ်လိုလုပ် ကမ္ဘာကိုထိုးဖောက်နိုင်ပါ့မလဲလို့ စဉ်းစားမိရာက သိသူများဖေါ်ပြပေးနိုင်ကြဖို့ရယ် မဖြစ်နိုင်တဲ့ဖွင့်ဆိုချက်တွေကို လွဲမှားစွာ မယူဆမိဖို့ရယ်ဆိုတဲ့ ဆန္ဒနဲ့ တင်ပြလိုက်ရခြင်းဖြစ်ပါကြောင်း…..။\nအမှန်တော့ခင်ဗျားတိ်ု့ကျုပ်တို ့အားလုံးဟာ သူငယ်တန်းတွေဘဲ\nတက္က္ကသိုလ် သင်ခန်းစာတွေကို ဝေဖန်မနေပါနဲ ့\nသေစာ ရှင်စာလေးရေးတတ်အောင် အရင်လုပ်ပါဦး


သစ်ကောင်းအိမ် – မဲဆောက်တောင်ခြေ | MoeMaKa Burmese News & Media\nမုိုးမခ - ခင်မောင်တုိုး (၁) နှစ်ပြည့် အမှတ်တရ - သိန်းငှက်ပျိုတုို့ရဲ့သဘာဝ\nBeggar Citizen - Call Burma "Po La Pyay" country\nသတင်းပဒေသာ - အမာရီလို ဇေယျသုခ ဘုန်းတော်ကြီးကျောင်း ကျောင်းအပ်ပွဲကျင်းပရန် စီစဉ်\nThet Khaing - Poem\nသစ်ကောင်းအိမ် – မဲဆောက်တောင်ခြေ\nမူးနော်လေး ‘ကိုဖီအာနန်’ ကိုလည်း\nအဲဒီ အဆုပ်လိုက်ပွင့်နေတဲ့ သောကအပူတွေကိုတော့\n‘Oh! Great’ ‘Oh! Great’ ဆိုပြီး\n‘Crocodile Tears’ မှာ…….\nပဏ္ဍိတတွေကလည်း သူဖုန်းစားပမာ ပညာရှာမြဲ\nတတိယအရွယ်တွေကလည်း ငွေကမ္မဌာန်းကို စီးဖြန်းမြဲ\n(မူးနော်လေး – ကရင်ဘာသာစကား- အပျိုမ\nထိုင်းနိုင်ငံအတွင်း သက်ရောက်အဓိပ္ပာယ်- အိမ်ဖော်)


မန်ယူကထွက်ခွာသွားတဲ့ မာတစ် တစ်ယောက် ရိုးမားအသင်းကိုရောက်ရှိဖို့ နီးစပ်နေ….. - YTV Channel\nHome | Sports | မန်ယူကထွက်ခွာသွားတဲ့ မာတစ် တစ်ယောက် ရိုးမားအသင်းကိုရောက်ရှိဖို့ နီးစပ်နေ…..\nမန်ယူကထွက်ခွာသွားတဲ့ မာတစ် တစ်ယောက် ရိုးမားအသင်းကိုရောက်ရှိဖို့ နီးစပ်နေ…..\nနီမန်ဂျာ မာတစ်ဟာ မန်ယူကွင်းလယ် ခံစစ် အဖြစ် ၂၀၁၇ ခုနှစ်ကတည်းက ချယ်ဆီးအသင်းမှ ရောက်ရှိလာပြီး နည်းပြ မော်ရင်ဟို နှင့် ဆိုးလ်ရှား လက်ထက်မှာ အကောင်းမွန်ဆုံး ကွင်းလယ်ခံစစ်နေရာကို ခြေစွမ်းပြ ကစားပေးခဲ့ပြီး နောက်ပိုင်းမှာ တော်မီနေး နှင့် ဖရက်ဒ် တို့ရဲ့ နေရာယူမှုတွေနဲ့ ဒဏ်ရာပြဿနာ အနည်းငယ်ရှိခဲ့တာကြောင့် ဆိုးလ်ရှားလက်ထက်မှာ ပွဲတော်တော်များများကို လွဲချော်ခဲ့ရပြီး အရံအနေနဲ့သာ ဖြစ်ခဲ့ရပါတယ်….နည်းပြ ရန်းနစ် ရောက်ရှိလာခဲ့သော ရာသီဝက် ပွဲစဉ် များမှာလည်း ကစားကွက် အံမဝင်မှုကြောင့်အချို့ ပွဲစဉ်များမှာ ချန်လှပ်ခံခဲ့ရတဲ့ အမေ့ခံ ကစားသမားတစ်ယောက်အဖြစ် ရှိနေခဲ့ရတာပဲ ဖြစ်ပါတယ်…. အဆိုပါကစားသမားဟာ ယခုနှစ်ရာသီကုန်မှာ မန်ချက်စတာ ယူနိုက်တက်ကနေ ထွက်ခွာသွားခဲ့ပြီလည်း ဖြစ်ပါတယ်….\nလက်ရှိမှာ မာတစ်အနေနဲ့ ရိုးမားအသင်းနှင့် ညှိနှိုင်းဖို့ ရောမမြို့ကိုရောက်ရှိနေပြီလို့လည်း သိရပါတယ်…… မာတစ်အနေနဲ့ ရိုးမားနည်းပြ မော်ရင်ဟို နဲ့ပူပေါင်းဖြစ်တာက တတိယအကြိမ်မြောက်လည်း ဖြစ်ပါတယ်….ဆာဘီးယား သားကို ချယ်ဆီးလ်အသင်းမှ မန်ယူသို့ မော်ရင်ဟိုမှခေါ်ယူထားတာဖြစ်ပြီး ကစားသမားဘဝ စတင်ခဲ့တဲ့ ဘင်ဖီကာ အသင်းကနေ ချယ်ဆီးလ် အသင်းဆီကိုလည်း မော်ရင်ဟို ကခေါ်ယူပေးထားပဲဖြစ်ပါတယ်….မာတစ်ဟာ ယခုချိန်မှာ အသက် အရွယ်အရ အကျပိုင်းကိုရောက်ရှိနေပေမယ့်လည်း မန်ယူမှာရှိခဲ့စဉ်က ပွဲပေါင်း ၁၈၀ ကျော် ကစားပေးခဲ့ပြီး လေးဂိုး သွင်းယူကာ ဆယ့်တစ်ကြိမ်မြောက် ဖန်တီးပေးပို့မှုကို ပိုင်ဆိုင်ထားတဲ့ ကစားကောင်းတစ်ဦးပဲဖြစ်ပါတယ်….\nမာတစ်တစ်ယောက် ရောမမြို့ရှိ ရိုးမားအသင်းမှာ ပြန်လည်တောက်ပလာမလား ဆိုတာကိုတော့ ညှိနှိုင်းဆွေးနွေးမှုတွေကို ဆက်လက်စောင့်ကြည့် သွားရမှာဖြစ်ပြီး မန်ယူချစ်ပရိသတ်တို့အနေနဲ့ရော နီမန်ဂျာ မာတစ်ကို ဘယ်အသင်းမှာမြင်စေချင်လဲ ဆိုတာလေးတွေကို ပြောပြပေးခဲ့ပါဦးနော်…..


A Short Documentary of Myanmar's Director; Movie - Story of Khiam; Movie about the culture of Naga People\nA short documentary of Myanmar's director\nမနက်ဖြန် သြဂုတ်လ ၁၀ရက် ( ကြာသပတေးနေ့ ) တိုကျိုအမျိုးသားအနုပညာပြတိုက်မှာ မြန်မာလူမျိုး ဒါရိုက်တာရဲ့ ဖန်တီးမှုလက်ရာတစ်ခုဖြစ်တဲ့ မှတ်တမ်းရုပ်ရှင်တို ပြသမှာဖြစ်ပါတယ်။ လူအများကြီး လာကြည့်စေချင်ပါတယ်။\nTomorrow, on August 10th (Tree), the short documentary of Myanmar's director is screened at the National Museum of new art in Tokyo. I'd like to seealot of people.\n‘Story of Khiam’ Movie\nသြဂုတ်လ ၁၈ရက် ( သောကြာနေ့ ) ညနေ ၆နာရီကနေ ၈နာရီအထိ နာဂလူမျိုးတွေရဲ့ ကြီးမားတဲ့ အုန်းမောင်း တည်ဆောက်ပုံကို ရိုက်ကူးထားတဲ့ " Story of Khiam " ရုပ်ရှင်ပြသပြီး " မြန်မာ့ရိုးရာဂီတအကြောင်း " Lecture ပြုလုပ်မှာဖြစ်ပါတယ်။ လာကြည့်ကြဖို့ ဖိတ်ခေါ်ပါတယ်။\n8月18日（金）18：00－20：00、ナガ族の巨大木鼓制作を撮影した「Story of Khiam」の上映と「ミャンマー伝統音楽について」の講演をおこないます。みなさまのお越しをお待ちしています。\nနာဂလူမျိုးတွေရဲ့ ရှေးအစဉ်အဆက် လက်ဆင့်ကမ်းလာခဲ့တဲ့ အရှည် ၁၀မီတာကျော်တဲ့ အုန်းမောင်း ပြုလုပ်ပုံအဆင့်ဆင့်ကို ဂျပန်လူမျိုး အသံဖမ်းအင်ဂျင်နီယာ Mr. Hiroshi IGUCHI မှ စစ်ကိုင်းတိုင်းဒေသကြီးရဲ့ သစ်တောတွေထဲအထိ ဝင်ရောက်ပြီး ရုပ်ရှင်မှတ်တမ်း ရိုက်ကူးခဲ့ပါတယ်။ အဲ့ဒီ တန်ဖိုးရှိလှတဲ့ ရုပ်ရှင်မှတ်တမ်း ကို ၁နာရီကြာ ပြသမှာဖြစ်ပါတယ်။ အဲ့ဒီနောက်မှာ Mr. Iguchi က ရိုက်ကူးရေးအတွေ့အကြုံတွေနဲ့ ပတ် သက်ပြီး စကားပြောမှာဖြစ်ပြီး နောက်ထပ် အမျိုးသားယဉ်ကျေးမှုနှင့်အနုပညာ တက္ကသိုလ် ( ရန်ကုန် ) ဂီတဌာနမှ ဌာနမှူး ဆရာ ဓီရာမိုရ် မှ အနောက်တိုင်းဂီတ နဲ့ မြန်မာ့ဂီတရဲ့ ကွာခြားပုံ၊ မြန်မာနိုင်ငံမှာရှိတဲ့ လူမျိုးစုအလိုက် ကွဲပြားတဲ့ အသံအရင်းအမြစ်များကို နားထောင်းရင်း ရှင်းပြမှာဖြစ်ပါတယ်။ ဆရာ ဓီရာမိုရ် က ဂျပန်ကိုပညာတော်သင်သွားခဲ့ပြီး မြန်မာဂီတအကယ်ဒမီဆု ၂ဆု ရရှိထားတဲ့ ထင်ရှားတဲ့ပုဂ္ဂိုလ်ဖြစ်ပါတယ်။ သိပ်ပြီး မသိကြသေးတဲ့ နာဂလူမျိုးတွေရဲ့ ရိုးရာယဉ်ကျေးမှုတွေကို ရုပ်ရှင်မှတ်တမ်းမှာ ကြည့်ပြီး Mr. Iguchi နဲ့ ဆရာ ဓီရာမိုရ် တို့ရဲ့စကားကို တိုုက်ရိုက်နားထောင်နိုင်မယ့် နှစ်ခါမရနိုင်တဲ့ အခွင့်အရေးကောင်းဖြစ်တာကြောင့် လက်လွှတ်မခံကြဖို့ တိုက်တွန်းလိုက်ပါတယ်။\nရုပ်ရှင်မှတ်တမ်းနဲ့ Lecture ကို ဂျပန်ဘာသာ၊ မြန်မာဘာသာနှစ်မျိုးနဲ့ ပြုလုပ်ပါမယ်။\n18：00-19:00 「Story of Khiam」ရုပ်ရှင်မှတ်တမ်းပြသခြင်း\n19:00-20:00 Mr. Iguchi နှင့် ဆရာဓီရာမိုရ်တို့မှ မြန်မာရိုးရာဂီတအကြောင်း Lectrue ပေးခြင်း\nပုလဲကွန်ဒိုသို့ ကမ္ဘာအေးဘုရားလမ်းကသွားတဲ့ ဘတ်စ်ကား စီးလာပါ။\nကုက္ကိုင်းမှတ်တိုင်နဲ့ ဟာမစ်တစ်မှတ်တိုင် ကြားမှာ ရှိပါတယ်။\nအားလုံး လာရောက်ကြဖို့ ဖိတ်ခေါ်ပါတယ်။\nナガ族に古くから伝わる全長10メートルを超える超巨大木鼓の制作過程を日本人サウンドエンジニアの井口寛氏がサガイン地域の森の中に入り、映像に記録されました。その貴重な映像「Story of Khiam」を約１時間鑑賞します。後半は、井口氏から撮影秘話をお聞きし、またDiramore・ヤンゴン文化芸術大学・音楽学科長に加わっていただき「ミャンマーの伝統音楽について」と題して、西洋音楽とミャンマー音楽の違い、またミャンマーの多様な民族性をおびた音楽について音源を聞きながら解説してもらいます。Diramore氏は日本に留学した方で、ミャンマーのアカデミー賞（映画音楽部門）で2度受賞されている著名な方です。\n18:00-19:00 映像上映「Story of Khiam」\nMovie about the culture of Naga People\nOn coming August 18 (Friday), there will be holdingamovie about the culture of Naga People and their process of makingaNaga Traditional Huge Slit Drum,alecture of Myanmar Traditional Music in both Japanese & Myanmar language. Please understand that there will be no translation in English.\nသြဂုတ်လ ၁၈ရက် ( သောကြာနေ့ )မှာ နာဂလူမျိုးစုရဲ့ ရှေးအစဉ်အဆက် လက်ဆင့်ကမ်းလာတဲ့ ကြီးမားသော အုန်းမောင်းပြုလုပ်ပုံ ရုပ်ရှင်မှတ်တမ်း ပြသခြင်းနှင့် မြန်မာ့ရိုးရာဂီတအကြောင်း Lecture ကို ဂျပန်ဘာသာ၊ မြန်မာဘာသာတို့နဲ့ ပြုလုပ်မှာဖြစ်ပါတယ်။ အင်္ဂလိပ်ဘာသာမပါဝင်တာကို နားလည်ပေးဖို့ မေတ္တာရပ်ခံပါတယ်။\nနာဂလူမျိုးတွေရဲ့ ရှေးအစဉ်အဆက် လက်ဆင့်ကမ်းလာခဲ့တဲ့ အရှည် ၁၀မီတာကျော်တဲ့ အုန်းမောင်း ပြုလုပ်ပုံအဆင့်ဆင့်ကို ဂျပန်လူမျိုး အသံဖမ်းအင်ဂျင်နီယာ Mr. Hiroshi IGUCHI မှ စစ်ကိုင်းတိုင်းဒေသကြီးရဲ့ သစ်တောတွေထဲအထိ ဝင်ရောက်ပြီး ရုပ်ရှင်မှတ်တမ်း ရိုက်ကူးခဲ့ပါတယ်။ အဲ့ဒီ တန်ဖိုးရှိလှတဲ့ ရုပ်ရှင်မှတ်တမ်းကို ၁နာရီကြာ ပြသမှာဖြစ်ပါတယ်။ အဲ့ဒီနောက်မှာ Mr. Iguchi က ရိုက်ကူးရေးအတွေ့အကြုံတွေနဲ့ပတ်သက်ပြီး စကားပြောမှာဖြစ်ပြီး နောက်ထပ် အမျိုးသားယဉ်ကျေးမှုနှင့်အနုပညာ တက္ကသိုလ် ( ရန်ကုန် ) ဂီတဌာနမှ ဌာနမှူး ဆရာ ဓီရာမိုရ် မှ အနောက်တိုင်းဂီတ နဲ့ မြန်မာ့ဂီတရဲ့ ကွာခြားပုံ၊ မြန်မာနိုင်ငံမှာရှိတဲ့ လူမျိုးစုအလိုက် ကွဲပြားတဲ့ အသံအရင်းအမြစ်များကို နားထောင်းရင်း ရှင်းပြမှာဖြစ်ပါတယ်။ ဆရာ ဓီရာမိုရ် က ဂျပန်ကိုပညာတော်သင်သွားခဲ့ပြီး မြန်မာဂီတအကယ်ဒမီဆု ၂ဆု ရရှိထားတဲ့ ထင်ရှားတဲ့ပုဂ္ဂိုလ်ဖြစ်ပါတယ်။ သိပ်ပြီး မသိကြသေးတဲ့ နာဂလူမျိုးတွေရဲ့ ရိုးရာယဉ်ကျေးမှုတွေကို ရုပ်ရှင်မှတ်တမ်းမှာ ကြည့်ပြီး Mr. Iguchi နဲ့ ဆရာ ဓီရာမိုရ် တို့ရဲ့စကားကို တိုုက်ရိုက်နားထောင်နိုင်မယ့် နှစ်ခါမရနိုင်တဲ့ အခွင့်အရေးကောင်းဖြစ်တာကြောင့် လက်လွှတ်မခံကြဖို့ တိုက်တွန်းလိုက်ပါတယ်။


Federal armies, internal security and police powers ဖယ်ဒရယ်စစ်တပ်များ၊နိုင်ငံတွင်းလုံခြုံရေးနှင့် ရ\nမြန်မာနိုင်ငံနှင့်ပတ်သက်၍ ဖယ်ဒရယ်နှင့် အာဏာခွဲဝေမှုဆိုင်ရာအတွက် အဓိက စဉ်းစားရမည့်အချက်မှာ လုံခြုံရေး နှင့် ပြည်သူ့ဘ၀တည်ငြိမ်အေးချမ်းရေးတို့ဖြစ်သည်။ အမှန်ပဲ ထိုနယ်ပယ်များသည် အငြင်းပွားဖွယ်ရာအဖြစ်ဆုံး အာဏာများဖြစ်သည်။\nထိုနယ်ပယ်များအတွက် တိုင်းနှင့်ပြည်နယ်များမှ တာဝန်ယူသင့်သလား သို့မဟုတ် ဗဟိုအစိုးရမှ ထိန်းချုပ်သင့်သလား?\nလုံခြုံရေး နှင့် ပြည်သူလူထုဘ၀တည်ငြိမ်ရေးဟု ဆိုရာတွင် ကျွန်တော်ရည်ညွှန်းသည်မှာ စစ်တပ်နှင့် ရဲ (တရားစီရင်ရေးအာဏာ (ဥပမာ တရားရုံး)မဟုတ်ပဲ) ကိုဆိုလိုခြင်းဖြစ်သည်။ ၄င်းတို့သည် ဖယ်ဒရယ်စနစ် အားလုံးလိုလိုတွင် အစိုးရ၏ အလွှာတိုင်းတွင်ပါဝင်နေကြသည်။\nမြန်မာနို်င်ငံတွင် လုံခြုံရေး နှင့် ပြည်သူလူထုဘ၀တည်ငြိမ်ရေးဆိုင်ရာအာဏာအားလုံးသည် ဗဟိုအစိုးရနှင့် အတူရှိနေသည်။ ဗဟိုအဆင့်မှ စစ်တပ်၊ ရဲ နှင့် သက်ဆိုင်ရာ ဥပဒေများအားလုံုံးကို ထိန်းချုပ်ထားပါသည်။\nကျွန်တော်မြန်မာနိုင်ငံပထမဦးဆုံးရောက်သောတစ်ခေါက်တွင် တိုင်းရင်းသားနုိုင်ငံရေးပါတီတစ်ခုမှ ဖယ်ဒရယ် တပ်မတော်နှင့်ပတ်သက်ပြီး အမြင်ကိုမေးခဲ့ပါသည်။ ထိုစဉ်အခါက ကျွန်တော့်မှာ သေချာစဉ်းစားထားတာ မရှိခဲ့ပါ။ တစ်ခုသာပြန်ဖြေနိုင်ခဲ့ပါသည်။ ထိုကဲ့သို့ ပုံသဏ္ဍာန်အခြား ဘယ်နုိုင်ငံမှာမှ မရှိနေပါဟူ၍ဖြစ်သည်။\nထိုအခါ ၄င်းတို့မှ “အဲလိုဆို ကျွန်တော်တို့ စစ်တပ်အာဏာသိမ်းတာနောက်တခါမဖြစ်အောင် ဘယ်လို ကာကွယ်နိုင်မှာလဲ?” ဟူ၍ဖြစ်သည်။\nဖယ်ဒရယ်တပ်မတော်၏ အဓိပ္ဗယ်ဖွင့်ဆိုချက်မှာ အမြဲတမ်းရှင်းမနေပါ။ ကျွန်တော်နားလည်သည်မှာ ပြည်နယ်တစ်ခုခြင်းစီအလိုက် ၎င်းတို့၏ ကိုယ်ပိုင်စစ်တပ်ကိုထိန်းချုပ်မည်။ ၄င်းတို့ လက်ရှိ ရှိနေသည့် တိုင်းရင်းသား လက်နက်ကိုင်တပ်အင်အားမှာ အနည်း အများရှိမည်။ ဗဟိုမှ ထိန်းချုပ်ထားသော စစ်တပ်နှင့် မတူကွဲပြားသော အမိန့်နာခံသည့်လမ်းကြောင်းရှိမည်ဖြစ်သည်။\nထိုသို့စဉ်းစားလျင် မေးခွန်းများစွာထွက်ပေါ်လာသည်။ ဥပမာ- လက်နက်ကိုင်အဖွဲ့အစည်းမရှိသော ဒေသများအတွက်က ဘယ်လိုဖြစ်မလဲ? ဒီလိုဆို ခွဲထွက်ဖို့ပိုဖြစ်လာမလား? နောက်တဖန် အာဏာ သိမ်းမှု မဖြစ်ဖို့အတွက် တကယ်အလုပ်ဖြစ်မှာလား?\nနိုင်ငံတစ်နိုင်ငံသာ ဖယ်ဒရယ်တပ်မတော်ရှိခဲ့သည်။ သို့သော်ရည်ရှည်မခံပါ။ အမေရိကန်နိုင်ငံ စတင် တည်ထောင်စဉ် ထိုစဉ်အခါကပြည်နယ်များသည် ၄င်းတို့၏ စစ်တပ်များကို ဆက်လက်ထားခဲ့သည်။ အဘယ်ကြောင့်ဆိုသော် ၄င်းတို့အနေဖြင့် ဗဟိုမှ အာဏာရှင်ပုံသဏ္ဍာန်ပြောင်းလာမည်ကို စိုးရိမ်သော ကြောင့်ဖြစ်သည်။ သို့သော် ထိုစဉ်အခါက စစ်တပ်များမှာ အလွန်အင်အားနည်းပြီး လုပ်အားပေးပုံစံဖြစ် သည်။ ဗဟိုအစိုးရမှလည်း ၄င်း၏ ကိုယ်ပိုင်စစ်တပ်ကို အင်အားကြီးအောင်မထူထောင်နုိုင်ခဲ့ပါ။ ပြည်နယ်များကို သာ အားကိုးနေခဲ့ရပါသည်။ စစ်တပ်ကို ပိုပြီး စနစ်တကျပုံဖော်လာနိုင်သည်နှင့်အမျှ အားလုံးပေါင်းစပ်လာခဲ့ကြပါသည်။\nတဖက်တွင် အာဏာသိမ်းယူမှုကိုကာကွယ်ဖို့က ဖယ်ဒရယ်တပ်မတော်ထူထောင်ရန် အကြောင်းတစ်ချက် ဖြစ်လျင် တခြားနည်းလမ်းများကိုလည်း စဉ်းစားနိုင်ပါသည်။ ပထမတစ်ချက်မှာ အဓိကကျသည့် စစ်တပ် ဦးစီးချုပ်နေရာများကို (ဥပမာ တိုင်းရင်းသားအုပ်စု အသီးသီးစီမှ) အလှည့်ကျတာဝန်ယူနုိုင်သည်။ နောက်တစ်နည်းမှာ ရဲတပ်ဖွဲ့ သို့မဟုတ် အခြား လုံခြုံရေးတပ်များဖြင့် ၄င်းတို့၏ အင်အားကို တန်ပြန် မျှခြေပြန်ယူဖို့ဖြစ်သည်။\nထိုကဲ့သို့ တန်ပြန်မျှခြေယူခြင်းသည် ဗဟိုစစ်တပ်မှ အင်အားဖြင့် ၀င်ရောက်စွက်ဖက်ခြင်းကို ကာကွယ်မှုပြု ပေးနုိုင်သည်။ အဘယ်ကြောင့်ဆိုသော် ၄င်းအနေဖြင့် ‘အင်အားသုံးရန် တရားဝင်မှုယူထားခြင်းကို တစ်ဦးတည်း ချုပ်ကိုင်ထားခြင်း’ မရှိနိုင်တော့ခြင်းကြောင့်ဖြစ်သည်။ တချိန်တည်းမှာပဲ ထိုနည်းလမ်းအားဖြင့် ဒေသတွင်းရဲတပ်ဖွဲ့များကို ပြည်သူများက ပို၍လက်လှမ်းမှီလာနိုင်ပါသည် (ဥပမာ ဒေသ၏ ဘာသာစကားဖြင့် အလုပ်လုပ်ခြင်း)။\nဖယ်ဒရယ်နုိုင်ငံအများစုအနေဖြင့် စစ်တပ်မဟုတ်သည့် လုံခြုံရေးအာဏာ - ဥပမာ ရဲတပ်ဖွဲ့ - ကို တိုင်းနှင့် ပြည်နယ်များကို ပေးအပ်ပါသည်။ အာရှတွင် အိန္ဒိယ၊ပါကစ္စတန်၊ နီပေါ စသည့်နိုင်ငံများပါသည်။ သို့သော် မလေးရှား မပါပါ။\nသီရိလင်္ကာနိုင်ငံတွင်မူ ခွဲထွက်မှာစိုးရိမ်ချက်မှာ အကြီးမားဆုံးဖြစ်သောကြောင့် ဖယ်ဒရယ်စနစ်တည် ဆောက်ရန် အဟန့်အတားဖြစ်စေခဲ့သည်။ ထို့ကြောင့် ပြည်နယ်ရဲတပ်ဖွဲ့များတည်ထောင်ရန် အခြေခံ ဖွဲ့စည်းပုံ ဥပဒေ ပြင်ဆင်ခဲ့သော်လည်း မလုပ်ခဲ့နိုင်ပါ။ ၁၉ ၈၇ခုနှစ် ပြည်တွင်းစစ်တွင် အိန္ဒိယနိုင်ငံ မှ ၀င်ရောက်ဟန့်တားခဲ့ပြီးနောက် ထိုစဉ်အခါက သီရိလင်္ကာနိုင်ငံအစိုးရသည် အခြေခံဖွဲ့စည်းပုံကိုပြုပြင်ကာ ပြည်နယ်များကို ရဲတပ်ဖွဲ့နှင့် ပြည်သူဘ၀တည်ငြိမ်အေးချမ်းရေးဆိုင်ရာအာဏာများကို ပေးအပ်ခဲ့ သည်။ သို့သော် ဗဟိုအစိုးရ၀င်အများစုသည် ထိုသို့ပေးအပ်သည့် အာဏာများအသုံးပြုကာ ၄င်းတို့ကို တိုက်ခိုက်လာမှာနှင့် ခွဲထွက်မည်ကို စိုးရိမ်ခဲ့သည်။ နှစ် ၃၀ကြာပြီးနောက်အထိ အခြေခံဥပဒေတွင် ပါခဲ့ သော ထိုအပိုင်းကို လက်တွေ့အကောင်အထည်မဖော်သေးပါ။\nနောက်တနည်းကတော့ တပ်မတော်ထဲတွင် တိုင်းရင်းသားအုပ်စုများမှ အချိုးကျစွာထည့်သွင်းသွားရန်ဖြစ် သည် (ထိုထဲတွင် လက်ရှိတိုင်းရင်းသားလက်နက်ကိုင်အဖွဲ့အစည်းများမှလည်း ပါနိုင်သည်)။ အထက်တွင် ဖော်ပြခဲ့သည့်အတိုင်း တိုင်းရင်းသားအချိုးကျဆောင်ရွက်ခြင်းကို စစ်တပ်ဦးစီးနေရာများအတွက်လည်း အလှည့်ကျပေးနုိုင်သည်။ ထိုကဲ့သို့ ဗျူဟာများအသုံးချခြင်းသည် အာဏာသိမ်းခြင်းဖြစ်နုိုင်ခြေကိုလျှော့ချ ကာ အခြေခံဥပဒေအတိုးအလျှော့လုပ်ရန်အတွက်လည်း အထောက်အကူပြုသည် (Sudduth 2017)။ ထို့အပြင် တချိန်တည်းမှာပဲ အခြားလုံခြုံရေးတပ်များ (ဥပမာ ရဲတပ်ဖွဲ့)တည်ထောင်ရန်အတွက် တိုင်းနှင့်ပြည်နယ်များကို အာဏာ ပေးအပ်ခြင်းလုပ်ဆောင်နုိုင်သည်။\nနီပေါနိုင်ငံတွင် ၂၀၀၅ ခုနှစ် ငြိမ်းချမ်းရေးစာချုပ်အားဖြင့် Maoist တော်လှန်ရေးစစ်တပ်ကို နုိုင်ငံ၏ စစ်တပ် ထဲတွင် ထည့်သွင်းနုိုင်ခဲ့သည်။ ထို့နောက် ၆နှစ် သို့မဟုတ် ၇နှစ်ကြာပြီး အခါမှသာလျင် အောင်မြင်စွာ ပူးပေါင်းနုိုင်ခဲ့သည်ကို တွေ့ရသည်။ ထိုသို့လုပ်ဆောင်ရာတွင် Maoist တပ်မှ ယခင်ဦးစီးများကို အထက်ပိုင်း ရာထူးပေးခြင်းတို့ပါဝင်သည်။ နီပေါနုိုင်ငံ၏ ၂၀၁၅ အခြေခံဥပဒေသည် ပြည်နယ်များ နှင့် ဗဟို နှစ်ခုလုံးကို ရဲတပ်ဖွဲ့နှင့်ဆိုင်သည့် အာဏာပေးသည်။ ထိုအပိုင်းလက်တွေ့ဆောင်ရွက်ရန် စတင်ဆောင်ရွက် နေပြီဖြစ်သည်။\nအချို့သော အခြေခံဥပဒေများ (ဥပမာ မလေးရှားနုိုင်ငံ) သည် နိုင်ငံတွင်းလုံခြုံရေးနှင့် ပြည်ထောင်စုကို ကာကွယ်ခြင်းဟူ၍ ခွဲခြားထားပါသည်။ ကျွန်တော့်အမြင်ကတော့ အနှစ်သာရက ဒါပဲဖြစ်သည်။ အကယ်၍သာ နိုင်ငံအတွင်းလုံခြုံရေးသည် တပ်မတော် (တိုင်းရင်းသားလက်နက်ကိုင် အဖွဲ့များ အပါအ၀င်) ၏ အရေးကိစ္စမဟုတ်ခဲ့လျင်…\nအခြေခံဥပဒေတွင် ခဏတာအကူးအပြောင်း အစီအစဉ်မဟုတ်ပဲ ရည်ရှည်တည်မြဲမည့် မူဘောင်ကို ချမှတ် ရမည်ဖြစ်သည်။ မြန်မာနုိုင်ငံတွင်းနေထိုင်သူများ အနေနဲ့ကော ဖယ်ဒရယ်တပ်မတော်ကို မည်ကဲ့သို့ ပုံစံမြင်လိုပါသနည်း?\nOne key consideration for federalism and the division of powers in Myanmar is what to do about security and public order – in fact, these are perhaps the most contentious potential powers of all.\nShould states and regions be responsible, or should the central government have control?\nBy security and public order powers, I mean military and police – not judicial powers (i.e. courts) which areapart of each level of government in virtually all federal systems.\nIn Myanmar, all security and public order powers currently sit with the central government. The centre controls the military, the police and the relevant laws.\nIn my first visit to Myanmar I was asked by an ethnic political party what I thought about the idea ofafederal army. At that stage I did not have much of an opinion aboutafederal army, and I responded only to say that they do not exist anywhere else in the world.\nThey responded – ‘well, how else can we prevent another military coup?’\nThe definition ofafederal army is not always clear. My understanding is that they meanasystem where each state would control their own military, which would more or less be the existing ethnic armed organisations. They would have separate command structures to the military that is controlled by the centre.\nBut this raises many questions, like what about the regions, who do not have armed organisations? Would this make secession more likely? And would it work to prevent coups?\nOnly one country has ever hadafederal army, and that did not last very long. When the United States was formed, the existing states retained their armed forces, as they were concerned about the potential for tyranny from the centre. But at that stage, the armies were very small and volunteer-based, and the central government had not been able to raiseastrong military on its own – it relied on the states. As the military became more professional, it was integrated.\nBut if coup prevention is one purpose ofafederal army, there are many alternative strategies available. One is to regularly rotate the positions of key military commanders (e.g. among different ethnic groups). Another is to counter-balance with the police force or other security forces.\nSuch counter-balancing can also work to provideasafeguard against incursion byacentral military force, as it would no longer havea(so-called) ‘monopoly on the legitimate use of force’. At the same time, such an approach increases the accessibility of local police (e.g. by working in local languages).\nMost federal countries allocate non-military security powers, i.e.apolice force, to the states and regions / provinces. In Asia, this includes India, Pakistan and Nepal, but not Malaysia.\nIn Sri Lanka, however, where the fear of secession is the biggest issue preventing the establishment of federalism, provincial police forces were never established despiteaconstitutional amendment to the contrary. In 1987, after India’s intervention in the civil war, the then Sri Lankan government amended the constitution to allocate ‘police and public order’ powers to the provinces (states and regions) in Sri Lanka. However, many in the central government feared that these security resources would be used against them, and for secession. More than 30 years later, this part of the constitution has not been implemented.\nAnother approach is to proportionally recruit different ethnic groups into the military (which may include by integrating existing ethnic armed organisations). Ethnic proportionality may also be applied toarotation of military command positions. These strategies have been shown to reduce the likelihood of coups and support constitutional settlements elsewhere (Sudduth 2017), and can be done in conjunction with the reallocation of other security forces (like the police) to states and regions.\nIn Nepal,apeace agreement in 2005 provided for the integration of the Maoist rebel army with the regular army. It took another six or seven years to happen, but they were successfully merged. This included 75 ex-Maoist commanders taking on senior officer positions. Nepal’s 2015 constitution also allocated police powers (concurrently) to the provinces and the centre. Implementation of this provision is underway.\nSome constitutions (like Malaysia’s) makeadistinction between internal security and ‘defence of the federation’. I guess this is what it comes down. If only internal security was notamilitary issue (whether that of the Tatmadaw or EAOs).\nButaconstitution should establishalasting framework – notatemporary transitional arrangement. In which way do the peoples of Myanmar wish to seeafederal army?\nPhoto by Kachinland News


တူရကီနိုင်ငံ အစ္စတန်ဘူလ်မြို့တွင် လေပြင်းမုန်တိုင်းကြောင့် လူ ၄ ဦးသေဆုံးပြီး ၁၉ ဦးဒဏ်ရာရ - Xinhua News Agency\nတူရကီနိုင်ငံ အစ္စတန်ဘူလ်မြို့ရှိ လမ်းမတစ်နေရာတွင် လေပြင်းမုန်တိုင်းတိုက်ခတ်နေစဉ် လမ်းဖြတ်ကူးနေသူများအား နိုဝင်ဘာ ၂၉ ရက်က တွေ့ရစဉ် (ဆင်ဟွာ)\nအစ္စတန်ဘူလ်၊ နိုဝင်ဘာ ၃၀ ရက် (ဆင်ဟွာ)\nတူရကီနိုင်ငံ၏ အကြီးဆုံးမြို့ဖြစ်သော အစ္စတန်ဘူလ်တွင် အားပြင်းသော အနောက်တောင်လေမုန်တိုင်း တိုက်ခတ်မှုကြောင့် သေဆုံးသူအရေအတွက်မှာ နိုဝင်ဘာ ၂၉ ရက်၌ ၄ ဦးအထိရှိလာကြောင်း တူရကီအစိုးရက ထုတ်ပြန်ချက်၌ ပြောကြားထားသည်။\nတူရကီနိုင်ငံ အစ္စတန်ဘူလ်မြို့ရှိ လမ်းမတစ်နေရာတွင် လေပြင်းမုန်တိုင်းကြား ဖြတ်သန်းသွားလာနေသူတစ်ဦးအား နိုဝင်ဘာ ၂၉ ရက်က တွေ့ရစဉ် (ဆင်ဟွာ)\nရာသီဥတုဆိုးဝါးသည့် အခြေအနေများကြောင့် နိုင်ငံသား ၁၉ ဦးထက်မနည်း ဒဏ်ရာရရှိခဲ့ကြောင်းနှင့် ယင်းအနက် သုံးဦးမှာ စိုးရိမ်ဖွယ်အခြေအနေတွင်ရှိကြောင်း၊ နိုင်ငံခြားသားတစ်ဦး သေဆုံးခဲ့ကြောင်း ထုတ်ပြန်ချက်၌ ဖော်ပြထားသည်။\nအစ္စတန်ဘူလ်မြို့၏ ဥရောပဘက်ခြမ်းရှိ Esenyurt ခရိုင်တွင် ပြိုကျသွားသောခေါင်မိုးများအောက်တွင် ပိတ်မိနေသဖြင့် အနည်းဆုံး လူ ၂ ဦးသေဆုံးခဲ့ကြောင်း အစောပိုင်း မီဒီယာသတင်းများက ဖော်ပြထားသည်။\nယင်းမြို့ရှိ အချို့နေရာများတွင် တစ်နာရီလျှင် ၁၃၀ ကီလိုမီတာနှုန်းဖြင့် တိုက်ခတ်နေသော အားပြင်းသည့်လေမုန်တိုင်းကြောင့် မော်တော်ယာဉ်များ ပျက်စီးခြင်း၊ အဝေးပြေးလမ်းပေါ်တွင် သွားလာနေသော ထရပ်ကားများ တိမ်းမှောက်ခြင်းနှင့် နာရီစင်ပြိုကျခြင်းများ ဖြစ်ပေါ်ခဲ့ကြောင်း Ihlas သတင်းအေဂျင်စီက ရေးသားထားသည်။\nစည်ပင်သာယာအဖွဲ့များအနေဖြင့် ပြိုကျနေသော ခေါင်မိုး ၃၃ ခုနှင့် လဲကျနေသော သစ်ပင် ၁၉၂ ပင်ရှိကြောင်း သတင်းပေးချက်များ လက်ခံရရှိခဲ့သည်ဟု အစ္စတန်လ်မြူနီစီပယ်က ပြောကြားခဲ့သည်။\nကူးတို့လှေဝန်ဆောင်မှုများအားလုံး ပယ်ဖျက်ကြောင်းနှင့် လေကြောင်းခရီးစဉ်များစွာအား အခြားမြို့များသို့ ပျံသန်းရန် ညွှန်ကြားထားခဲ့သည်။\nလေပြင်းမုန်တိုင်းကြောင့် မျောပါသွားသည့် လိုက်ဘေးရီးယားနိုင်ငံအလံ တပ်ဆင်ထားသော ကုန်တင်သင်္ဘောတစ်စင်းသည် ဥရောပဘက်ခြမ်း Avcilar ခရိုင်ရှိ Ambarli ဆိပ်ကမ်း၌ ဆိပ်ခံတံတားအား ဝင်တိုက်ခဲ့ကြောင်း NTV အသံလွှင့်ဌာနအရ သိရသည်။\nမော်တော်ဆိုင်ကယ်စီးနင်းသူများသည်လည်း လေပြင်းတိုက်ခတ်မှုများအကြား Bosphorus ရေလက်ကြားအပေါ်ရှိ ခင်းထားသော တံတားများအား ဖြတ်သန်းချိန်၌ ခက်ခဲမှုရှိခဲ့ကြောင်း သိရသည်။\nပင်လယ်နက်နှင့် မာမရာပင်လယ်အကြားရှိ ရေလက်ကြားအား အသွား၊ အပြန် နှစ်ခုလုံး၌ ပင်လယ်ဖြတ်သန်းခွင့်အား ပိတ်ထားကြောင်း သိရသည်။ (Xinhua)\nUpdate:4killed, 19 wounded in strong storm in Turkey’s Istanbul: governor’s office\nSource: Xinhua| 2021-11-29 23:40:42|Editor: huaxia\nISTANBUL, Nov. 29 (Xinhua) — The death toll inapowerful southwest wind storm in Turkey’s largest city Istanbul on Monday increased to four, the Istanbul Governor’s Office said inastatement.\nMedia reports earlier said at least two people were killed when they were stuck under the smashed roofs in the Esenyurt district on the European side of the city.\nThe strait between the Black Sea and the Marmara Sea was closed to the sea traffic in both directions. Enditem\n1- Pedestrians walk against strong winds onastreet in Istanbul, Turkey, on Nov. 29, 2021. The death toll inapowerful southwest wind storm in Istanbul on Monday increased to four, the Istanbul Governor’s Office said inastatement. (Xinhua)\n2-3- A pedestrian walks against strong winds onastreet in Istanbul, Turkey, on Nov. 29, 2021. The death toll inapowerful southwest wind storm in Istanbul on Monday increased to four, the Istanbul Governor’s Office said inastatement. (Xinhua)


Netflix ကြည့်မယ်ဆိုရင် Internet Data ဘယ်လောက်ကုန်သလဲ?\n25 Apr 2019 . 2:23 PM\nMovie Streaming Service တွေက အခုအချိန်မှာ တဖြည်းဖြည်းများပြားလာပြီးတော့ ကြည့်ရှုသူတွေလည်း များပြားနေပါပြီ။ အဲ့ဒီထဲမှာ အအောင်မြင်ဆုံးလည်းဖြစ်ပြီးတော့ ကြည့်ရှုသူလည်း အများပြားဆုံးဖြစ်တဲ့ Netflix ကလည်း အပါအဝင်လို့ပြောလို့ရပါတယ်။\nNetflix က လက်ရှိမြန်မာနိုင်ငံမှာလည်း VISA Card လိုမျိုး Payment တစ်ခုရှိတာနဲ့ အလွယ်တကူအသုံးပြုနိုင်ပြီဖြစ်ပြီးတော့ လစဉ်ကြေးကလည်း အသုံးပြုတဲ့ Plan ပေါ်မှုတည်ပြီးတော့ တစ်လကို ၁၀ ဒေါ်လာဝန်းကျင်လောက်ပဲ ကျသင့်တဲ့အတွက် ရုပ်ရှင်ဝါသနာအိုးတွေအတွက် တော်တော်လေးကိုအဆင်ပြေတယ်လို့လည်း ပြောလို့ရပါတယ်။\nဒါပေမယ့် ပြဿနာတစ်ခုက Streaming Service တွေဖြစ်နေတဲ့အတွက် ရုပ်ရှင်တွေကို Download ပြုလုပ်တာထက် Internet ကနေ Streaming ကြည့်တာပိုအဆင်ပြေနေတာပါ။ အဲ့ဒါကြောင့် အိမ်မှာ Unlimited Internet Access ရှိနေတာမျိုးဆိုရင် အဆင်ပြေတယ်ဆိုပေမယ့် ဖုန်းနဲ့ Mobile Data ကနေ ကြည့်တော့မယ်ဆိုရင် Data ဘယ်လောက်ထိ ကုန်မလဲဆိုတာက အရေးကြီးလာပါတယ်။\nNetflix ကိုယ်တိုင်ကတော့ ဒီလိုမျိုး Streaming ပြုလုပ်တာအတွက် Data ဘယ်လောက်ထိ ကုန်နိုင်သလဲဆိုတာကို ခန့်မှန်းထားပြီးတော့ အဆိုပါ ခန့်မှန်းချက်ကတော့ အောက်ပါအတိုင်းပဲဖြစ်ပါတယ်။\nNetflix Internet Data\nအဲ့ဒီအတွက် ပုံမှန် Full HD မဟုတ်တဲ့ Basic Plan ပဲယူထားပြီး 480p ဒါမှမဟုတ် 720p နဲ့ ကြည့်မယ်ဆိုရင်တော့ ၁ နာရီကို 300MB ကနေ 700MB ဝန်းကျင်ပဲကုန်မှာဖြစ်ပြီးတော့ ပုံမှန် Full HD ရုပ်ရှင်တစ်ခုကြည့်မယ်ဆိုရင်တော့ ၁ နာရီကို 3GB ဝန်းကျင်အထိကုန်မှာပါ။ Netflix ကိုယ်တိုင်ကတော့ 2K ဒါမှမဟုတ် Quad HD Resolution နဲ့ ကြည့်မယ်ဆိုရင် Data ဘယ်လောက်ကုန်မလဲဆိုတာကို ပြောကြားထားခြင်းမရှိပေမယ့် စမ်းသပ်မှုတွေအရတော့ ၁ နာရီကို 4.5GB ဝန်းကျင်ကုန်တယ်လို့ သိရပါတယ်။ လုံးဝအမြင့်ဆုံး 4K Resolution နဲ့ဆိုရင်တော့ အနိမ့်ဆုံး ၁ နာရီကို 7GB နဲ့အထက် ကုန်မှာပါ။ 4K Movie မှာမှ HDR ရုပ်ရှင်တွေဆိုရင် 11GB အထက်ကို ကုန်နိုင်ပါသေးတယ်။\nNetflix ကတော့ ပုံမှန် Full HD Movie ကြည့်ဖို့အတွက် 8Mbps Internet Connection လောက် အနည်းဆုံးရှိဖို့လိုအပ်တယ်လို့ ပြောကြားထားပြီး တကယ်လို့ အမြင့်ဆုံး 4K HDR Content တွေကြည့်မယ်ဆိုရင်တော့ 25Mbps Speed အနည်းဆုံးလိုအပ်မှာဖြစ်ပါတယ်။\nယခု ကုန်ကျနိုင်တဲ့ Data ပမာဏဟာ Fixed မဟုတ်ဘဲ တကယ်လို့ ကိုယ်ကြည့်တဲ့ရုပ်ရှင်က 24fps နဲ့ ရိုက်ကူးထားတာမျိုးမဟုတ်ဘဲ Bitrate ပိုများပြားတဲ့ 60fps နဲ့ ရိုက်ထားတာမျိုးဆိုရင် အခုပြောထားတာထက်ပိုပြီး Data ကုန်နိုင်ပါသေးတယ်။\nတကယ်လို့ Data အရမ်းကုန်နေလို့ ချွေတာချင်တယ်ဆိုရင်တော့ Browser ကနေ ကိုယ့်ရဲ့ Account မှာရှိတဲ့ Playback Settings မှာ Auto ၊ Low ၊ Medium နဲ့ High Quality ရှိတဲ့ထဲက Low Quality ကို ရွေးထားဖို့ လိုအပ်မှာဖြစ်ပါတယ်။ Mobile App မှာဆိုရင်တော့ Automatic ၊ Wi-Fi Only ၊ Save Data နဲ့ Maximum Data ဆိုပြီး Option တွေ့မှာဖြစ်ပြီး Automatic Setting က ၄ နာရီ Streaming ကို 1GB ပဲကုန်အောင် Limit လုပ်ပေးမှာဖြစ်ပြီး Save Data Setting ကတော့ ၆ နာရီ Streaming ကို 1GB ပဲကုန်အောင် Limit လုပ်ပေးသွားမှာဖြစ်ပါတယ်။\nNetflix Mobile Data Saving\nဘာပဲဖြစ်ဖြစ် Netflix မှာလည်း အခုဆိုရင် ရွေးချယ်စရာရုပ်ရှင်တွေ၊ ဇတ်လမ်းကောင်းတွေ အများကြီးရှိတော့ ဒီလိုမျိုး Data ဘယ်လောက်ကုန်သလဲဆိုတာကို သိထားတာက အသုံးဝင်မှာပါ။


ကွက်ရှင် Time ? | Myanmar Gazette News Media Forum Network\nHome » Critic » ကွက်ရှင် Time ?\nကွက်ရှင် Time ?\nPosted by မြစပဲရိုး on Sep 17, 2015 in Critic | 18 comments\nသမ္မတကြီး ဦးသိန်းစိန် တို့ အစိုးရ ရဲ့ နိုင်ငံရေး၊ စီးပွါးရေး အတွက် ဒေါ်လာများစွာကြေးကြီး ပေး ငှားထား တဲ့\nအမေရိကန်လော်ဘီ အဖွဲ့ကြီး ဘာတွေများ အလုပ်ရှုပ်နေကြသလဲ လို့ပါ။\n.တော်ကြာ အစိုးရ လော်ဘီ ဆိုတော့ အတိုက်အခံ ကိုလဲ မသိမသာ ပညာတွေ ပြနေမစိုးလို့ မေးကြည့်တာပါ။\nသူတို့ နဲ့ရောပြီး အသားထဲက လောက်မထွက် ကြပါစေနဲ့ လို့တော့ ဆုတောင်းပါတယ်။\nအဝင်မတော် အမြီးတစ် နေရင် ခက်ရော\nဒီလောက် မဲစာရင်း က ဖြစ်ချင်သလိုဖြစ် ပွစာကြဲ အမှား တွေ ဖြစ်နေလဲ သက်ဆိုင်ရာ တာဝန်ရှိသူများ ဒီ အတိုင်း ငြိမ်နေကြတယ်။\n. ရွေးကောက်ပွဲ လုပ်တာ ၁၉၉၀ မှာတစ်ခါ၊ ၂၀၁၀ မှာ တစ်ခါ ဘာမှ ပြသနာမရှိပြီးခဲ့တာဘဲ။\nအခု တတိယအကြိမ် မှာ ဒီချုပ် ပြန်ပါလာတော့ မှ အမှောက်ပယောဂပူးတာ ကို သက်သေပြနေပြီ။\nဒီတစ်ခါ ရွေးကောက်ပွဲမှာ ပြည်ပ က ပညာရှင် တွေတောင် ပါလိုက်သေး။\n. ခေတ်ကလဲ ကွန်ပျူတာ ကို ကလေးကစားသလို လွယ်လွယ်သုံးနိုင်တဲ့ အခြေအနေပါ။\nကိုယ့်တိုင်းပြည်ထဲ က မဲပေးခွင့်ရှိသူတွေ ကို စာရင်းစုထားဖို့ ဘာများခက်နေသလဲ။\nဒါကို တောင် အသေအချာကြီး ကို မှားအောင်လုပ်နိုင်တဲ့ အဖွဲ့ရဲ့ စွမ်းဆောင်ရည် က ယုံ နိုင်ဖွယ်မရှိတော့။\nအဲဒီက နေ ရလာမဲ့ ရလာဒ် တွေ ကလဲ မှားတော့မှာအသေအချာဘဲ။\n၊လေကြီး မိုးကြီး လုပ်ပြီး စောင့်ကြည့်နေတဲ့ အဖွဲ့များ ကလဲ မမြင်ကြဘူးလားမသိ။\nတိုက်ရိုက်တာဝန်ရှိသူက ရူးချင်ယောင်ဆောင်နေလဲ သွယ်ဝိုက်တာဝန်ရှိသူများ က လဲ ငါနဲ့ မဆိုင်လုပ်နေတာ ရုပ်ဆိုးလွန်းလှပါတယ်။\nဒီအတိုင်းသာ ငုံ့ခံလက်စနဲ့ ခံလိုက်ကြပေဦး တော့။\nမဲစာရင်းတွေ မှားလို့ ရွေးကောက်ပွဲ ကိုအကန့်အသတ်မရှိ ရွှေ့တယ်ဆို ဘာလုပ်ကြမတုန်း။\nအွန်လိုင်းပေါ်မှာ ဘဲ လေတိုက်ပွဲနွှဲကြတာပေါ့။\nအပြင်လူကို သူတို့ ယုတ်မာပုံတွေ ရှင်းပြမိရင်တောင်\n“ဒီလောက်ဆိုးတဲ့ အစိုးရလုပ်သမျှ ဘာလို့ ငြိမ်ခံနေတာတုန်း” တဲ့။\n.ဘာသာရေးက သင်းသတ်ထားလို့ နေမှာပေါ့။ (သဂျီးလေအတိုင်းဖတ်ရန်)\nဗေဒင် နက္ခတ်အရ.. ဘယ်လိုတွက်တွက်.. ဒီချုပ်ကနိုင်ပေမယ့်.. အစိုးရတော့ မဖွဲ့နိုင်ပါတဲ့…။\nဆိုရှယ်မီဒီယာ.. ဖေ့စ်ဘုတ်ကိုမယုံကြနဲ့… ။\nဒီချုပ်က .. မသေချာဘူးထင်တဲ့ဒေသမှာ.. နယ်တောရွာအထိ.. တအိမ်တက်ဆင်း.. မဲဆွယ်ကြသင့်…။\nဒီချုပ်အမတ်တွေ.. အိမ်မပြန်ပဲ.. နေ့နေ့ညည.. အလုပ်လုပ်ကြ…။\nဆရာတော်ကြီးတွေ.. ရွာဦးကျောင်းဆရာတော်တွေကို.. ဦးတိုက်ကြ..။\nမဲစာရင်းက အရေးကြီးပေမယ့်.. Winner takes all မို့.. လူ ၁၀၀မဲထည့်ရင်.. ကိုယ့်ဖက်မှာ.. ၅၁မဲနဲ့.. နိုင်ဖို့သာအဓိက.. ဖြစ်ပါကြောင်း..။\n.ဘယ်သူတက်တက် များများစားစား မျှော်လင့်မထားဘူး။ တိုင်းပြည်က သူတော်ကောင်း တအားများနေတယ်။ သူတော်ကောင်းဆိုတာ တနည်းအားဖြင့် စကြောက်တွေ။ အဲသူတော်ကောင်းတွေ ဘာမှ သုံးမရပါဘူး။ သူရဲကောင်းတစ်ယောက်ပဲ ထွက်ကြည့်။ ဂျပိုး သူခိုးအဆင့်မဟုတ်တဲ့ အဆင့်မြင့် လူမိုက်ဂိုဏ်း တစ်ခု ပေါ်ထွက်လာမှ တက်လာတဲ့အစိုးရ သူ့အလုပ်သူလုပ်မှာပေါ့။ အဆင့်မြင့် လူသတ်ဂိုဏ်း တစ်ခုပဲ ထွက်ကြည့်စမ်း။ အစိုးရကို နားရွက်တံတွေးသွားဆွတ်။ မဟုတ်တာလုပ်တိုင်း လူသတ်ပြ။ လူသတ်တာ ရှိသင့်တဲ့ သဘောတရားအဖြစ် ပြည်သူက လက်သင့်ခံသွားရင် ဘယ်သူမှ နောင်မဟုတ်တာ လုပ်ရဲမှာ မှုတ်ဘူး။ အစိုးရနဲ့ သံဃာ တွေကို တကယ်စိန်ခေါ်နိုင်တဲ့ လူသတ်ဂိုဏ်း လူမိုက်ဂိုဏ်း တစ်ခု ထွက်လာကြည့်စမ်းပါ။\nကွန်မြူနစ် တစ်ယောက်တော့ တွေ့ချေပြီ ။ လူစုလိုက်လေ ။ ဘယ်သူမှမလုပ်ရဲရင် ရွာထဲက တစ်ဂိုင်းလောက်ဖြစ်ဖြစ် ထောင်ရအောင် ( သူဂျီး မသိစေနဲ့ဗျ ) တိုးတိုးတိတ်တိတ် လေး လိုက်ပြီး စည်းရုံးကြည့်ပါလား\nအရင်တုန်းက စိတ်ကူးယဉ် ဖူးတယ် (ခုထိလဲ စဉ်းစားနေမိတုန်းပါပဲ။)\nဒီလောက် အဘ တွေကို နိုင်ငံတကာ က (အနောက်နိုင်ငံတွေ အဓိကပေါ့) ကြည့်မရဖြစ် စီးပွားရေးတွေ ပိတ်ဆို့ နဲ့ လုပ်နေတာ\nရုပ်ရှင်တွေထဲကလို စီအိုင်အေ က တစ်ကောင်ကောင် လောက် လွှတ်ပြီး မသတ်ခိုင်းလဲ ဆိုပြီးတော့း)\n.တော်ပါသေးရဲ့ ထောက်ခံတဲ့လူလေး ရှိလို့။ အဲ့လာ ပြောတာ။ ကိုလံဘီယာအကြောင်း ရေးထားတဲ့ ၀တ္ထု တစ်အုပ်မှာ အမ အဲဒါလေး ဖတ်မိတာပါ။ ဒီနည်းနဲ့ ထိန်းတာ စိတ်အချရဆုံး။ အစိုးရကို ဓားထောက်ထားရမှာ။ ဟို ပရဟိတ သမားတွေ အလကား။ အလှူ ငွေကောက်၊ အိတ်ထဲထည့်။ တန်းမြင့် လူမိုက်ဂိုဏ်း တစ်ဂိုဏ်းသာ ထွက်စမ်း။ တကယ် သတ်ရဲဖြတ်ရဲတဲ့လူ။ ပြောရရင် ခရိုနီ လို လူတန်းစားတွေဟာ သူများထက် ပိုကြောက်တတ်တယ်။ မက်မောတတ်တဲ့လူတွေဟာ သူများထက် ပိုကြောက်တတ်တယ်။ မဟုတ်တာလုပ်ဖို့ လည်း သိပ်ဝန်မလေးဘူး။ သူတို့တွေကို ထိန်းထားမယ့် လူမိုက်ဂိုဏ်းတစ်ဂိုဏ်း လောက် ထွက်ရင် မြန်မာပြည် ဒီမိုရပြီ။\nခြင်္သေ့လူမိုက် ခင်ဇော် ဦးစီးဦးဆောင်သော ရွာလူမိုက်ဂိုဏ်း ဆိုပြီး ထောင်ကြရင် ကောင်းမလားး)\n.ကောင်းပါ့။ လူမိုက်ဂိုဏ်း ထောင်သင့်တယ်။ တိုင်းပြည်မှာ ဘိန်းအထွက်တိုးအောင် လည်း လုပ်သင့်တယ်။ အခု ဘာဖြစ်လို့ ပြောင်းပြန်တွေ လုပ်နေသလဲ မသိဘူး။ ဘိန်းအထွက်ကောင်းပြီး ပြည်တွင်းပြန်မသုံးရင် ပြီးတဲ့ဟာကို\n.အမေရိကန်လော်ဘီ အဖွဲ့ကြီး ဆိုမှသတိရတယ်..ဟုတ်ပ..ဘာသံမှမကြားမိပါဘူးဗျာ\nဒီ မေးခွန်း ထဲ က\nအလုပ်စပြီး လုပ်နေပြီ ထင်ပါရဲ့။ lol:-))))\nနောက်အစိုးရလက်ထက်မှာ.. ယူအက်စ်ဆန်ရှင်ပြုတ်ရေးက.. အမေရိကန်လော့ဘီအဖွဲ့ရဲ့အဓိကတာဝန်လို့ထင်တာပဲ..\nရွေးကောက်ပွဲအပြီးမှာ.. နေရာကြီးတခုရရင်တောင်.. ဆန်ရှင်က.. အလိုလိုပြုတ်မယ်… ထင်..။\nကျွန်မ ပြောလိုတာက အမေရိကန်အကြံပေး အဖွဲ့ကြီး ရှိရက် နဲ့ တရားစွဲ ခံ နေရရှာတာကို စိတ်ထဲမကောင်းလွန်းလို့ပါ။\nဇာတ်အဖွဲ့ကြီး ဇာတ်က နေတာကို ကြည့်နေရသလိုပါဘဲ၊\nရီစရာ၊ မောစရာ၊ အကြမ်း အရမ်း နဲ့ အခု ဟာက အလွမ်းလေးပေါ့။ lol:-))))\n.ကြားပွဲစားတွေ က အမေရိကန်အစိုးရ ကဘဲ တရားစွဲသယောင်ယောင် ဆိုတော့ မျိုးချစ် တွေ ပေါ်လာပြီး သွားတိုက် ဖို့တဲ့။ စောင့်နေ ကြလေရဲ့။\nအဲဒီအတွက်တောင် ကာတွန်း တွေ က ဂုဏ်ပြုနေကြပြီ။\nဘားမီးစ်နည်း မီးသွေး နဲ့ က အကောင်းဆုံးဆိုလား။\nအမှတ်မမှားရင်.. အခုယူအက်စ်အစိုးရလက်ထက်လောက်.. မြန်မာပြည်လက်ရှိအစိုးရအပေါ်ဘက်လိုက်ပေးတာတောင်မရှိ..။\ncarrot and stick ပေါ်လစီမှာ.. carrot ချည်းပေးနေလို့တောင်.. အသားတွေဝါကုန်ပြီ..။\nယူအက်စ်ရောက်နေတဲ့..ဦးဝဏ္ဍမောင်လွင်တို့.. ကိုမိုးသီးဇွန်တို့နဲ့တွေ့ပြီး.. အဖြေတခုရအောင်.. ဆွေးနွေးကြည့်ဖို့ကောင်းတယ်…။\nအမေရိကားရဲ့တရားရေးစနစ်အရ အိုဘားမားအပါအ၀င် သူ့အစိုးရကိုလည်း.. လူထုက.. တသီးပုဂ္ဂလက.. ပြည်နယ်အစိုးရက.. လွှတ်တော်က.. တရားစွဲလို့ရပါသဗျ..။\nယူအက်စ်မှာ တရားစွဲတာမထူးဆန်း..။ ရှေ့နေခရှိရင်..တတ်နိုင်ရင်ဖြစ်ပါတယ်..။\n… ICC မှာဆိုရင်တော့ နည်းနည်းဆန်းမလားပဲ..။\nHouse lawsuit against Obama is turning intoareal problem …\nAug 20, 2015 – An unprecedented House lawsuit against President Obama that was once derided asacertain loser looks stronger now and may soon deliver …